
RESERVATS    TOTS   LOS    DRETS 


Barcelona  —  Estampa  de  J.  Thomàs. 


EN  MIL  HOMENS 


—  Ab  la  concordancia,  cavallers, 
de  que  si  jo  fos  abanderado  no  vol- 
dria cap  indivíduu  ab  lo  barret  fóra 
de  mida,  d'aquells  que  servexen 
quando  celis  per  anar  a  bateig,  y  que 
no  hi  hà  ningú  qu'haja  conseguit  lo 
temps  qu'eran  moda.  Qui  no  tinga'l 
corró  conforme,  que'l  compri  ò  que 
Temmanllevi,  y  que  se'l  enquibexi  ai 
cap  ab  unes  alses  de  paper  doblegat, 
si  li  ve  balder. 

Un  any,  pels  Tres  Toms,  lo  Xato 
va  comparèxer  ab  una  cúpula  que 
no'n  tenia  poch  de  recinto...  y  d'alsa- 
ria!...  jo  crech  qu'aquell  barret  per 
dins  era  obrat  com  les  fiambreres  dels 
militars:   ab  sostrets   y  recambres. 

per  que  les  orelles  li  íeyan  molta  fa- 
tiga per  sostenirlo  a  plom.  Jo  li  vaig 
dir:  «Xatet,  tens  ventura  de  les  tafa- 
neres, ò  sinó'l  gasòmetro  se  te'n  ana- 
va cara  avall;  com  que  tens  lo  nàs 
de  punta  inglesa,  no  trobaria  atura- 
dor, y  ventura  de  les  nanses  del  cap 
que  pagan  la  festa,  te  defensan  la 
vista  y  la  claretat  y't  fan  de  falques, 
ò  sinó  ja  podrías  anar  a  benehir 
com  aquell  que  juga  a  puput,  ah 
l'ensolciada  que  pegaria  aqueix  mo- 
ble ab  los  sotrachs  del  cavall. » 

—  ^Veyeu?  se  mofa  de  tothom  y 
després  li  sab  greu  que'l  motegin. 

—  jA  poch  a  poch!  Jo  quan  veig 
un  home  vestit  de  capritxo  l'haig  de 
advertir  que  l'han  enganyat  y  que 
farà  riure  a  la  gent.  Y  després,  una 
brometa  meva  es  més  rebedora  que 
no  pas  la  de  tot  lo  públich. 

Y,  allò  quedeyam:  jo  no'n  vull  de 
disfresses  a  la  comitiva;'l  que  no 
tingui  patacons  per  lluhir  la  bande- 
ra, que's  quedi  a  la  quadra  a  trencar 
garrofes.  Tant  si  so  banderado  com 
nó,'ls  que  seguexin  la  meva  compa- 
nyia no  vull  que  ningú  hi  tingui  rès 
que  dir.  Mireu,  jo  fa  quinze  dies 
qual  anarmen  al  llit  m'enveno  les 

mans  per  que'l  dia  de  la  festa,  ab  los 
guants,  no  se'm  destríin  los  dits  y 
no  semblin  dues  estrelles  de  cabriti- 
11a.  ^No  veyeu  que  hi  hà  tants  mo- 
fetes en  aqueix  Barcelona,  tants  dia- 
ris que  no  saben  com  fer  broma,  y  tan 
maco  tonto,  que  basta  que  siguem 
carreters  per  criticarnos  de  cap  a 
peus? 

Donchs,  rigor,  y  revista  de  comis- 
sari abans  de  pujar  ningú  a  dalt  de 
cavall.  Ja'm  sembla  que  m'hi  trobo 
fent  l'inspecció: 

«Ànsia,  tu,  malandando;  vés,  tór- 
nàten  a  casa,  y  que't  volquin  de 
cap  y  de  nou;  dígas  a  la  dóna  que 
vas  massa  ample  de  per  tot;  que't 
voleyarían  massa'ls  pantalons  y  t'en- 
traría'l  llevant  per  les  pantorrilles, 
bo  y  montat  a  cavall;  que  t'hi  fassin 
un  sacsó  ó  unes  contra-solapes  part 
de  dins  de  les  calses  ò  sinó  arreple- 
garías  un  encostipat  de  tormells,  que 
els  banys  de  Caldes  no  hi  podrían 
rès.  Vés,  que  t'endressin;  y  dels  re- 
talls que'n  fassin  una  capeta  pel  noy 
gran.» 

«jTu,  poca- roba!  tu't  presentas 
massa  estret:  espolsat  los  pantalons, 
qu'encara  dus  sabó  de  pedra  del  que 

has  empleat  per  ficarte  aquestes  mà- 
negues. jNo  t'aflaqueix  poch  aques- 
ta vestidura!...  Semblas  d'aquells 
que  venen  al  món  ab  dos  mesos  de 
ventatja.  Dígas  que  cada  vegada  que't 
mudas  deus  necessitar  que'l  metge't 
recepti  una  malaltia  per  posarte  a  la 
mida.» 

«Alto  aquí,  Rumamà,  no't  giris 
les  mànegues,  que  no  s'estila  y't 
pendrían  per  barber;  ja  ho  veurà  la 
gent  que  portas  guants  de  color  de 
ginesta;  se  pensaran  que'l  fel  sobre- 
xit  corre  com  dolor  y  que  se  t'ha 
apoderat  de  les  munyeques;  y  al 
mateix  temps,  mudat  la  camisa,  que 
fan  gitano  aquexos  prisats;  ^que  no 
ho  sabías  qu'es  privada  aquesta  mo- 
da? vés,  féstels  treure,  y  tal  vegada 
te'ls  llogarà'l  porrer  de  la  Seu  si  n'hi 
hà  prou  per  ferne  un  collaret  pels 
dies  que  va  d'uniforme...» 

A  tothom  escometería;  un  per  un, 
y'l  que'm  faltés  al  reglament  lo  cri- 
daria a  part  y  ab  bons  termes  li  do- 
naria entenent  de  que's  retirés. 

— Noy,  en  Mil  ^òmens  quins  fumi- 
llos  gasta!  dígas  qu'en  Carlos  d'Es- 
panya fora  petit  al  costat  seu. 

—  ^Encara  no'ns  tenen  prou  l'ull 

a  sobre  aquests  fatxendes  de  pescan- 
te?  i  Deu  los  fassa  bons  minyons!  que 
esmersan  més  fanfàrria  que  diners; 
per  que  tota  la  opulència  la  tenen  a 
la  Havia,  y'l  dia  que's  malgastan  un 
duro,  l'endemà  ja  guaytan  lo  diari  a 
veure  si  ho  porta,  y  van  pels  carrers 
de  Barcelona  ab  un  aparato  y  un 
con  que,  qu'ab  la  mirada,  no  més,  ja 
sembla  que  tractin  de  pobre  a  to- 
thom, y  ab  un  pit  y  un  despejo  que 
fins  VEnsanxe'X  troban  estret  y  de 
poch  gasto,  y  miran  ab  un  so/m,  ab 
la  vista  mitx  badada.  Deu  me  val- 
gui, que  parexen  los  arrendataris  de 
la  claror.  ^Y,  donchs,  quan  s'hi  té 
de  combatre  ab  aquexa  trepa  de  far- 
sants que  sembla  que  fassin  del 
ofici  per  recreyo,  com  si  proclames- 
sin desde  dalt  a  la  banqueta  que 
treballan  per  distreures  y  que,  si  a 
mà  ve,  portan  a  n'en  Rius  y  Taulet 
y  a  tot  lo  senyoríu  de  la  ciutat  per 
empenyo  y  per  tendència,  y  agafan 
la  rienda  ab  una  propaganda  y  un 
dexèume  estar,  com  si  fossin  los  se- 
cretaris de  les  arques  reyals.  Firmes 
aquí,  contra  aquexos  boladistes;  ^no 
ho  veyeu  que  tot  es  midó  y  forses 
de  flaquesa?...  jQue'ls  carreters  de 

mar  se  presentin  com  a  persones  de 
criansa;  que  ningú,  ni  de  pensament, 
per  més  cotxeres  que  siguin  del  ba- 
ró ni  de  la  comtesa,  puguin  rebre- 
gar l'honor  de  la  nostra  colla  ab 
ditxos  ni  sàtires!  per  que,  contat  y 
rebatut,  també  aguantan  la  pota  y'ls 
fan  estampir  ab  tot  lo  brahó  quan 
portan  les  egües  a  ferrar,  y'l  que  més 
y'l  que  menos  té  de  dormir  a  la 
quadra  ab  cortinatges  d'aficionat 
dalt  de  les  bigues.  Jo,  a  tota  aquesta 
colla  de  currillos  que  prenen  la  grà- 
cia a  guany,  los  voldria  afrontar  pel 
terme  serio;  si  ells  tenen  ditxos  y 
salabror  per  mofarse  de  les  persones 
y  avergonyir  als  forasters  que  volen 
pagar  lo  viatge  segons  regla  de  tari- 
fa, lo  carreter  de  mar  basta  que  tin- 
ga  mala  nomenada  per  la  qüestió 
dels  renechs,  qu'es  un  defecte  (que 
jo  m'hi  encuantro)  sé  que  no  hi  po- 
dem remediar  rès  per  que'ns  prové 
de  la  llengua.  Aquell  dia  tots  nosal- 
tres tindríam  de  fer  lo  sacrifici  d'a- 
questes expressions  feyas,  posar  la 
llengua  plana  com  es  de  son  natural 
y  no  ferli  fer  retortes  ni  mals  gestos 
per  conservar  una  pronuncia  segui- 
da, que  la  gent  de  moral  y'ls  sacer- 

dots  no  s'hajan  de  tapar  les  orelles 
per  la  nostra  manifatura  d'entén- 
drens  ab  los  animals  ò  de  consultàls 
y  de  renyàls.  Per  consegüent,  la 
meva  proposició  fora  d'aqueix  tenor: 
que  la  noblesa  de  pescante  lloga  la 
música  d'Artilleria;  nosaltres,  la  ban- 
da d'Enginyers,  y  en  Sampere  del 
Ajuntament  a  l'altra  part  de  la  co- 
mitiva tocant  de  capritxo  quatre  pa- 
satiempos  d'aquells  dels  toros  per 
que'l  bestiar  tingués  música  fina  per 
l'indret  de  les  orelles  y  Jaleyos  y  par- 
ieneras  pel  costat  de  la  cua,  a  fi  y 
efecte  de  no  ensenyorir  los  quartos 
del  davant  del  animal  y  dexar  des- 
prestigiats  los  altres  dos  que  li  son 
contraris. 

Qu'ells  llogan  lo  Circo  per  fer  lo 
sarau;  donchs,  nosaltres  arrendem  lo 
millor  teatre  que's  trobi;  y  si  es  lo 
Liceu,  vínga  Liceu  de  frente  y  no 
desdir  per  cinquenes.  ^Que  s'han 
pensat  aquests  xulos?  de  què's  re- 
fían?...  iSenyores!...  [Quan  nosaltres 
pujaríam  per  aquelles  escales  de  pe- 
dra marbre  ab  la  seua  vena  estesa  al 
mitx  dels  grahons!  Cuydado  con  el 
lujo!...  Que  s'enretirin  los  pobres, 
que  si  esto  s'escorre  per  si  sol,  d'una 

relliscada  pots  retrassarte  y  devallar 
ab  un  Jesús  tot  lo  qu'has  pujat  ab 
prou  cerimònia.  /Amigo,  y  quin 
quebranto  de  moneda  s'hi  ha  esbar- 
riat  per  aquí!  parece  un  Palacio  de 
Vuestra  Majestat!  ^Que  dieu?...  En- 
cara no'ns  veuríam  allí,  en  aquelles 
escales,  ab  tanta  llum  de  parte  tele- 
grafo,  ab  la  consulta  al  bras,  més  es- 
tofada  que  la  fragata  Perla,  ab  lo 
vestit  de  fay  y'ls  maneguins  de  blon- 
da, tots  nos  corretgiríam  y  parlaríam 
en  castellà  con  tanta  finura!...  Y  que 
us  dich,  cavallers,  que  si  jo  ho  logra- 
va  hi  posaria  un  rengle  de  lacayos 
tot  daltabaix  de  la  escalinata,  qu'al 
acte  de  pujar  nos  saludessin  ab  los 
dos  guants  y  que  fent  la  cortesia  ens 
diguessin:  Adios,  senyores,  que  us- 
tedes  lo  pasen  bien  ab  la  compa- 
nyia. 

—  Vaja,  Mil  hòmens,  ho  capolas 
molt  be;  ets  un  trumfo:  y  tan  solsa- 
ment  per  la  relació  que  n'has  fet,  jo't 
dono'l  vot,  y  per  la  meva  banda  te 
nombro  banderado.  jPerò  que  dirà 
la  gent  quan  te  vegin  tan  nano! 
Noy,  tens  mal  defecte,  que't  perjudi- 
ca a  tu  y  als  altres;  ets  massa  curt  y 
la  gent  se  pensaria  qu'aquest  any 

havem  tret  l'abanderado  d'una  am- 
polla d'esperit  de  vi. 

—  Lo  que  tens  tu  es  molt  esperit 
de  gaseosa  a  la  llengua;  jsi  tot  tu  ets 
una  vera  bombolla!  |lo  bon  mosso! 
dexèulo  criticar  a  les  demés  perso- 
nes, qu'eli  no  té  cap  taray,  Deu  m'a- 
judi, només  te  manca  no  parlar,  que 
de  tot  lo  altre  estàs  al  corrent  per 
anar  ab  ferradures.  jFatxendero!  ^A 
qui  donarías  lo  vot,  si  no  té  valor  ni 
apreci  en  cap  banda?  no  veus  qu'ets 
de  reyata  y  qu'has  de  creure  ab  un 
xiulet  y  anar  allí  ahont  los  altres  te 
demanan,  tonto?  que  no  ho  veus 
que  no  hi  ets  tot  y  que  t'hi  dexem 
ser  per  que  fassis  de  bobo?  Quan 
vulguis  dir  alguna  cosa,  demana 
permís  a  la  concurrència:  y  exprés- 
saho  que  vols  dir  algun  disbarat. 
^Que  no  t'ho  conexes  qu'ets  tocat  de 
l'ala  y  que  no  tens  presencia  per  rés, 
qu'ets  fluix  de  nirvis,  que  sembla 
que  t'hajan  criat  ab  moniatos  y  mu- 
nyeques  de  pà  y  sucre? 

—  Be,  home,  jo  no  ho  deya  per 
agraviarte. 

—  Y  qu'has  d'agraviar!  no  veus 
que  no  tens  sustancia?  Si  un  home 
m'hagués  parlat  d'aquexa  comformi- 

tat,  del  viatge  que  li  enviava  a  la 
cara  li  estampia  un  bano  de  dits  a 
cada  galta,  qu'hi  tindria  adorno  per 
una  temporada.  Vés,  dígas  a  ta  ma- 
re que't  fassa  pendre  alguna  cosa, 
qu'un  home  t'ha  fet  por.  — 


II 


jPobre  Mil  hòmensUa  colla  va  sor- 
tir lo  dia  de  Sant  Antoni,  y  ningú 
se'l  va  escoltar  ni  va  tenir  present  la 
seva  dita  y'ls  seus  progectes  pera'l 
major  Iluhiment  del  acte. 

Ell  va  comparèxer  ben  muntat, 
ben  mudat  de  roba,  ab  barret  nou, 
bonasoguilla,  tot  a  la  moda,  ab  dos 
ditets  de  puny  blanch  que  li  exían 
de  les  mànegues,  lo  pentinat  serio, 
sense  anelletes  ni  fantasioses  extra- 
vagàncies. 

Al  ball  s'hi  presentà  ab  senzilla 
etiqueta:  tot  negre,  ab  ermilla  blan- 
ca, y  sense  cap  anell  sobre'ls  guants. 
Va  pagar  los  dotze  duros  per  ser  so- 
cio,  y  al  ball  d'amos,  aquell  en  que'ls 
fadrins  hi  rumbejan  tant,  tragué  la 
balladora,  la  va  entregar  a  un  amich, 
y  ell,  sentat  a  la  camarilla,  contem- 

plava  com  un  altre  li  Uuhía'ls  dotze 
duros,  encara  que  per  ell  ne  valia 
més  de  cent  l'estalviarse'l  ridicul  y 
no  fer  riure  ab  sa  figura  mesquina 
qu'ab  son  motiu  encara's  reduhía 
més. 


III 


A  les  quatre  de  la  matinada  tor- 
nava a  casa;  sa  mare,  assentada  en  lo 
llit,  se'l  mirava  ab  ingènua  alegria,  y 
li  semblava  que  no  estava  prou  des- 
perta per  contemplarlo  tan  ben 
vestit,  tan  galantment  mudat. 

—  Noy,  —  li  deya,  —  esplícamho 
tot,  ^còm  ha  anat  lo  dinar?  has  ba- 
llat forsa?  eran  maques  les  teves  ba- 
lladores, fill?  has  triat  les  que  feyan 
més  goig?  t'has  divertit? — Y'l  pobre 
Mil  hòmens,  ab  sa  imaginació  caprit- 
xosa, li  contava,  com  si  haguessen 
passat,  les  bromes  en  lo  dinar;  li  des- 
crivia'l sarau,  les  balladores  que 
havia  tret,  los  vestits  que  portavan, 
y  les  converses  tingudes  y'ls  galan- 
teigs,  les  amoretes  tirades,  les  mira- 
des recullides,  les  estretes  de  mà,  lo 
fregadís,  l'olor  y  les  pessigolles  dels 
tirabuxons  que  li   havían   tocat  la 

cara  en  los  giravols  del  vals  y  en  les 
intimitats  de  l'americana.  La  bona 
dóna  tornava  a  reposar  lo  cap  en  lo 
coxí  somrient  de  felicitat,  y's  con- 
dormia  veyent  potser  en  somnis  al 
seu  fill  galantejat  per  les  donzelles,  y 
li  fugia  aquell  dubte,  aquella  sospita 
que  devegades  l'entristia  de  si'l  seu 
fill,  per  lo  menut,  no  trobés  despre- 
cis  en  la  vida  ò  malvats  que  fessin 
mofa  de  son  defecte. 

—  jPobra  dóna! — murmurava  en 
Mil  hòmens  tot  plegant  la  roba  y  en- 
dressantla  damunt  d'una  cadira: — ja 
està  contenta,  ja  es  ditxosa!  Sempre 
haig  de  fer  la  comèdia:  fóra  de  casa, 
estremantho  tot  per  que'm  respectin: 
jo  crech  que  per  que  so  menut,  la  gent 
me  pegaria;  com  si  jo'n  tingués  la 
culpa;  com  si'ls  bons  mossos  y'ls  sa- 
bis  ho  fossen  per  que  a  ells  los  hi 
dongués  la  voluntat;  com  si  no'ls  hi 
haguessen  sobrevingut  les  seves  bo- 
nes prendes  del  mateix  modo  qu'a 
mi  l'esguerro  de  la  mida... 

A  casa,  per  contentar  a  aquesta 
pobra  velleta,  |si  n'haig  d'inventar  de 
mentides,  si'n  tinch  de  fer  de  farses, 
per  qu'ella's  pensi  que  so  felís,  que 
passo  la  vida  com  lo  corrent  de  les 

persones...!  Però,  tant  se  val;  només 
tinch  de  contentar  a  ella  en  aqueix 
món;  jté  aquesta  ilusió!  potser  ni  ho 
sab,  ni  ho  veu ,  que  so  tan  mesqui- 
net  jla  bona  dóna!  jCóm  li  cauria  la 
vena  dels  ulls  si  sabia  que  l'únich 
fill  que  té  li  diuen  en  Mil  hòmens! 


LO  SENYOR  JOSEPH 

PERFIL 


Dues  causes  fan  la  seva  felicitat: 
lo  dirse  Joseph  y  l'esser  fuster;  si  be 
la  primera  realment  no  es  causa  que 
es  nom,  y  la  segona  menos,  per  qu'es 
ofici, 'm  valch  de  les  matexes  parau- 
les qu'usa  aquest  bon  senyor  per  fer 
a  sapiguer  a  que  dèu  la  seva  ditxa. 

Si'l  padrí  li  hagués  posat  altre 
nom,  de  cop  li  destruhía'l  princi- 
pal element  de  sa  futura  ditxa;  y 
respecte  al  ofici,  es  segur  que  si  n'hi 
cercan  un  altre,  ab  axò  sol  li  hague- 
ran  fet  impossible  poguerla  lograr 
de  cap  terme.  Y  potser  aquest  home 
haguera  corregut  tota  la  vida  derre- 
ra  d'un  ideal  que'l  fes  felís  sense 
conseguirho  may,  per  que,  en  lloch 

de  córrer  endevant  com  l'us  té  esta- 
blert, s'haguera  vist  precisat  a  em- 
paytar  enrera,  fins  a  parar  en  l'èpo- 
ca del  seu  bateig,  y  allí,  al  peu  del 
baptisteri,  trobant  l'erro  d'origen  — 
impossible  de  compondre  —  plorar 
amargament  per  la  seva  felicitat  per- 
duda. 

Mes,  lo  padrí  ensopegà  la  voluntat 
y  les  aficions  que  li  vindrían  quan 
seria  gran,  al  imposar  al  seu  fillol  lo 
nom  del  Patró  de  l'Iglesia  Catòlica, 
y  per  aquest  motiu  va  fer  dues  obres 
meritòries:  aportar  un  cristià  a  la 
germandat,  y  un  indivíduu,  després, 
inteligent  y  honrat  al  ja  prou  res- 
pectable gremi  de  Mestres  fusters. 


Ell  no  pensa,  a  pesar  del  desfici 
que  sent  pel  seu  nom,  com  los  Fede- 
ricos,  que  tenen  l'orgull  de  poguer 
dir  que  no  hi  ha  hagut  cap  mal  ho- 
me entre  tots  los  que  portan  aqueix 
nom.  Mes,  en  cambi,  creu  qu'es  tan 
sanitós  lo  dirse  Joseph,  que  si  algun 
ne  ressurt  malvat,  ja  li  abasta'l  nom 
pera  poguer  trobar  clemència,  si  no 


LO   SENYOR  JOSEPH  20 

en  la  justícia  dels  poders  humans, 
en  la  més  sabia  que  s'origina  de 
Deu,  per  que  pensa  y  assegura  que 
lo  dirse  Joseph  es  mèrit  de  singular 
influxo  y  que  val  lo  mateix  que  te- 
nir una  finca  al  cel. 


Ja  fa  anys,  que  per  la  diada,  de 
bon  matí,'s  prepara  la  festa.  Encara 
no  passa'l  carretó  que  recull  los 
munts  de  runa,  crida  al  home  que'l 
mena,  li  entrega  alguns  quartos  y 
ab  molta  política  li  prega  que  des- 
embrassi'l  munt  de  plomes  de  ga- 
llina que  té  arrambat  al  peu  de  la 
porta,  per  que  diu  que  ja  n'hi  hà 
prou  ab  que'ls  vehins  gustin  de  les 
olors  del  rostit  y  dels  escaldums, 
per  que  s'hajan  de  fer  fanals  ense- 
nyant les  plomes  de  viràm  lo  dia 
que  té'l  recreo  de  menjar  tan  deli- 
cats bossins. 

— Alsa,  amigo,  senyor  Joseph,  —  li 
diu  una  vehina  desde'l  carrer, —  |y 
quina  festassa  la  seva!  que  per  molts 
anys. 

—  Ja  ho  veus,  filla;  ab  vida  teva. 

Si  ets  servida,  de  bona  gana;  aquí  hi 
hà  sabatilles  y  melindros  y  vi  bo; 
entra,  pubilla.  Caterina,  treu  un  got, 
que  la  primera  ja  l'havem  errada, 
qu'es  ayguadera. 

—  ^Senyor  Joseph? 

—  ^Què  hi  hà  del  senyor  Joseph? 
Vatualisto,  ja  comensa'l  tràfech:  ja 
estich  content,  no'n  vindrà  poca  de 
gernació.  ^Què  hi  hà,  Pepet? 

— Vinch  en  recado  del  pare,  que 
les  logri  felisses,  y...  que,  dallonses. 

—Corrent,  està  be.  Caterina,  pòr- 
ta'l  mató  de  monja  pel  noy.  ^Y'i  teu 
pare? 

—  M'ha  dit  que  les  logri  felisses. 

—  Vaja,  be,  ja  veig  que  no't  vols 
comprometre;  jeyl  tén  compte,  que 
aquests  matons  encara  no's  veuen 
fora  del  motllo  trontoUan  pitjor  que 
les  figures  d'un  misteri.  Ménjatel 
aquí,  sèu;  si  l'has  de  foradar  ab  lo 
dit,  girat  d'esquena,  qu'a  la  mestres- 
sa no  li  agradan  les  porqueries.  Me 
sembla  que  si  vols  tenir  segur  lo  pà, 
tindràs  de  dexar  anar  lo  mató  a  terra. 

— jY  be,  no'l  sofoquis!— diu  la  se- 
nyora Caterina,  —  que  fassi'l  que 
vulgui;  no  te'l  miris,  que  li  lligas  les 
mans. 

— ^Quí  hi  hà  dalt?  ^-Me  sabrían  dir 
ahont  es  a  ca'l  fuster? — pregunta  un 
cego,  ab  lo  violí  sota'l  bras,  donant 
copets  de  bastó  al  pedrís  y  caminant 
de  través  fins  a  mitja  entrada. 

—  iQuè  se  us  ofereix? 

—  Ah,  es  vostè;  ab  salut  y  alegria, 
Senyor  Joseph ,  en  companyia  de 
tots, — diu  lo  ceguet  posantse  a  tocar 
en  lo  violí  unes  bones  festes  que  casi 
be  fan  tristesa. 

— Teniu,  germà.  Viva;  ja  s'estima: 
no  toqueu,  que  s'atura  massa  quit- 
xalla. 

—  Deu  li  pach;  escolti,  ^que'm 
sabria  dir  si  hi  hà  algun  altre  Joseph 
per  aquest  barri? 

—  Aquí  davant,  al  segon  pis,  y  més 
avall  a  casa'l  clavetayre.  jNoys!  apa 
a  estudi;  fugiu,  qu'haig  de  regar  lo 
carrer.  Espereu,  qu'us  donaré  uns 
quants  borregos,  y  alerta  no'Is  feu 
malbé  ab  les  dents.  — 


—  Es  dir,  que  com  la  diada  de 
Sant  Joseph,  no  n'hi  hà  cap  en  lo 
pronòstich; — diu  lo  fuster  trayentse 

lo  moncador  de  la  butxaca,  estenent- 
lo  sobre  un  tamburet  y  assentantse 
guaytant  al  carrer  ab  molta  satisfac- 
ció.— Per  mi  no  més  hi  hà  dos  Sants: 
lo  meu  y  Sant  Antoni. 

—  Què  dius  ara? —  exclama  espar- 
verada  la  senyora  Caterina. 

—  Ja  veuràs;  jo  no  vull  fer  cap 
mancament  als  altres.  Pel  meu  modo 
de  pensar,  son  los  Sants  que  tenen 
més  reputació;  esperat ,  dóna,  no't 
senyis,  que  no  dich  cap  cosa  fóra  de 
lloch.  Axò  ve  a  ser  com  les  curruta- 
ques.  Lo  jove  tria  la  minyona  que 
li  agrada  més,  y  aquesta,  no  cal  que't 
cansis,  es  la  més  maca  y  la  més  afa- 
vorida de  totes.  Lo  jove,  com  que 
l'afició  no  li  fa  perdre'l  conexement, 
be'n  veu  d'altres  que  son  boniques, 
y  tenen  bon  ayre  de  caminar  y  fan 
goig  als  ulls.  Està  be;  li  passan  pel 
costat  y,  rès:  serio.  La  més  maca  es 
la  més  maca,  y  com  la  seva  non  tro- 
ba cap.  Donchs,  pel  mateix  terme,  a 
mi  qui'm  tregui  Sant  Joseph  y  Sant 
Antoni'm  dexarà'l  calendari  com  un 
pis  per  llogar;  y  la  voluntat  que  tinch 
als  meus  Sants  no  la  puch  posar  als 
altres.  Ja  veuràs,  les  aficions  no'sgo- 
vernan. 

—  ^Y  Sant  Joan,  y  Sant  Pere,  y 
Santa  Eulària?  —  exclama  exaltantse 
la  senyora  Caterina. 

—  A  poch  a  poch,  que  jo  no'ls  hi 
nego'l  mèrit,  y'ls  respecto  y  me'n  re- 
cordo a  les  postres  del  Rosari;  però, 
per  mi'ls  Sants  més  nobles  son  los 
qu'han  dut  a  Deu  a  bras;  té,  Sant 
Cristòfol  ja  no  hi  entra,  per  que'l 
duya  a  coll. 

—  Quines  fal•leres  més  tontes! 

—  ^Ahont  s'ha  vist,  dígas,  festa 
com  la  de  Sant  Joseph?  Fins  la  diada 
té  mèrit:  vigilia  de  Primavera;  vés  a 
la  Rambla,  guàyta'ls  arbres,  y  veuràs 
que  ja  treuen  fulla,  que  pareix  que 
els  hi  apunti  un  bigotet  de  verdura. 
De  rams  y  de  toyes  y  de  clavells,  no'n 
vulguis  més,  per  que  t'enterbolirían 
tantes  olors.  Per  assí  va  una  minyo- 
na ab  una  gran  plata  de  crema  que 
semblan  dobles  de  quatre  foses;  per 
allí  passa  un  criat  portant  un  mató 
de  monja  guarnit  ab  fonolls  y  violes 
boscanes  que  tan  bona  es  l'olor  com 
la  lleminadura;  més  ensà  s'arrecona 
per  l'acera  un  aprenent  confiter  ab 
un  temple  de  Salomó  fet  de  sucre 
ab  unes  columnes  que  si  s'esllavissan 
tot  lo  mal  que  poden  fer  es  un  dolo- 

ret  de  caxal.  Y  no  passas  per  carrer 
ni  carreró  que  no  vegis  gent  ab  les 
mans  embrassades,  fent  equilibris 
per  que'l  mató  no's  giri,  la  crema 
no's  vessi,  ò  s'aguanti'l  temple,  mi- 
rant tots  a  terra  y  fent  tantines  ab 
un  cuydado  y  un  respecte,  qu'allò  sol 
ja  indica  l'apreci  que'ls  matexos  del 
ofici  tenen  per  Sant  Joseph. 

Al  carrer  d'en  Petritxol  no  hi  en- 
tris, que  la  vista  ja's  daleix  contem- 
plant les  postures  qu'hi  exposan  fetes 
ab  nata;  allí  hi  hà  ramillete  tan  alt 
y  primet  que  sembla'l  sepulcre  de 
Mahoma  que  ningú  sab  com  s'aguan- 
ta; y  sobre  tot,  aquella  parada  de  qua- 
dros  en  les  parets  del  carrer,  qu'un 
té  de  passar  ab  lo  barret  a  la  mà  do- 
nant lo  bon  dia  a  tants  Sants  Josephs 
que  sembla  que  prenguin  la  fresca 
trayent  lo  cap  per  unes  finestres  dau- 
rades, ò  per  veure  com  pren  Barce- 
lona la  festa  del  Patriarca  gloriós. 

Y  tocan  les  dèu;  hora  solemne.  En 
los  claustres  de  la  Catedral,  quina 
bellugadissa  de  menestrals  vestits  ab 
panyo  negre!  que  guapos,  que  sapats, 
quines  cares  de  gent  de  be!  ^Quí  son? 
Los  mestres  fusters  de  Barcelona. 
A  la  bon'hora;  salut,  gent  honrada. 

Y  comensa  l'Ofici  en  la  capella  de 
Sant  Joseph  (en  los  claustres),  y  vín- 
ga  música  fina  de  violins  y  clarinets 
ab  acompanyament  de  tiples,  que  fan 
pensar  en  les  canturies  que  hi  deuen 
haver  en  lo  cel.  Lo  sol  desplega  sa 
llum  que  s'aplana  com  pot  per  les 
parets ,  travessa  l'ull  espayós  dels 
archs  apuntats,  y  s'humilia  sobre  les 
lloses  del  Claustre,  agrahit  de  que 
vinga  un  dia  que  puga  assistir  a  ofici 
sense  vel  ni  cristalls  de  colors  que 
li  fassin  nosa.  Les  oques  del  jardí  se 
tiran  al  safreig,  y  ab  lo  coll  estirat, 
graves  y  vanitoses,  passejan  damunt 
l'aygua  aquell  luxo  de  blancor  que 
avergonyiria  la  neu  per  morena,  im- 
posades per  la  solemnitat  que's  des- 
plega a  la  seva  vista.  Canta  ab  tre- 
molosa veu  lo  surtidor  una  tonada 
d'aygua,  y's  gronxan  pausadament  les 
palmeres,  no  sapiguent  de  quina  ma- 
nera contribuhir  al  adorno  de  tanta 
esplendor  y  devoció. 

Y  finalment,  Caterina,  per  tu  més 
que  per  ningú,  es  assenyalat  lo  dia 
del  meu  Sant.  A  casa  nostra  revenen, 
ab  los  nets,  les  felicitats  passades  y 
les  que  s'hi  afegexen  de  present.  Tota 
la  familia  a  taula:  los  nostres  fills  y 


32  EMILI   VILANOVA 

los  fills  seus:  si'ls  uns  nos  recordan 
que  ja  som  vells,  los  altres  nos  reno- 
van  los  dies  de  la  nostra  joventut. 
Al  veure  aquelles  cares,  retratosdels 
seus  pares  quan  eran  noys,  tu't  pen- 
sas  qu'ets  jove  y  bufona  com  allavors, 
y  jo't  miro  ab  uns  ulls  enternits,  que 
no  sé  si  ferte  una  francesilla  òdema- 
narte  que  me  la  fassis.  — 


CESSANT! 


Enrahona  sol  pel  carrer;  arronsa'l 
front  atabellantlo  ab  fondes  arru- 
gues; separa  y  junta  nerviosament 
les  celles,  que  semblan  dues  sangone- 
res que  s'escometin;  ò  arrecona  de 
sobte  les  pupiles  a  un  costat  dels  ulls 
dexantlos  en  blanch,  ab  la  sinistra  es- 
pressió  del  busto  de  Mucio  Scèvola. 

La  gent  li  passa  pel  costat  ab  igual 
indiferència  que  si  animés  lo  seu 
rostre  ab  benigne  somrís. 

Tampoch  ell  repara  en  ningú;  les 
seves  amenasses,  los  seus  gestos  y 
terrors  los  envia  a  Madrid.  jAy  del 
amenassat,  si  pogués  cubrirlo  abuna 
d'aquexes  mirades  tremendes!  ni  una 
camisa  de  forsa  l'agobiaría  tant! 

Camina  d'esma;  lo  seu  punt  de 
partida  es  la  Rambla;  volta  carrers 
al  acàs,  surt  davant  de  l'oficina,  y  com 
que  no  hi  té  rès  que  fer,  diferent  de 
abans  que  hi  anava  a  no  fer  rès,  gira 
esquena  ys'entorna  cap  a  la  Rambla. 

Troba  pel  camí  a  un  ex-colega  que 
va  depressa  y  que'l  saluda  dientli: 
adiós,  querido.  «01a,  —  pensa  desse- 
guida, — aqueix  no  deu  estar  enterat 
de  la  meva  cessantía;  haguera  passat 
guaytant  als  balcons  ò  fent  lo  distret 
cantant  un'aría.  Si'l  crido  y  li  faig  a 
sapiguer  la  desgracia,  es  capàs  d'abor- 
rirme  al  acte  sens  més  formació  de 
causa.  Conservèmli  les  ilusions,  de- 
xèmse  estimar.» 

—  Adéu,  Constante!  —  li  crida  sa- 
ludantlo  ab  lo  bastó.  —  Ja  veuràs,  lo 
dia  que't  topo  defrente,']  duro  que't 
manllevo. — 


jEncara  té  puros!  Surt  de  la  esca- 
leta  d'una  casa  de  huéspedes  del  car- 
rer d'en  Robador,  y  s'adona  per  ca- 
sualitat del  Hospital.  jMay  l'havia 
vist  tan  a  la  vora  de  casa  la  patrona! 
Dexa  anar  una  glopada  de  fum,  com 

si  volgués  ocultàrsel  a  la  vista;  arriba 
tot  passejant  a  la  Rambla,  y's  fica  en 
un  Cafè. 

Allí  troba  dos  companys  amenas- 
sats  també  de  cessantía,  qu'esperan 
la  noticia  distrayentse  jugant  al  dò- 
mino. Lo  nostre  desconegut  pren 
cafè  molt  depressa;  s'empassa  fum  y 
tot,  com  prevenintse  per  futures  de- 
bilitats, y  avesa  la  naturalesa  a  va- 
poroses sustancies,  a  la  homeopatia 
dels  aliments. 

Estén  la  mà  y  separa  les  set  fitxes 
justes;  juga,  y  cada  vegada  que  li 
tancan  lo  jòch  exclata  ab  tan  vehe- 
ments dicteris  que  sembla  que  l'ha- 
jan  tancat  en  un  manicomi.  Los  seus 
amichs  li  respectan  la  ira,  en  lo  con- 
cepte que  dintre  poch  temps  ells 
també  preveuen  que's  posaran  a  ju- 
gar al  dòmino  ab  les  matexes  dispo- 
sicions que  si  anessin  a  fer  cops  de 
puny. 

Y  s'acaba'l  jòch  ab  quatres  pessetes 
menos  d'adorno  en  la  butxaca  de  la 
ermilla. 

Se  treu  un  altre  puro,  se'l  mira 
fentlo  giravoltar  ab  los  dos  dits;  de 
repent,  se'l  fica  a  la  boca,  y  l'escapsa 
d'una  mossegada  ab  la  matexa  fiere- 

sa  que  si  hagués  executat  una  sen- 
tencia del  Sultan. 

—  Avuy  tens  la  negra,  Crisoles;  — 
li  diu  un  dels  companys. 

—  Avuy?  —  replica  ell  ab  forsat 
mitx-riure, — avuy  no  m'he  pegat  un 
tiro  per  que  jo  mateix  m'he  anat  a 
la  saga  perseguintme  com  un  esbirro; 
y  la  idea  fatal  la  tenia  aquí,  en  lo 
front,  fixa,  segura,  tenàs,  y  no  la  he 
executada  per  que  altres  ombres 
sanguinoses  s'han  posat  davant  la 
meva  y  he  perdut  de  vista'l  meu 
cadavre.  Visch  per  la  venjansa. 

No  li  vull  cap  mal  a  aquest  pa- 
latreca  que  m'ha  sustituhit  en  la 
plassa.  Lo  primer  impuls  que  vaig 
tenir  al  rebre'l  cese,  era  d'anar  a  la 
oficina,  despenjar  un  feix  d'expe- 
dients d'aquells  qu'han  conegut  més 
empleats  qu'un  habilitado,  y  matarlo 
administrativament  dexàntloshi  cau- 
re aplomats  damunt  lo  cervell. Però, 
la  reflexió  ha  pogut  més  que  ma  va- 
lentia, y  aqueix  perdis  que'm  treu  lo 
cobert  de  taula  m'està  debentla  vida 
tan  fresch  y  xalat,  mentres  jo'm  con- 
sumo veyentlo  com  segronxa  davant 
d'aquella  taula  en  la  que  jo  hi  he 
passat  los  millors  temps  de  la  joven- 

tut.  La  meva  sort  es  que  si  no'l 
mato  ab  un  feix  de  papers,  li  que- 
branto  la  salut  ab  un  lio  que  li  dexo 
allí  de  recursos,  instancias,  consultas 
y  informes,  qu'encara  que  no  més 
se'ls  miri  per  posar  \o  pase  a  tal  ò 
qual  negociado,  ja  sabrà  què  cosa  es 
divertirse  y  gastar  poch.  Y  cuydado, 
senyors, —  diu  exaltantse  Crisoles, — 
que  jo  vaig  pujar  després  de  la  revo- 
lució, es  dir,  que  vinguérem  a  mora- 
lisar  lo  ram;  lo  que  dich,  a  moralisar. 
Y  aquest  tonto  que'm  sustituheix  diu 
per  tot  que  ve  a  igual  fi.  ^Còm  es- 
tem? Si  ell  ve  a  fer  lo  que  jo  feya,  ell 
sobra  desde  luego:  es  evident.  Però, 
a  Madrid,  que  tenen  una  lògica  espe- 
cial, creuen  que  sobro  jo;  y  per  telè- 
grafo...  {Senyors!  vagin  apreciant 
vostès  en  què  s'emplea  la  maravello- 
sa  invenció  del  sigle;  (per  telègrafo'm 
deposan!  Y  gasti  vostè  vuyt  anys  de 
la  existència  per  que  a  lo  millor  soni 
un  repich  de  campaneta  disparat 
desde  allí  dalt  qu'avisa  que'l  posin 
immediatament  al  mitx  del  carrer  ab 
menos  consideracions  y  decoro  del 
que's  guardaria  a  un  lacayo  qu'em- 
bromés  a  les  ninyeres  y'l  treguessin 
pera  evitar  matrimonis  desiguals.  — 

Després  que  s'ha  desfogat  prou  so- 
bre aqueix  tenor,  s'entorna  a  casa, 
sopa,  fuma  y  per  últim  se'n  va  ! 
llit. 

La  nit  passa  lenta  y  fexuga  pel  po- 
bre Crisoles.  Totes  les  posicions  que 
adopta  per  descansar,  li  son  incòmo- 
des; no  té,  com  se  sol  dir,  prou  llit 
per  ell.  No  poguent  cloure'ls  ulls,  y 
per  estalviarse  una  cayguda  ab  son 
contínuu  giravoltar,  s'axeca,'s  ves- 
teix, y  a  les  fosques,  per  que  fins  la 
llum  l'ofen,  obre  la  finestra  y's  posa 
a  guaytar  la  trista  soletat  del  car- 
reró. 

Lo  sereno,  assentat  en  lo  guarda- 
rodes  del  carrer  del  Hospital,  se  treu 
una  fiambrera  y's  disposa  a  esmor- 
zar. 

jDitxós  tu,  —  murmura  en  Criso- 
soles,  —  que  menjas  de  nit  y  de  dia! 
jY  encara  hi  hà  qui  per  consolarme'm 
recepta  aquella  dècima: 

Cuentan  de  un  sabio  etc! 

Mirèusel  allí'l  sabio,  en  aquell 
guarda-rodes;  no  girarà'l  cap,  no  hi 

hà  perill;  millor  prefereix  atiparse 
que  cercar  misèries.  ^Sabeu  per  què's 
girarà?  per  veure  si  ja  es  oberta  la 
taberna.  |Ay,  Calderón!  en  lo  vostre 
temps  los  sabis  eran  pobres:  avuy  los 
pobres  son  los  tontos  y,  ò  no  hi  hà 
sabis,  ò  no  volen  soportar  lo  luxo  de 
la  misèria... 

Thales,  —  està  clar,  ara'm  recor- 
daré de  tots  los  filosops,  —  va  dir: 
Conèixte  a  tu  mateix.  Ja  eran  tales 
para  cuales  en  aquella  època  y  en 
aquell  departament.  jY  jo  qu'als  vin- 
tivuyt  anys,  en  la  Pascua  granada  de 
la  vida,  ni  m'he  conegut  ni  he  sapi- 
gut  conèxer  lo  que'm  convenia!  Jo 
era  Ileal,  honrat y... dropo; però,  ser- 
via al  Estat,  y  la  última  circunstan- 
cia  no  desdora  en  la  carrera,  jüh,  sabi 
grech  que  tan  clar  parlavas!  jo't  ve- 
nero y'm  prench  del  teu  consell  la 
bona  voluntat.  Jo'm  conexeré,  enca- 
ra que  m'hagi  de  fer  una  senyal  re- 
servada. May  més  pundonor,  ni 
Ilealtat  ni...  rès,  l'empleo  sol!  Vínga 
un  empleo  y  exiré  catedràtich  d'irre- 
gularitats ò  aussiliar  de  distraccions. 
Fama,  bon  nom, virtut... — Y,trayent- 
se  en  aquell  acte  una  clau  de  la  butxa- 
ca,'s  posà  a  bufar  pel  forat,'  arrancant 

un  xiulet  tremolós,  dient: — Jo  us  xiu- 
lo, paraules  trapaceres,  perdició  de 
empleos,  guanyadores  de  misèria  y 
de  penediments  estèrils  y  a  fóra  de 
hora.  — 

Y  acte  contínuu  llensà  la  clau  al 
carrer,  ben  convensut  de  que  maymés 
hauria  de  tancar  rès;  clogué  la  fines- 
tra d'una  revolada,  y's  tirà  vestit  al 
llit,  amenassant  ab  lo  puny  tancat 
al  honor  y  principalment  al  que 
l'havia  dexat  cessant. 

Lo  sereno,  després  d'haver  esmor- 
zat, s'axecà  del  guarda-rodes,  y  ab  la 
satisfacció  que's  sent  després  d'haver 
menjat  de  gust,  digué  per  si  mateix: 
— M'he  equivocat:  no  sé  si  era  xiulet 
d'auxili,  ò  foch  al  primer  districte... 
be,  vaja,  si  volen  alguna  cosa,  que 
tornin  a  xiular. 

RECORTS    D  UN    COTXERO 


Jo  he  fet  lo  que  no  fa  cap  home; 
no  vull  dir  que  sían  valenties,  mes 
quan  ha  arribat  l'ocasió,  he  sapigut 
gastar  les  dobles  de  quatre,  y'l  mateix 
se  me  n'ha  donat  que  fossin  de  per- 
ruca qu'ab  los  cabells  a  la  romana. 
La  qüestió  es  qu'en  Geni...  —  sí,'m 
van  posar  aqueix  motiu,  per  que'l 
tenia  més  prompte  qu'una  centella, 
y  al  que'm  mancava  al  respecte,  ni 
tan  sols  lo  que's  diu  un  gruix  de 
pesseta,  aviat  tenia  compostes  les 
diferencies:  vínga  garrotada  a  les 
costelles,  ò  allí  hont  s'esqueya,  que 
no'm  fixava  ab  indrets,  y  ja  podeu 
contar  qu'al  lloch  hont  l'ensopega- 
va,'l  curandero  ja  hi  tenia  qu'entor- 


46  EMILI   VILANOVA 

tolligar  la  vena,  per  que  una  pessa  ò 
altra  jo  li  feya  malbé.— Però,  en  Ge- 
ni no  ha  quedat  may  malament  en 
cap  banda;  sia  per  lo  que's  vulgui: 
tant  quan  s'ha  tractat  per  moneda, 
com  per  lo  lluhiment  de  la  festa,  en- 
cara no  ha  surtit  lo  fanfarron  que'm 
fes  girar  les  butxaques. 


II 


Fa  vint  anys,  venia  Sant  Antoni, 
y  la  cosa  anava  freda;  ningú'n  resa- 
va rès,  tothom  mut.  Una  tarde,  m'a- 
turo devant  del  Cafè  Nou,  baxo  del 
pescanie,  y  m'hi  fico.  La  sala  estava 
plena  de  gent  del  ofici;  les  taules, 
ocupades  ab  tota  mena  d'ampolles, 
y  entre  les  de  rom  y  conyach  se  n'hi 
veya  alguna  d'aquelles  cobertes  de 
boga,  que  tenen  la  beguda  tan  forta, 
que  fins  perjudican  l'ampolla  y  les 
tenen  que  posar  agegudes.  Allí  hi 
havia  gent  molt  conforme  y  algun 
xitxarel-lo  d'aquexos  que  portan  los 
comptes  bornis  al  amo:  que  dels  set 
dies  de  la  setmana  fan  burro  (i)  tres 

(I)  Entre  cotxeres  de  plassa  significa  no  fer 
cap  viatge  en  tot  lo  dia.  (N.  d'en  G.) 

y  mitx;  y  lots  s'estavan  entre'l  puro 
y  la  copeta  y  una  boyra  de  fum  que 
els  entelava,  consumint  l'estona  cri- 
tiquejant  lo  bestiar  de  la  ciutat. 

—  01a,  Geni,  —  me  van  cridar  de 
per  tots  costats,  —  seyèu. 

—  Noy,  porta  una  copeta. 

—  ^Què  vols  pendre,  marrasquí  ò 
curassao? 

—  Sèu,  que  beuràs. 

—  S'estima. 

—  Porta  les  copes,  te  diuen. 

—  En  pendràs  un  didalet. 

—  Corrent,  ja  beuré.  Minyó,  por- 
tam thè  ab  un  jàssera  de  sucre.  Y,  a 
caps  som, — vaig  dir  jo,  després  d'es- 
cupir  y  d'haver  xarrupat  lo  primer 
glop.  —  Noy,  bon  minyó,  apàrta'l 
rebosillo  de  les  vidrieres,  que  donaré 
un  cop  d'ull  a  la  carretel-la.  Que 
la  qüestió  es  molt  seria;  nada  menos 
que'ls  carreters  del  moll  ja  ho  tenen 
tot  endegat  y'l  dia  de  Sant  Antoni 
portan  l'intenció  de  tapar  al  sol  que 
surti,  ab  un  passa-calle  pels  carrers 
de  Barcelona,  que  la  gent  hi  caurà 
de  genolls:  que's  trauran  cobre-liits 
per  les  balconades,  y  que  tothom,  al 
vèurels,  farà  santus  lo  mateix  que  si 
passés  lo  combregar  general. 

—  iXist!.. 

— Y  axò  no  son  veus  volàtils,  q  ue'm 
consta.  íSi  tot  lo  regne'n  va  plè!  Que 
l'Artilleria  té  Cademia  tot  sovint  no 
més  que  per  ensajar  un  pas  doble, 
que  la  marxa  Reyal  y  la  de  Pera- 
camps  y  totes  les  conegudes  y  per 
conèxer,  faran  alto  y's  quedaran  a 
sota  peu.  Si'l  banderado  estrena  un 
mocador  que  serà  una  trenyina  de 
puntes;  si  montarà'l  bayo  de  casa'l 
Baró,  ab  una  sella  y  guarniments  ab 
tal  brodadura  y  una  varola  de  re- 
punteig  que'l  sellcr  s'hi  està  menjant 
la  vista;  que  hi  haurà  sarau  a  vuyt 
duros  lo  soci,  y  dinar  de  sexanta  rals 
per  cap;  que  surtirà  cada  dobla  de 
quatre  que  potser  ta  deu  anys  que 
no  ha  estat  contada;  y  com  de  fat- 
xenda'n tenen  per  ferse  un  arrenda- 
ment, l'intenció  seva  es  de  fernos 
fer  un  paper  lleig  y  que  quedem 
com  uns  noyets.  Lajugada  es  vista... 
Però,  a  poch  a  poch;  ells  potser  no 
contan  qu'en  Geni  siga  al  món,  jells 
no  se'n  refian!  Pobrets!  Deu  me  do 
salut;  si  allí  hont  jo'm  fico  ningú 
queda  malament!  y...  pochs  roman- 
sos:  los  cotxeros  de  Barcelona  tenen 
d'anar  a  benehir,  y  aquí  no  recula 

ningú  que  s'estimi  la  persona:  ^me 
enteneu?  Y  si  ells  l'Artilleria,  nosal- 
tres les  bandes  del  Liceu  y  Santa 
Creu;  que  fins  lo  llevant  que  s'en- 
torni  al  Tibidabo  vull  que  hi  arribi 
bufant  música;  y  si  ells  tenen  lo 
bayo  del  Baronet,  jo'm  presentaré 
ab  lo  tordillo  del  senyor  Comte;  y 
si  ells  mocador  de  puntes,  jo  ab 
mantellina  de  blonda;  jy  què  dau- 
rats y  selles  y  guarniments  de  fanta- 
sia! si  ja  estich  comprant  lo  pavo  del 
Jardí  del  General  no  més  que  per 
aprofitar  lo  bano,  que  vull  que'l 
meu  tordo's,  presenti  ab  un  plumero 
qu'arribi  als  entressols;  y  si  per  ells 
hi  haurà  qui  s'agenolli,  jo  vull  que 
a  nosaltres  nos  rebin  a  sota  tàlam 
com  si  arribessin  los  virreys  del 
Perú. — 


III 


Per  supuesto,  que  tot  va  quedar 
compost  com  una  escriptura;  los 
companys,  ferms  a  que  s'anés  a  be- 
nehir,  y  jo  nombrat  director,  bande- 
rado,  caxer,  vaja,  un  Rey  absolut  per 
manar  y  disposar  y  bestreure,  sense 
que  ningú  respirés  devant  meu. 

A  punta  de  dia,  treya'l  Tordillode 
la  quadra.  |Pobra  bestiola!  Sembla- 
va que  ho  conexía  qu'anava  a  fer  un 
paper  lluhit,  ab  lo  garbo  que  reme- 
nava la  cua,  inquietantse  tot  sol, 
llensant  aquell  desmay  sobre  la  gru- 
pa,  y  no  volguent  estar  quiet,  ab  lo 
mateix  desfici  qu'una  criatura  que 
va  a  benehir  la  palma.  Per  no  can- 
sarvos  ab  l'esplicació:  que  quan  vaig 
sortir  montat,  ja  podia  anar  depres- 
sa  la  gent,  que  no  hi  havia  ningú 
que  no  s'aturés  per  decantar  la  mi- 
rada, y  no  venia  cap  inteligent  que, 
al  vèurens  al  Tordo  y  a  mi,  no  di- 
gués: «Vaja,  axò  es  la  planta  y'l  gar- 
bo real:  d'aqui  se'n  treuen  les  làmi- 
nes.» Lo  Tordillo  portava  una  se- 
lla que  jo  no  gosava  tocaria,  per  no 
fer  malbé  aquell  Potossí  empleyat  en 
la  brodadura;  ab  los  seus  estreps  de 
plata  de  duro  de  columna,  ab  los 
cascos  daurats,  que  semblava  que 
portés  borceguins  de  similor,  y  ab  lo 
seu  plumero  blanch  y  blau,  ab  aquell 
dexo  de  les  plomes,  qu'encara  no 
movia'l  cap,  ja  semblava  que's  po- 
sessin a  ballar  ab  mitja  basca. 

Jo,  molt  serio:  vestint  negre  de 
cap  a  peus;  barret  de  pelfa  de  ca'n 

Pardo,  que  de  tan  lluhent,  feya 
llenques  d'ombres  blanques,  y  a  dalt 
de  la  copa  un  sobtat  de  claror  de  la 
matexa  etxura  del  relotge  de  la  mort, 
anem  dient.  Los  guants,  de  cabritilla 
blanca,  que  no  gosava  mirarme'ls 
dits  per  no  xuclarlos,  per  que  sem- 
blavan  boiados.  Y  de  la  soguilla,  y 
de  l'agulla,  y  de  les  tombagues  de 
diamants,  no'n  reso,  que  no  vull 
que'm  critiqueu  de  vanitós;  però,  us 
dich  que  de  la  meva  persona  per  tot 
arreu n'exían  espurnes  de  brillantor. 

Quan  lo  pare  capellà'ns  va  bene- 
hir,  a  tots  dos  sols,  —  ey,  que  vaig 
volguer  aquest  senyorío,  —  ja  veu- 
reu, minyons,  cadascú  pensa  com 
pensa;  jo  seré  mal  parlat  en  alguna 
ocasió,  però  en  tocant  certs  punts... 
alto  aquí,  en  Geni  té  moral  y  ay- 
gua  santa  al  cap,  y  l'interior  de  les 
persones  es  com  una  carta  closa.  He 
dicho. 

Quan  lo  pare  capellà'ns  va  bene- 
hir,  ab  la  vista  se'ns  menjava:  y  axis 
que  va  veure'l  Tordillo  ab  la  lleuge- 
resa que  brassejava  y  de  la  manera 
que  feya  juli  ab  lo  plomero,  quan  li 
van  haver  dat  lleminadura,  la  satis- 
facció li  espurnejava  dels  ulls.  Jo'l 

vaig  entendre  del  tot;  no  hi  valían 
llatins;  per  que  certes  coses  s'ente- 
nen encara  que  s*expressin  ab  xifra. 


IV 


Ab  deu  dobles  de  quatre  vaig  te- 
nir pagat  lo  gasto  que'm  correspo- 
nia; y  content.  Després  han  anat  ve- 
nint anys,  y  cad'any  nou  m'ha  fet 
tornar  més  vell.  jQuí  ho  havia  de 
dir!  les  glòries  del  Tordillo...  Mare 
de  Deu!  la  sort  que  quan  convé  no 
me  dono  vergonya  d'axugarme'ls 
ulls.  I  Lo  Tordillo,  aquella  perfec- 
ció, l'animal  més  noble  y  civilisat! 
qu'haguera  pogut  anar  dins  d'un 
cotxe,  en  lloch  d'a  les  vares;  per 
que  tenia  prendes  per  poguershi  es- 
tablir! Lo  Tordillo  va  tenir  que  pas- 
sar per  la  baxesa  de  veures  a  la 
Plassa  de  Toros... 

Era  cap  al  tart,  entre  dos  llustros, 
en  aquest'hora  que's  sent  una  es- 
pècie d'angunia  ò  tristesa  dolsa,  pot- 
ser per  que  l'home  que  calcula  y  té 
datos,  veu  perdre  y  afinar  un  altre 
dia  de  la  seva  vida  que  no'l  resqui- 
tarà  may  més,  y  tal  vegada  aquesta 


LA    FESTA   DE    SANT   ANTONI  63 

tristesa  es  un  adéu  que  li  envia.  En 
fi,  sia  com  vulgui,  qu'axò  poden  ser 
reflexionaments  que  me'ls  dona  la 
edat. 

La  corrida  s'acabava,  y'l  poble  cop 
de  cridar  otro  toro,  després  d'haverho 
demanat  ab  prou  escàndol  y  saraga- 
ta, —  qu'es  lo  que  resulta  en  aquexos 
paratges,  que  sembla  talment  que 
cap  persona  no  sàpiga  demanar  les 
coses  ab  criansa,  etzètera,  —  se'ls  hi 
va  cedir  lo  que  volían.  La  fosca  ana- 
va cobrant  terreno,  lo  públich  ence- 
nia mistos  de  cerilla.  Surt  lo  toro: 
jMaria  Santíssima!  allí  vora'l  xique- 
ro'm  veig  lo  Tordillo  qu'havía  de 
rebre  la  primera  embestida.  «jNoy, 
fill  meu! — crido  al  picador, — defèn- 
samel;»  y  salto  grades  y  contra-bar- 
rera  y'm  presento  allí  mateix.  «jFue- 
ra!-»  va  cridar  alguna  mal'ànima; 
me  giro...  «Vès,  currutaco, — li  dich, 
—  bàxa  si  vols  vèuret  assentat  sobre 
les  banyes  del  toro.»Y,  xist,  ningú  va 
respirar.  «Mitja  dobla  de  quatre  per 
tu,  si'm  respectas  al  cavall!»  li  vaig 
dir  al  Tremendito.  Cap  més  parau- 
la; ell  me  va  fer  l'ullet,  pica  desse- 
guida  y  tot  fent  lo  iaia  y  guaytant 
de  reüll,  que  quan  lo  toro  venia  per 

la  dreta,  ab  un  jòch  de  brida  que 
valia  tots  los  diners,  encarava'l  ca- 
vall per  la  esquerra,  y  que  ningú 
tenia  rès  que  dirhi,  per  que  sembla- 
va que  fos  lo  toro  y  no  ell  lo  qui  fu- 
gia. Però,  amigo,  se'm  distreu  lo  que 
se  diu  un  credo,  y'l  toro  de  trascantó 
embesteix  y  clava  banyada  al  Tor- 
dillo  per  derrera.  Torna  a  embestir, 
però  allavores  lo  meu  cavall,  que, 
vell  y  tot,  té  empuje  y  serenitat,  fa  un 
punt  de  fandango  y  me  li  endressa 
tal  surtidor  de  ferradures  als  nassos 
que  me'ls  hi  debía  dexar  a  punt  de 
carmel-lo. 

Aquella  nit  ja  no  va  dormir  a  la 
quadra:  malmès  com  estava,  me- 
diant  lo  meu  crèdit,  me'l  vaig  fer 
acompanyar  a  Gracia. 


Lo  senyor  Comte  quan  va  morir 
va  recordarse  del  seu  cotxero; — |Deu 
li  dongui  més  glòria! — se  va  recor- 
dar d'en  Geni  que  l'havia  servit 
trent'anys  be  y  puntualment  y  ab 
agrado.  Y  tinch  la  meva  pobresa; 
una  caseta  que  sembla  un   mirall. 

que  s'hi  veu  el  cel  y  la  terra.  La  dò- 
na/I  Tordillo  y  un  servidor  de  vos- 
tès; tots  estem  en  vaga  y  tots  nos 
entretenim.  Lo  cavall  també'n  par- 
ticipa de  les  llargueses  del  senyor 
Comte.  Ell  dona  quatre  vols  a  la 
sinia,  y  després,  poch  a  poquet,  exim 
a  veure  l'aygua  com  corre,  y  agafat 
per  lo  clin  l'acompanyo  pel  jardinet, 
a  veure  les  flors  al  istiu  y  per  pen- 
dre'l  sol  al  hivern,  portant  dues 
quitxalletes  del  barri  que  sempre 
volen  que  les  dexi  pujar  a  cavall. 


VI 

Benehit  sia,  demà  es  Sant  Anto- 
ni jdemà  es  la  festa!  y'm  dona  enuig 
lo  pensarhi,  nó  per  enveja  ni  racan- 
sa.  ^Què  sé  jo'l  per  què?  Anèuhi  en 
bon'hora,  lluhíuvos,  divertíuvos: 
sou  joves,  y  no  us  mancarà  alegria 
y  bon  semblant.  Anèuhi  en  nom  de 
Deu.  Jo  també  hi  anava;  també  vaig 
ser  jove;  un  dia  ò  altre  s'havia  d'a- 
cabar. Jo  desde'l  meu  hortet  sortiré 
ab  lo  Tordillo;  ja  pensaré  ab  vosal- 
tres, jprou!  pensaré  qu'us  divertiu, 
deuré  aquesta  alegria  al  bon  Sant 

Antoni;  y  ab  los  noyets  del  barri 
farem  los  Tres  Toms,  que  per  mi  ja 
fa  tants  anys  qu'han  passat. 


REVISTA 


—  Hi  hà  enveges  que  no  les  conce- 
bexo:  es  dir,  ja  les  imaginaria,  si  no 
fos  lo  temor  d'amohinarmhi  massa. 

Potser  no  hi  hà  cap  home  en  tot 
lo  món  civilisat  ni  en  l'altre  bossí 
que'n  resta,  hont  los  habitants  se- 
guexen  les  costums  dels  avis  en  no 
atormentar  lo  còs  ab  vestidures,  ni 
oprimirse'ls  peus,  ni  engaviarse'lcap 
ab  turbant,  barret  ò  boyna,  que  no 
senti  enveja  per  les  riqueses. 

—  Donchs,  jo, — 'm  deya  un  amich 
meu,  —  encara  que's  necessiti  més 
valor  que  per  escometre  un  matri- 
moni de  lleó  y  lleona,  ab  les  portes 
de  la  seva  gavía  obertes  de  bat  a  bat; 
ò  que  sia  pitjor  que  deturar  ab  los 

brassos  estesos  la  branzida  qu'impul- 
sa  a  la  multitut  quan  s'aboca  a  les 
entrades  del  Torin  lo  diumenge 
qu'en  Curriio  Punales  (a)  Estrago  y'l 
cachetero  Pepeie  Santiamen  despat- 
xan  los  sis  toros  d'aquella  ganaderia 
de  tremendos,  que  ja  desde  petits,  a 
cada  novillo  l'acompanyan  dos  gua- 
pos  de  la  jacarandina  (dels  que  tor- 
sen  més  lo  llavi  per  escupir)  per 
que'ls  hi  ensenyen  a  ser  valents, 
afirmo  y  sostinch  que  desprecío  les 
riqueses,  y  que  no'm  manca  valor, 
avuy  que  la  bolsa  puja,  de  conservar 
la  meva  tan  esllanguida  y  flaca  que'ls 
forros  se  fan  besades  com  si's  despe- 
dissen  y  may  s'acabessen  de  separar. 

Però,  sento  una  classe  d'enveja  que, 
si  no'm  dexa  sossegar  en  moltes  oca- 
sions, n'hi  hà  d'altres  que'm  recom- 
pensa ab  uns  goigs  tan  fastuosos  y 
ensenyorits,  que  majors  nois  logra- 
ren  ni'ls  Mèdicis,  ni'ls  Fúcars,  ni'ls 
lograràn  los  Cresos  de  la  nostra  pro- 
vincià, encara  quebestreguessen  tota 
la  opulència  del  seu  dineral. 

Ells  podran  idear  (me  referexo  als 
moderns  capitalistes)  grans  combi- 
nacions de  banca;  progectes  famosos 
de  regadius  qu'aplaquin  la  set  d'a- 

quells  sorrals  de  l'Africa  y  d'Amèri- 
ca, tan  dilatats  que  al  dia  casi  be  li 
manca  temps  per  atravessarlos;  po- 
dran ferhi  acudir  pexos  de  colors 
ademés;  intentaran  cobrir  de  rails 
tota  la  terra  com  si  la  volguessen  fer 
més  bufona  de  còs,  ab  aquexa  espè- 
cie de  cotilla  d'acer;  faran  axò,  y 
més,  que  son  axerits,  y  si  convé  tam- 
poch  dormen;  però  jo'ls  aventatjo, 
per  que  tinch  un  genero  dinven- 
cions  que  me  les  faig  a  casa,  y  temé- 
rós  de  que  desagradin  a  algú,  me  les 
servexo  modestament  a  mi  sol. 

Fora  llarga  l'assentada,  — 'm  deya 
l'amich, — si  hagués  de  donarten  idea. 

Ja  pots  pensar  dissipacions  de  luxo 
y  de  riqueses;  inventa,  encara  que 
vulgues  jardins  ab  estanys  de  plata 
fosa,  ab  sortidors  d'or  ruent  que  xur- 
riés  desmayat  sobre  petxines  curu- 
llades  de  brillants,  per  l'estil,  anem  a 
dir,  que  si  volguesses  fer  dolsos  de 
molt  preu,  ab  carmel-lo  d'or  y  rovell 
de  pedreria.  Féshi  volar  aucells  de 
plomes  esquisides,  que  al  major  mè- 
rit que  tenen  sobre'Is  homes  de  di- 
vertirse  y  entendres  ab  una  llengua 
universal,  tinguessin  lo  de  ser  con- 

certistes  y  poetes  lírichs  per  desma- 
sía  de  merexements.  La  herbeta, 
aqueix  borrissol  que  cria  la  terra, 
fingèixte  qu'es  de  seda;  perles  la 
sorra;  y  l'ayre,  perfumeria  de  lliris  y 
heliotropos  ab  sentida  de  violetes  sil- 
vestres; y  afigurat,  per  últim,  que 
aquest  jardí  es  teu,  y  encara  no  seràs 
tan  rich  com  jo,  ni  lograràs  desficis 
tan  romàntichs  com  los  que's  crean 
en  lo  meu  magí. 

Aquesta  setmana,  les  meves  idees 
han  baxat  com  una  grua  que  li  cap- 
dellan  lo  fil,  y  he  donat  una  ullada 
a  la  terra;  y,  per  més  que'm  notis  de 
cansoner,  tinch  de  repetirte  que  si 
respecte  a  capital,  qualsevol  jugador 
de  diferencies  m'avensa,  en  quant  a 
enveges  m'he  sapigut  mantenir  en  la 
pròpia  altura  que  mon  estat  reclama. 

jHe  tingut  una  ambició  faccio- 
sa!...  Volia  ésser  Rey  d'Espanya... 
Crech  que  ja  no's  pot  anar  més  enllà: 
|Rey  de  la  nació  més  hermosa  del 
globo!  de  la  torreta  del  sol,  que  ver- 
daderament  aquí  ve  a  passar  les  tem- 
porades més  galanes,  per  qu'en 
lloch  més  hi  troba  tantes  delícies  com 
en  aquesta  terravoltada  d'aygua,  com 

una  nimfa  que's  banya  recolzantse  ab 
la  Fransa,  que  pren  paciència  y  gasta 
cortesia,  ilusionada,  al  vèurela  tan 
guapa,  y  esperant  sentir  los  primors 
salabrosos  de  les  agudeses  qu'exiràn 
de  la  seva  boca,  ja  que  desconfia  vèu- 
rela exir  d'un  bany  tan  prolongat. 

Volia,  en  suma,  ser  Rey  d'aquesta 
nació,  per  sentir  lo  goig  més  gran,  lo 
únich  comparable  ai  que  sentiria 
Deu  després  d'haver  criat  lo  primer 
home. 

Lo  Rey  d'Espanya  ha  tingut  la 
glòria  de  salvar  a  un  home.  Ha  in- 
dultat un  criminal  comdempnat  a 
mort. 

Ja'n  tindrà  de  ventures  y'n  gosarà 
de  felicitats:  avuy  deu  haver  estat  lo 
sér  més  felis  de  la  creació.  Y  pensar 
qu'he  pogut  sentir  aquesta  enveja! 
Casi  be  podria  dir  qu'he  sigut  Rey 
de  les  Espanyes. 


L'IDILI  DE  LA  MORT 


A  la  memòria 
de  Joaquim  Maria  Bartrina 


Parexían  dos  enamorats,  per  que 
jo  crech  qu'ell  y  la  Mort  arribaren  a 
compartirse  les  inclinacions.  Ell  des- 
preciava'ls  falagaments  de  la  vida 
per  encisarse  a  pler  ab  les  misterio- 
ses voluptuositats  de  sa  nova  amor 
que  li  prometia  durada  eterna.  Y  sa 
cara  pàlida,  son  aspecte  malaltís  y  la 
vivesa  sobrenatural  de  son  mirar, 
indicavan  l'afectació  d'aquell  ex- 
trany  enamorament.  Dirías  queran 
les  gales  ab  que  la  núvia  ornava  al 
seu  promès. 

Ella  també  s'embellia,  y  per  agra- 
dar al  seu  galan,  cercava  fantasiosos 
capritxos  que  velavan  la  fúnebre 
tristesa  de  sa  hermosura. 

Per  que  la  Mort  no  era,  per  lo  seu 
estimat,  aquella  fantasma  esgarrifosa 
qu'amaga  sota'ls  plechs  rígits  d'un 
mantó  la  miserable  ossamenta  que 
dexa  l'humana  bellesa  quan  los  ex- 
plendors  estatuaris  de  la  forma 
son  aniquilats  per  la  voracitat  del 
temps.  No  era  tampoch  aquexa  si- 
lueta de  ninxo  ò  de  cotxe  fúnebre, 
coberta,  com  una  duefía,  ab  mantó 
rossegant,  la  toca  demunt  dels  ulls 
anegats  de  foscor,  sostenint  ab  les 
nuoses  falanges  la  dalla  simbòlica, 
rient,  ab  riure  pahorós,  com  si  des- 
prés de  la  ruina  de  la  vida  l'esquelet 
celebrés  l'estèril  victorià  de  la  seva 
immutabilitat. 

Era,  pel  contrari,  una  màtrona  de- 
solada, alta  y  noble  d'aspecte,  fosch 
y  sever  lo  vestit,  d'ulls  hermosos,  ab 
la  santa  dolcesa  dels  qu'estan  acos- 
tumats a  elevar  la  mirada  al  cel,  ne- 
gres y  brillants,  enternits  y  piado- 
sos,  que  de  son  esguart  parexían 
despendres  los  efluvis  de  tantes  llà- 
grimes assecades  per  l'agudesa  de 
dolors  infinits.  Viuda  de  l'alegria, 
condempnada  a  eterna  solitut  y  a 
espargir  ab  fastuosa  prodigalitat 
congoxes  y  tristures,  a  endolar  feli- 

citats,  y  tan  mísera,  que  ni  planyen- 
sa  guarda  per  sa  desventura,  ni  con- 
sols pera  mitigar  les  doloroses  anyo- 
ranses  escampades  per  allí  hont 
marca  sa  feréstega  petjada. 


En  plascenta  companyia  la  Mort 
y'l  poeta  vagavan  com  dos  amichs  a 
qui  junta'l  dolor  comú.  Ell  li  mos- 
trava hermosures  terrenes:  la  gota 
d'aygua  en  la  que  s'hi  recullen  com 
en  niu  d'amors  les  belleses  de  la 
llum;  Tinsecte  de  maravellosa  es- 
tructura; l'aucell  que  fa  de  sa  vida 
una  joyosa  canso;  lo  bri  de  palla  que 
se  dobla  al  pes  de  la  granada  espiga 
a  qui  sustenta,  y  que  la  gronxa  y  la 
alsa  al  ayre  com  una  mare  que  juga 
ab  lo  seu  infant;  ò  li  ensenyava  la 
flor  cercant  lo  misteri  de  sos  aromes 
y  dels  seus  matisos;  y,  com  dos  sa- 
bis,  s'entretenían  contemplant  les 
malles  de  ses  fulles  tènues,  sos  ner- 
vis múltiples  y  la  transparència  de 
aquells  pètals  de  finíssima  epider- 
mis. 

La  Mort  ab  los  ulls  dirigits  al  cel, 

parlàvali  d'altres  hermosures  de  més 
llarga  durada;  de  maravelles  de 
llum  y  d'espay,  de  felicitats  de  les 
que  no's  conexía  terme  comensat,  ni 
límit  d'acabament. 

Ell  tossía,  y  la  Mort  compadescu- 
da  del  poeta  li  deya: — [Oh  mon  esti- 
mat, que  s'acosta  l'hora  de  nostres 
núpcies! 

—  Parlem  de  ma  enamorada;  —  li 
responia  ell  somrient. 

Y  li  preguntava  per  una  donzella, 
alè  de  claror,  bellesa  única  qu'estimà 
un  dia,  y  que,  sentintla  sempre,  los 
seus  ulls  no's  gaudían  ab  sa  mirada, 
com  no  pot  gaudirse  més  qu'un  sen- 
tit ab  los  perfums  de  les  flors. 


—  ^Te'n  recordas,  oh  Mort,  de  la 
meva  Angelina?  Vingué  a  tu  quan 
va  perdre  l'esperansa  de  ser  meva. 
Caygué  als  teus  brassos  mirante 
amorosida,  pera  que  conservessis  en 
tos  ulls  la  dolsor  de  sa  mirada,  y  no 
m'aterressis  ab  ta  feresa,  y  fos  lo  res- 
plandor  del  seu  mirar  lo  qui  don- 
gués  llum  als  teus  ulls  quan  vin- 

guessis  a  afalagarme  ab  ton  mortal 
abràs. 

Dígamho,  oh  Mort,  tu  qu'has 
marcit  tantes  hermosures,  tu  que  te 
has  enamorat  de  tantes  verges,  |ami- 
ga  sola!  dígam  que  recordas  ma  An- 
gelina y  que  guardas,  jper  mi  no 
més!  aquella  mirada  que  confià  als 
teus  ulls  per  que  me  la  reflectessis 
ab  la  fidelitat  del  mirall. 

—  jOh,  mon  fill,  per  què  esmentas 
ditxes  passadisses,  si  rès  pot  durar 
en  aquest  món!  No  m'entristexis  ab 
ta  pena;  si  quan  los  meus  ulls  te  re- 
velin aquell  mirar,  lo  teu  còs,  pobre 
enamorat,  s'abaterà  en  la  terra  y  no 
podrà  gaudirse  ab  la  resplandor  que 
cercas,  que  jo  no  puch  servar  més 
qu'ombres  tristes.  Alegrèmnos:  mira 
que  bonich  es  tot;  guàyta  amunt, 
enlàyra  la  mirada;  mira  com  canta 
Deu  en  exes  magnificències  de  llum, 
en  exos  vapors  acolorits;  mira'ls  es- 
pays  com  se  poblan  d'aucells;  respi- 
ra aqueix  ayrè  blà  y  suau;  guàyta 
com  puja  tot  vers  al  cel:  perfum  de 
flors,  cants  de  les  aus  y  pregaries 
dels  que  sofrexen.  Marxem  amunt 
també,  oh  mon  fill,  qu'hi  hà  assí 
baix  qui  té  gelosia;  anem  amunt  ab 

l'esperit  de  les  flors,  ab  los  cants  re- 
galats, ab  los  prechs  dels  adolorits, 
sobre  l'ayre  lleu;  abrassèmse...  y 
ara't  retorno  la  mirada  de  ta  Ange- 
lina! — 


Y'l  còs  del  poeta's  blincà  en  bras- 
sos  de  la  Mort;  la  seva  ànima  volà  a 
les  regions  de  la  puresa,  y  aquí  que- 
daren ses  despulles  demacrades  y 
pobres  sense  l'espiritual  alè  que  lo 
havia  animat. 


Doblaren  les  campanes,  girant 
amunt  ses  boques  rodones  per  llen- 
sar  fúnebres  laments.  Lo  goig  se  re- 
montava  fins  al  cel;  la  tristesa  s'apla- 
cava aquí  en  la  terra  com  boyra 
baxa  que  cobreix  la  llum,  y  la  Mort 
murmurava  al  oido  dels  qu'havíam 
estimat  al  poeta,  que  l'estiméssim 
més  encara,  que  l'amor  es  l'única 
oració  qu'a  Deu  li  plau  d'escoltar. 


VIROLANT 


Al  Cafè  del  Falcó,  hont  hi  solem 
reunirnos  alguns  subgectes  del  art 
de  la  petadora,  vàrem  tenir  aquesta 
assentada.  Eram  en  Pepito,  el  Gra- 
vat de  la  cara,  en  Nas  de  plata  y  un 
servidor,  que  so  conegut  aquí  y  tot 
arreu  per  en  Virolant  del  Pastim. 

La  canya,'l  ginebra  y'l  sexanta  se 
anavan  buydant  ab  uns  glo-gochs 
que  no  hi  havia  rès  que  dir:  per  cada 
xarrup  una  copa,  y  cada  copa  n'ha- 
via de  participar  lo  puro,  sucantlo 
dins  com  un  melindro.  L'aygua  la 
vàrem  fer  retirar  pera  que  l'aprofités 
l'Ajuntament  pel  sortidor  del  Poble 
Sèch.  Jo  pagava,  tot  lo  gasto  anava 
al  càrrech  meu;  y  si  tan  solzament 

observo  qu'algú  feya  l'acció  de  ficar- 
se,  ab  tot  dissimulo/Is  dos  ditets  a 
la  butxaca  de  l'ermilla,  de  la  mala 
mirada  que  li  agolpava  li  revestia  la 
persona  de  baix  a  dalt  y'l  dexava 
com  dissecat  ab  la  matexa  positura. 

—  A  caps  som,  cavallers;  tenim 
Sant  Antoni  al  demunt  y  la  nació 
sembla  que  no's  belluga. 

—  ^Y  què  ha  de  bellugarse?  —  sal- 
ta en  Pepito;  —  si  no  hi  hà  un  ral 
enlloch. 

—  Psit,  Pepito,  calla;  fés  lo  favor, 
no  hi  som  a  la  qüestió  dels  rals. 

—  Es  que... 

—  jPepiio!  home,  déxam  dir. 

— Es  que  ja  sé  per  lo  que  vas,  tu. — 

La  meva  resposta  va  ser  un  cop 

de  puny  sobre  la  taula  que,  gots, 

ampolles,  cutxaron  y  sopera  de  la 

mitja  bola,  tot  va  ballar. 

—  Deu  me  val,  Pepito!  si  confor- 
me ets  qui  ets,  fossis  un  altre,  casi 
be't  diria  que  no  tens  prudència. 
Quan  se  vol  parlar,  s'emmanlleva  la 
paraula  de  primer  y's  dexa  dir  al 
que  fa  l'arenga.  ^Estàs?  Nó,  no'm 
repliquis;  fuma,  bèu,  y  després  en- 
rahonaràs. 

—  ^Me  vols  dexar  dir  a  mi,  y  per- 

dona?  En  Pepito  porta  l'idea  de  que 
sense  diners  no  s'arranja  rès,  y  ell 
no  vol  quedar  malament.  Vètho 
aquí,  nèt. 

—  Gravat,  m'has  tocat  al  cor.  Pe- 
pito, tòcala  y  dissimula  les  expres- 
sions que  no  fassin  per  tu,  si  les  tro- 
bas  agraviadores.  Ets  un  bon  minyó 
y  m'agrada  la  teva  prudència.  jEp, 
noy!  Porteu  més  copes  aquí:  una 
ronda  de  crema  de  Noyó  y  de  curas- 
sao,  franca  d'aygua ;  que  se  la  be- 
guin los  que  no  gastin  salut.  Bèu, 
Pepito.  jCamarades!  Per  Sant  An- 
toni dels  Ases  y  per  en  Pepito! 

iQue  digan  lo  que  vulgan;  lo 
dia  qu'abolexin  lo  beure  a  Espanya, 
tindrem  la  guerra  civil  y  no  hi  hau- 
rà cap  nació  d'Europa  que  tinga  pau 
a  casa  seva.  Be  prou  qu'ho  sab  en 
Mismark,  que  té  fassina  d'ayguar- 
dent  y  n'embarca  per  tot  lo  globo! 

Dígas,  galan,  ^ què's  necessita 
pera  fer  lo  ball?  No  te'n  donguis 
vergonya,  noyet,  qu'en  Virolant  no 
se  decanta  may  per  moneda.  Jo  ho 
pagaria  tot,  però  sé  que  la  classe  no 
ho  voldria,  per  que,  gràcies  a  Deu, 
té  honra  y  puntillo  y  no  necessita 
divertirse  de  caritat.    Vaja.   dígas, 

,jquè  us  mancan,  cent,  doscents, 
trescents  duros?...  Corrientes.  Ja  que 
no  ho  gosas  dir,  allà  va  la  meva: 
fem,  rhereuet  y  jo,  quatre  plasses, 
vull  dir,  quatre  socis  a  vinticinch 
duros  per  barba. 

^Que  no  pot  ser?  En  Virolant 
ho  vol  y  basta.  Pepito,  apunta:  «En 
Virolant  y'l  seu  hereu»;  posa,  a  Tal- 
tra  banda:  «set  dobles  de  quatre»,  y'l 
que  sobra  de  regalo  als  músichs  per 
que  no  planyin  l'aliment  de  pega 
grega  als  violins  y  contrabaix.  Vína 
a  cobrar  quan  vulgas,  qu'a  casa  no 
hi  trobaràs  cap  lletrero  que  diga: 
«horas  de  pago:  de  les  dotze  a  un 
quart  d'una,»  com  en  molts  escrip- 
toris; la  caxa  no's  tanca  may  en  lo 
pis  nostre. 

—  jQuínes  corassonades  tens,  noy 
gran! 

—  Axò  son  bagatel-las.  A  mi  ni'ls 
quartos  ni  Vempuje  encara  no  he 
trobat  ningú  que  me'ls  acabés.  ^No 
veus  qu'a  Buenos  Ayres  ne  guanya- 
va tants  com  lo  govern  ne  feya? 
Si  quan  hi  havia  escassetat  de  nu- 
merari, centens  tu?  la  gent  ja  ho 
deya:  Anda,  Virolant  ja  ha  rebanao 
toda  la  plata.  Y  era  la  veritat;  totes 

les  pasias  eran  a  la  meva  caxa.  jSi  no 
hi  havia  setmana  que  no  cansés  al 
cònsul  pera  demanarli  giros  per  Es- 
panya! Y  ara'ls  he  trobat  tots  al  peu 
de  Muralla,  al  Banch  de  Barcelona: 
«^Usted  es  el  duefío?»  me  va  dir 
un  escrivent  desde  l'altra  banda  de 
parlador  lo  dia  que  hi  vaig  anar  a 
darme  a  conèxer.  «Per  servirlo.» 
«Pues,  amigo,  yanosabíamos  dónde 
meter  las  sanallas,  y  usted  siempre 
tan  callado.»  «Yo,  en  Buenos  Ayres, 
perdiendo  mil  pesos  por  la  manana 
y  ganando  una  fortuna  cuando  me 
metia  en  cama.  Allí  yo  disponía  de 
la  riqueza  y  de  la  misèria,  ^està  us- 
ted? y  mandaba  las  sobras  aqui,  a  la 
casa,  porque  sabia  que  era  de  Crédi- 
to y  que  no  me  mancaria  un  real  de 
la  mota.  ^Cuànto  tengo,  si  se  puede 
saber?...»  Ni  m'ho  va  poder  dir  de 
paraula.  jCavallers!  agafà  la  ploma, 
y  potser  va  estar  un  quart  dibuxant 
los  xiquets  de  Valls  ab  xifres. 

—  |Noy  gran!  per  aquí  ja  corria 
la  brama  de  qu'havías  tornat  riquet; 
però,  no'ns  creyam  que  tinguessis 
tanta  reputació  de  greximonia. 

—  Y  del  demés,  noy  maco:  que  ni 
aquí  ni  al  Riu  de  la  Plata  no's  co- 

neix  persona  que  m'hagi  fet  desdir 
lo  coratge  ni'ls  patacons;  que  consti. 
— Vèt  aquí  qu'ara  no  més  te  man- 
ca'l don  pera  poderte  confrontar  ab 
lo  mateix  senyoríu  qu'anys  enrera 
encotxavas  per  anarlo  a  distreure 
pels  passejos  de  la  ciutat. 

—  No'm  da  la  gana.  Si  fa  més  de 
vinticinch  anys  que  la  reyna  mare, 
l'avia  d'aquest  minyó  qu'ara'ns  go- 
verna,'m  volia  nombrar  cavaller,  y 
ho  vaig  despreciar.  De  serio,  no  son 
romansos.  |Psist!  Vés  tu,  Nas  de 
plata,  crida  al  mosso. 

—  Voy,  senyors,  ^què  falta? 

—  Escolta,  currito;  ^que  guardeu 
los  Brusis  en  aquesta  casa? 

—  Sí,  senyor. 

—  Donchs,  vés  al  taulell  y  dígas 
al  amo  que't  dongui'l  del  5  de  Mars 
del  any  5o;  vés.  Té,  pren  un  puro. 

—  Diu  que  no  més  guarda'ls  d'un 
dia  per  altre. 

—  Vaja,  alante;  tan  bunyol  ets  tu 
com  lo  teu  amo.  jSi  encara  no  debía 
sapiguer  de  lletra  l'any  cinquanta! 
Pues,  nada,  la  qüestió  es  aquesta:  jo 
volia'l  Brusi,  ^menteneu?  pera  apo- 
yar  ab  datos  lo  qu'he  dit.  Per  que  no 
vull    que    després   diguessin    qu'us 

carrego.  Tot  Madrid  me  volia  conè- 
xer;  tothom  preguntava:  ^y  quién  es 
ese  Virolant  del  Pastim?  y'ls  diputats 
responían:  Nada:  un  hombre  de  va- 
lor. Com  en  aquella  terra's  veu  que 
hi  hà  tanta  fanfàrria,  no  ho  volían 
creure  que  jo  seguís  manant  diligèn- 
cies. Escolteu  lo  fet  ab  quatre  pa- 
raules, que  ja  sabeu  que  no  gasto 
floreyos. 

Tenia'l  bestiar  cansat,  y'ns  falta- 
van  dues  hores  pera  arribar  a  Ca- 
latayud ;  a  la  diligència  no  m'hi 
cabia  ni  una  sanabra  més  de  perso- 
na: a  la  vaca  sols,  dotze  assientos;  al 
interior  y  al  cupè,  ni's  podían  ficar 
la  mà  a  la  butxaca.  Lo  bestiar  estava 
reventat  y  se'ns  va  fer  nit.  No's  sen- 
tia ni  una  mosca:  els  cataclins  de  les 
cabessades  y  algun  cop  de  tralla  meu 
que  feya  treure  espurnes  de  foch  del 
mateix  ayre,  y,  fóra  d'axò,  una  quie- 
tut  qu'haguerau  pogut  contar  les 
esberles  que  queyan  al  costat  de  la 
roda  cada  cop  qu'axafava  una  pedra. 
La  nit,  com  un  tinter.  Quan  tot  de 
una  se  m'encabrita  tot  lo  bestiar  del 
tiro  y  la  diligència  se'm  para  en 
sèch:  me  l'havían  trabada  roda  per 
roda  com  un  freno  de  carril!  Ja  he 

saltat  de  la  banqueta  y  m'arredosso 
sota'ls  cavalls:  vuyt  homes  m'havían 
voltat  lo  carruatge;  de  terra  estant, 
d'un  cop  de  tralla  als  morros,  y  per- 
doneu la  mala  lletra,  n'estabornexo 
dos.  jMe'n  quedavan  sis,  senyors! 
jVictoria!  vaig  cridar  interiorment, 
quan,  jsenyors!  me'n  surten  vuyt 
més  de  la  banda  de  la  saga!  Se'm  va 
posar  una  vena  als  ulls  y,  no'm  fèu 
preguntes:  los  retacos  feyan  claror 
ab  los  fogonassos  y  no  més  se  veya 
gentqu'anava  cayent,cayent!  Aques- 
ta munyeca  sempre  més  m'ha  fet 
mal  los  dies  que  vol  ploure.  Cinch 
vegades  me  van  tenir  amarrat  per  la 
solapa  y  cinch  vegades  vaig  pegar 
brivada,  y  home  a  terra.  No  m'ho 
pregunteu  lo  que  va  succehir,  que 
me'n  vaig  cansar  de  fer  desgracies. 
Y  a  n'aquestes,  lo  passatge  se'm  des- 
perta: de  crits  d'assistència  y  miseri- 
còrdia no'n  demaneu  més;  allòenter- 
nía;  un  plor  arrencat;  tothom  plora- 
va, senyors  y  senyores  y  les  criatures. 

—  jVirolani,   ríndase   usted,   que 
nos  van  à  asesinar  à  todos. 

—  Jaime,  hijo,  —  me  cridavan  les 
senyores, — que  te  pierdes!...  — 

Lo  bestiar  patejava,  que'm   feya 

anar  lo  cotxe  com  un  bressol;  pego 
molinet  ab  la  vara  y  no  topo  en 
Iloch:  altra  vegada  la  matexa  quietut 
com  abans  del  ataque.  Trech  la  pe- 
taca, m'assento  al  guarda-rodes  de 
la  carretera,  cargolo'l  cigarro  y  l'en- 
cench,  y  a  cada  pipada  la  resplandor 
me  feya  veure  un  mort;  vaig  comptar 
dotze  cossos;  no  sé  si  n'hi  havia  més, 
per  que  a  mitx  cigarro'l  vaig  llensar, 
cansat  de  veure  llàstimes;  tots  esta- 
van  ageguts  de  boca  terrosa  ab  la  fe- 
rida al  cervell.  L'endemà  la  Guardia 
Civil  ne  va  trobar  no  sé  quants  més 
escampats  per  aquelles  garrotxes.  Jo 
us  diré:  fugian  bo  y  dessangrantse, 
y  allí  hont  acabavan  lo  resuello  allí 
queyan.  Tots  tenían  la  ferida  mor- 
tal. Però  després,  les  angunies  y'l 
conflicte'l  vaig  tenir  dintre  del  cot- 
xe: aquells  crits  d'assistència  y  de 
socorro  a  Maria  Santíssima  y  a  Sant 
Felicià,  capità  de  lladres,  enternian 
lo  cor  d'una  persona.  «Psit, — los  hi 
vaig  dir;  —  calma:  si  es  cosa  de  san- 
grar  a  algú,  que  s'aguanti  la  basca 
fins  a  Calatayud:  tinch  los  ulls  en- 
terbolits  de  vermellor:  no  vull  més 
iumíes.»  jPerò  cà!  tots,  al  veurem 
sano  y  salvo,  de  la  matexa  alegria, 

del  golpa,  ^estàs  tu?  se'm  comensan 
a  torsar  lo  coll  y,  noy,  conteu:  tanta 
gent,  tantes  basques.  En  ma  vida  he 
tocat  més  cares  de  senyores.  Ab  lo 
palmell  de  la  mà  y  quatre  gotes  de 
ayguardent  als  polsos,  vaig  feries  re- 
venir  a  totes;  los  homes  ells  matexos 
s'espavilavan;  ja  veuràs,  primer  lo 
sexo  hermós,  per  que  no  hi  hà  dub- 
te: son  més  dèbiles  que  nosaltres. 

A  Calatayud  nos  hi  vàrem  entre- 
tenir catorze  dies  pera  prestar  la  re- 
quisitòria al  jutge  del  cap  de  partit. 
Ell  prou  m'hodeya:  «Senor  catalàn, 
ya  lo  veo  que  lo  tengo  aquí  parado, 
però  la  justícia  es  sagrada;  y  así  que- 
darà usted  sin  corresponsabilidad  de 
cap  mena.»  Y  llestos,  senyors:  fa 
quarant'anys  del  fet.  Aneu  per  aque- 
lles carreteres  ab  los  punys  badats, 
plens  de  dobletes,  y  ningú  us  dirà 
rès  ni  de  dia  ni  de  nit.  jSe'n  recor- 
dan  encara,  la  gent  dolenta,  que  per 
temps  en  Virolant  va  netejar  aquell 
forat. 

Tres  mesos  després,  m'estava  men- 
jant un  tomàquet  y  una  caxalada  de 
pà  al  portal  de  la  quadra,  quan  me 
compareix  un  criat  ab  la  seva  llureya 
y  l'escarapela  al  barret,  que'm  porta- 

va  la  creu  de  Maria  Lluisa  dins  d'un 
estoig,  y  libre  de  gastos.  No  la  vaig 
volguer.  «Anda, — li  vaig  dir  al  criat, 
—  dí  à  la  persona  que  te  hace  venir, 
que  muchas  gracias.»  Y  a  la  cuenta, 
a  la  nit  del  jaleyo,  portava  un  assien- 
to  que  nada  menos  era  una  camaris- 
ta  de  la  Reyna  mare,  y'm  va  volguer 
fer  aquella  francesilla,  agrahida  de 
que  li  hagués  salvat  la  vida  y'l  punt- 
dhonor.  jPobra  senyora!  encara  no 
fa  tres  anys  que  vaig  rebre  una  carta 
al  Riu  de  la  Plata,  en  la  que'm  deya: 
«Vénga  usted  a  Madrid,  no  sea  us- 
ted  majadero:  véngase,  que  aquí  le 
colocarémos  en  un  empleo  de  alta 
categoria.»  Fa  poch  temps  qu'es 
morta;  y  la  derrera  paraula  que  va 
dir,  va  ser:  «Sobre  todo  no  olvidar  à 
Virolante,  aquel  que  me  salvo  la  vi- 
da cerca  de  Calatayud.»  jEra  una 
reyal  dama!  Aquesta  gent  quan  esti- 
ma s'hi  coneix;  no  desoblidan  may 
més. 


II 


Tothom   té  la  seva  flaquesa    en 
aqueix  món;  hi  hà  indíviduu  que 

no's  recorda  de  lo  qu'ha  fet  lo  dia 
abans,  y  altres,  com  jo,  que  tenen 
presents  punt  per  punt  tots  los  lan- 
ces  de  la  seva  vida.  Si  jo  no  tingués 
memòria,  ab  lo  capital  que  possehe- 
xo  seria  l'home  més  felís  de  les  Es- 
panyes. 

Me'n  vaig  anar  a  Amèrica  per  que 
aquell  sach  de  mal  agrahiment  me 
va  despreciar,  |La  Tecleta,  la  rossa 
més  ben  plantada  qu'hi  havia  de  riu 
a  riu!  Y'l  ball  de  Sant  Antoni  s'ha 
fet  per  idea  meva,  pagant  jo  la  mey- 
tat  del  gasto;  volia  que  la  Tecleta'm 
veges  puf  ante,  vessant  la  plata  con- 
forme m'havia  vist  abans  tan  pobre. 
[Malaguanyada  minyona!  Va  fer  un 
casament  tristet;  y  quan  jo'm  creya 
ferli  tornar  les  galtes  roges  y  enllu- 
hernarla  ab  la  meva  fortuna,  jpobre- 
ta!  tot  lo  ball  se  va  estar  al  costat 
meu  ab  sa  mare,  tan  sumisa  y  tan 
humil.  Aquella  nit  va  ser  una  nit 
de  llanto  y  de  penediments...  Tota 
la  nostra  historia  va  exir:  aquells /a- 
leyos,  aquelles  humorades  meves  que 
enamoravan  a  totes  les  fadrines;  y  a 
n'ella  també,  a  la  cuenta,  jara  ho  he 
sapigut!...  Aquell  envelat  de  Sant 
Domingo,  que  jo  hi  gastava  la  mise- 

rabJe  dobla  de  quatre,  ab  prou  es- 
carràs arreplegada,  pera  feria  Iluhir 
a  n'ella  en  lo  ball  de  socios.  jLa  rey- 
na  d'Espanya,  que  jo  li  deya,  la  ri- 
quesa del  meu  cor!,,.  Si  ab  los  ulls 
tothom  me  l'envejava,  y  fins  pera 
mi  jla  vanitosa!  tenia  desdenys. 

jPer  en  Virolani,  que  no  feya  ca- 
bal ni  de  la  diossa  Venus,  ni  hi  ha- 
via per  ell  cap  més  estrella,  ni  al  cel 
ni  en  la  terra,  que  la  seva  Tecleta! 


A  les  quatre  de  matinada'ns  des- 
pediam,  prou  entristits,  ab  aquestes 
paraules: 

—  ^Y  donchs,  Tecleta,  no  tens  ni 
fill  ni  filla?  jJo  que  portava  l'idea  de 
casar  lo  meu  hereu  ab  una  noya  teva! 
per  que,  ho  hagueran  ensopegat  les 
criatures!... 

—  ^Y  donchs,  Baldiri,  que  no  fas 
de  manobra? 

—  He  dexat  la  carrera;  mira,  en 
lloch  d'estar  al  peu  de  la  corriola  ab 
los  ulls  mitx  cluchs  y'l  cap  al  ayre 
per  que  no'm  caygués  cap  brossa, 
m'he  enginyat  per  altre  estil,  ab  lo 
rengló  dels  llibrets  y  mistos. 

—  íQuè'm  dius!  ^que  no  tens  sa- 
lut? 

—  ^Salutdeyas?  més  que  may,  ma- 
lehitsiga'l  món  dolent!  Me  trobo  tan 
poderós  y  tan  sà  com  quan  tenia 
vint  anys;  vès  si'n  vas  d'errat;  tinch 
lo  mateix  brahó  y  la  forsa  de  sempre, 
ija'm  pogués  reventar!  Sinó  que... 
la  llengua  m'ha  perdut;  aquí  tinch 

la  malaltia, '1  no  poguerla  dominar; 
axis  d'una  brivada  l'hagués  despen- 
jada de  la  boca!  qu'ha  estat  la  perdi- 
ció meva.  Ja  ho  pots  ferho  públich 
per  tots  quatre  escayres:  pel  viciot 
de  renegar,  en  Baldiri  no  té  feyna. 
Permit  de  Deu  que  me  l'hagués  es- 
berlada  d'una  mossegada! 

—  ,íQue't  vas  trabar  de  paraules  ab 
ton  amo? 

—  jQuè  de  paraules,  de  renechs! 
aquesta  boca  semblava  una  escapa  de 
gas  del  infern.  Com  que  sempre  he 
tingut  aquexa  llengua  tan  compro- 
metedora, l'amo'm  va  dir:  fóra,  bus- 
cat feyna.  jFeya  cinch  anys  queno'n 
conexía  d'altra,  y  tan  recreyat  qu'hi 
estava!  Vès  si  no  n'hi  hà  per  escal- 
daria ab  soliman. 

—  Esplícat,  home;  carat,  que  te 
les  pegas  fortes! 

—  jMassa  poch!  axis  me  l'hagués 
pogut  encloure  entremitx  d'una 
porta,  que  crègas  qu'ho  haguera  fet. 
Quan  se  té  una  prenda  que  porta 
al  precipici,  nyach,  aboliria  al  acte 
y  a  terra  la  delinqüenta:  càstich  de 
moro.  Si  tothom  tingués  aquesta  in- 
quisició a  sobre  d'ell,  la  justicia's 
passejaria  tot  l'any  sense  tenir  rès 

que  fer,  y'ls  escrivans  y  notaris  poch 
s'hi  podrían  estar  en  terra  ferma;  tots 
tindrían  d'anar  a  la  emigració  de 
Amèrica  per  fer  fortuna. 

—  <jBe,  ahont  anavas  ara,  Bado? 

—  A  donar  un  tom. 

—  Donchs,  arribarem  aquí  baix, 
que  farèmunaronííaalpeude  la  bota. 


—  Mira,  Badoret;  l'home  que  no 
té  prou  íesson  per  dominar  aquesta 
corretgeta  de  mulla  que  tenim  apo- 
sentada  a  la  boca,  vol  dir  qu'es  una 
criatura,  un  ximple  y  un  despreciat 
de  tota  persona  curiosa...  La  persona 
que  se  la  sab  retenir  y  doblegar  quan 
ve  la  ocasió,  aquella  es  una  persona 
que  ja  li  pots  obrir  amplius  meus  les 
portes  de  bat  a  bat,  que  pot  anar  per 
tot  tan  segur,  ab  aquella  moral,  per 
que  ella  matexa's  porta'l  resguardo 
y'l  salvo-conducto;  que  té  un  cama- 
ril  per  les  espressions  boniques  a  la 
seva  boca,  y  la  llengua  no  li  fa  tor- 
nar may  les  galtes  roges.  ^Es  aquesta 
la  qüestió,  Badoret?  dígas,  sí  ò  nó? 
...Noy,  retira  aquestos  dos  gots. 

—  Baldiri,  vull  dirte,  tindràs  que 
perdonar,  però  aquesta  ha  sigut  la 
norma  y'l  plom  de  tota  la  meva  vida. 
Qu'un  home,  siga  un  polítich,  anem 
al  cas,  un  lletrat,  escrivent,  notari, 
sobrestant,  qualsiquiera  ofici  ò  de- 
pendenciadei  art  de  la  ploma;  però... 
que'm  parli  be,  que  no'm  diga  pa- 
raula que  no  siga  rebedora,  que  no 
me  la  redobli  ab  cap  espressió  feya 
y,  sobretot,  que  no'm  renegui  a  la 
cara,  qu'es  cosa  poch  curiosa  y  que 
fa  molt  poca  criansa. 

—  Axò;  la  criansa;  aquesta  l'has 
guanyada;  justa,  la  criansa;  malehit- 
siga  com  hi  hà  ningú  que'n  tinga. 
Nèt,  home;  si  tothom  renegués,  en 
Baldiri  treballaria  a  ca'n  Valls,  per 
que  ningú  li  haguera  reparat  lo  de- 
fecte. I  Es  que  jo  era'l  manobra/avo- 
rito  del  Artitecto,  estàs?  Y  plasses 
d'aquesta  mena,  ab  tanta  satisfacció, 
no  se'n  troban  may  més. 

Qu'arribava  a  l'obra,  ell,  l'amo; 
ni  ho  mirava,  jo  ja  l'havia  entès  sen- 
se parlar.  «Sí  senyor, —  li  deya, —  la 
casa's  puja  y  va  amunt;  primer  se 
cansaran  los  paletes  de  montarhi 
pisos  que  jo  d'issar  mahons.  Des- 
cansi, don  Pau:  no'm  fa  rès  tirar  lo 

clatell  enrera  per  no  perdre  de  vis- 
ta la  corrioladaj'ls  mahons  pujan 
y  pujaran ;  ja  les  poden  inventar 
tan  altes  com  vulguin  les  cases,  lo 
corriolayre  no'ls  farà  quedar  mala- 
ment: en  que  sia  arran  de  núvol,  un 
servidor  los  hi  servirà  de  gavetes,  de 
mahons  y  tota  classe  dobra  fina 
que's  presenti.»  |Y  quedava  tan  sa- 
tisfet l'home!  No'm  tornava  resposta, 
però  sabia  que  tenia  una  persona 
que  li  vigilava'ls  interessos,  que  se'n 
podia  refiar,  en  una  paraula.  Y,  cuy- 
dado  que'ls  edificis  del  estat  present 
son  quatre  pisos  ab  eniresuelo  y'l 
terrat ,  qu'es  un'altra  embustería: 
diguem  sis  pisos  y  soterrani...  que'l 
dia  que  jo  governés  ja  les  faria  ageure 
depressa  aquestes  cases:  tot  serían 
botigues  a  peu  pla.  j  Vès  quina  ciutat 
més  gran!  ni  Paris.  iQuè  m'esplican 
a  mi  de  les  escales!  no  portan  cap 
ventatja:  sofocació,  mal  d'asma,  y 
gent  entecada.  Si  quan  desde  baix 
feya  pujar  la  restellada  de  mahons, 
y  tira,  tira,  y  may  acabava  d'arribar 
dalt,  deya  jo:  jay  pobres  vehins!  ja 
caldrà  que  feu  beguda  a  mitx  ayre, 
òsinó  arribareu  ètichs  al  quint  pis... 
Minyó,  posèune  dos  glopets  més... 

Ja  t'ho  esplicaré  del  modo  que  va 
anar. 

—  Ja  m'ho  penso;  vares  tenir  dife- 
rencies ab  l'amo,  una  paraula  va 
portar  l'altra  y  li  vas  donar  los  quar- 
tos. 

—  Errada...  Ell  me'ls  va  donar  a 
mi.  Bevem  primer.  jQuín  vi!  axò  es 
aygua  directa  de  la  bota  estant.  Dó- 
nam  foch,  Bado.  Corrent,  agafèmho 
desde'l  bell  principi. 

Un  dia,  comparexo  a  l'obra,  y  al 
llindar  de  la  tanca,  a  dalt  d'un  post, 
hi  reparo  unes  lletres  negres  com  un 
mal  esperit:  era  un  bàndol.  Bado, 
del  amo  de  la  finca  segons  vaig  in- 
dagar. Un  bàndol  que  no  més  tenia 
aquestos  dos  articles.  Primero:  No 
se  premite  trahajar  en  los  dias  de 
fiesta. 

—  Bona  ordenansa,  Baldiri ,  no 
era  cap  tonto'l  qui  la  va  dictar. 

—Aturat,  aturat.  Segon:  Se  prohi- 
be  toda  blasfèmia  a  los  artistas  de  la 
presente  obra. 

—  Què  volia  dir? 

—  jMe  caso  ab  Sivilla!  vèt  aquí  lo 
que  vaig  preguntar.  iAy  malvinatge 
la..!  mira,  no  puch,  ho  tinch  privat 
per  mi  mateix,  per  que  no  vull  rene- 

gar  encara  que  m'arboli.  Però,  enca- 
ra'n dexaría  anar  uns  quants  que 
caragolarían  la  terra!... 

«^Quesom  deshonrats  nosaltres? — 
vaig  preguntar;  —  ^que  fem  algun 
furt  ò  algun  mancament?  So  ben 
casat  ab  la  dóna,  nó  pel  sistema  mo- 
dern del  civil;  de  la  manera  que'ns 
ho  varen  ensenyar  los  nostres  pares: 
ab  tot  lo  personal  de  vicari  y  escolà; 
ab  una  encesa  que  feya  recular  lo 
sol  de  mitxdía;  ab  tots  los  ets  y  uts 
que  marca  la  doctrina,  y  una  plana 
d'esplicació  de  la  pistola  de  Sant 
Pau;  ab  tot  lo  llatí  que  corresponia 
a  la  cerimònia,  igualment  que  si  ha- 
guessen  casat  a  un  príncep,  y  missa 
després,  de  genolls  en  terra  y  sense 
alsar  la  vista  may.  Deu  me  val!  so 
un  home:  y  que  no  se  me'n  posin  de 
banderes  y  lletreros  en  cap  lloch 
ahont  jo  treballi. /To/a  clase  de  blas- 
fèmia als  artistes  de  la  obra  presen- 
te!...  Quan  hi  he  entrat, — vaig  dir, — 
ja  n'era  d'home  de  be:  a  mi  no  se'm 
prohiba  rès;  ja  soch  prou  per  res- 
guardarme  la  reputació  y'l  decoro. 
jMe  caso!...» 

—  Nada,  que's  pensan  que  som  a 
Guineya;  ja  ho  entench,  Baldiri. 

13 

—  Fuig,  home,  no  hi  entens  rès, 
donchs.  També  ho  prens  del  terme 
que  jo  ho  prenia;  de  golpa  ho  sem- 
bla, però  no  es  rès  d'axò.  jCà,  pica 
més  fondo!  esperat;  déxam  dir;  t'ho 
relacionaré  ab  punts  y  comes. 


—  A  n'aquestes  arribà  l'hora  d'es- 
morzar. 

Presupuesto,  qui  mal  no  fa  mal  no 
pensa,  y  com  nosaltres,  la  classe  nos- 
tra (com  molts  estaments),  tenim 
aqueix  vici  tan  pobrissó  y  tan  ordi- 
nari, que  la  boca'ns  va  més  reventa 
qu'una  escopeta  carregada  alafuxé, 
que't  dispararà  una  andanada  de  re- 
nechs  a  cada  credo,  y  malehim  a 
gratscient  lo  mateix  si  engalta  com 
si  ve  balder,  y  cada  paraula  la  tenim 
de  forrar  per  davant  y  per  derrera 
d'alguna  injuria  cohenta  com  una 
pebrada,  que  no's  respecta  sant,  ni 
sagrat,  ni  benehit  que  siga,  sens  re- 
flexionar l'afront  y'l  disfavor  que  fem 
a  la  imatge  y'l  descrèdit  que  se  li 
ocasiona  ^estàs?  vol  dir  que,  a  l'hora 
d'esmorzar,  escampats  per  l'obra,  la 

nostra  conversa  entre  trago  y  trago 
anava  seguida  d'aquell  ramillete  de 
termes  encesos  que  tant  servexen 
per  quan  estem  ayrats  com  quan  se 
està  de  filis,  y's  renegava,  vaja,  ca- 
descú  per  l'estil  que  la  persona  té 
habitual,  sense  fer  extraordinari  ni 
cuydarse  ningú  del  bàndol  de  la  por- 
ta ni  ferne  menció  de  cap  mena. 
Quan,  tot  cert  y  mal  mandat,  entra 
\  Artitecto  y  me  les  endressa  a  mi  de 
frente.  jGom  que  jo  era'l  s,t\i  favo- 
rita!. . . 

«Vos,  ^que  no  haveu  llegit  lo  Ue- 
trero  que  hi  hà  a  la  porta?» 

«Prou,  he  sentit  que'l  Uegían...» 

«Donchs,  ja  ho  sabeu:  aquí  no's 
pot  renegar,  y  al  que  no  li  acomodi 
que  plegui.» 

Axis  que  comenso  a  darli  les  me- 
ves desincuses,  se  me'n  escapan  dos 
ò  tres,  no  sé  quants.  jXiquet!  al  sen- 
tirho  se'm  posa  com  una  fera:  «Ple- 
gueu desseguida,  sortiu  de  l'obra, 
y'l  que  tracti  de  comprometrem 
queda  despatxat  punt  en  blanch.» 

Noy,  jo  no  havia  de  fer  la  cria- 
tura y  demanar  perdó;  però,  quan 
sento  que  per  una  futesa  d'aquesta 
comformitat  me  despatxa,'m  reveste- 

xo  de  punt,  m'hi  quadro  al  seu  da- 
vant com  un  gall  dindi,  se'm  va  posar 
una  vena  als  ulls,  que  no  sabia  lo 
que'm  deya,  y,  íillet,  a  boca  de  canó 
n'hi  bescambío  uns  quants  dels  de 
primera  classe,  que'I  vaig  dexar  tapat 
sense  respiració.  M'hi  vaig  desman- 
dar:  allò  era  un  infern  a  tot  caliu; 
les  paraules  m'exían  de  la  boca  com 
garbons  encesos;  a  cada  pitrada  meva, 
don  Pau  feya  una  extremitut  com  si 
li  anés  a  venir  lo  ball  de  Sant  Víctor. 
M'exían  renechs  de  totes  menes; 
punxaguts  del  cap  d'amunt  y  del  cap 
d'avall  com  centelles  y  ab  fibló  em- 
metzinat; era  una  tronada  de  cohets 
borratxos.  jNi  una  rata  pinyada  a  les 
brases!  Per  final,  sens  rependre  alè, 
n'hi  etjego  de  repente  un  enfilall  pels 
bigotis,  d'aquells  caragolats  de  punxa 
de  barrina,  que,  noy,  me'l  varen  re- 
pendre; jgroch,  afinat,  com  un  difunt 
de  cera!  M'hi  vaig  esbravar,  Bado! 

—  M'haguera  agradat  sentirlos... 
Noy,  porta  més  beure...  ^Veyàm, 
dígals? 

—  jCà..,  barret!  es  privat.  Tinch 
ordres  series. 

—  Vaja,  ximplet;  quan  l'intent  no 
es  de  fer  mal... 

—  Què  mesplicas!  vaig  compro- 
metrem. 

—  Fóra,  donchs;  respecto  ta  opi- 
nió 

— Escolta,  te'ls  diré  a  cau  d'orella. 

—  ...|Vatúa'l  món  dolent,  quin 
terremoto!  Dígas  que  la  teva  boca 
era  una  caldera. 

—  Pitjor. 

—  Veus?  y  m'agradan  per  que  no 
atacan  certes  coses. 

— Però  van  contra'ls  amos. 

—  L'endemà  debían  treure'l  lle- 
trero... 

—  A  mi'm  van  treure.  Me  va  suc- 
cehir  la  ventura  d'en  Samarró  que's 
pensava  batre  y  baterenló.  jLes  or- 
denanses!  encara  no  s'han  mogut  de 
dalt  de  la  tanca.  Jo  crech  que  quan 
entran  tots  los  hi  fan  lo  saludo  mi- 
litar; ja'ls  hi  fa  fer  la  farina  blana; 
allò  es  un  seminari  de  paletes  y  pi- 
capedrers. Ningú  se'n  va  del  bech; 
van  escarmentar  ab  mi.  jAra!...  si 
tots  se  tractan  de  senyor!  Arriba'l 
carro  de  la  cals,  de  sorra  ò  de  mahons; 
ja  s'han  acabat  aquells  fueros.  «^Que 
tindreu  la  bondat  de  venir  a  descar- 
regar? ^Faràn  lo  favor,  si  son  servits, 
de  baxar  los  cabassos?...)»  Allò  es  un 

colegi  de  pensionistes;  jquan  fins  los 
carreters  tenen  modos!..  ^Sabs  quins 
ho  deuen  pagar  després?...  los  pobres 
animals;  per  que  fóra  de  la  tanca,  ja 
no  son  corresponsables  y,  mira, 
deuen  treure  la  llengua  de  pena,  y 
garrotada  que  te  crio  a  la  monteya 
del  costellàm. 


—  Si,  Bado,  la  dóna  m'ha  conver- 
tit, m'ho  ha  fet  entendre:  «Seràs  un 
perdut  tota  la  vida:  tens  la  boca  dam- 
nada.» «Donchs,  jo  no  hi  torno  a  de- 
manar feyna:  tinch  por  de  trahirme, 
me'n  aniré  altre  cop  de  la  pecado- 
ra,» li  responia.  Ja  es  ben  veritat  lo 
ditxo:  qui  no  tem  a  la  dóna  no  tem 
a  Deu.  Jo  l'hagués  creguda:  sempre 
m'ho  predicava:  «Baldiri,  déixten 
d'aquest  mal  us;  no  sigas  tan  male- 
hidor,  que  perts  la  teva  ànima!  <jquè 
apendràn  les  criatures ,  los  fiUets 
nostres,  sentint  aqueix  renech  etern? 
jBaldirü...» 

Mira,  Bado,  ^sabs  lo  que  faig?... 
es  un  dirtho  a  tu.  Axis  com  a  un 
home  que  li  agafa  basqueig  ó  cubri- 
ment  de  cor,  se  retira  y  aparta  en 

lloch  amagat  per  ferse  passar  l'angu- 
nia, donchs  jo,  més  de  quatre  vega- 
des, me  tanco  en  cert  paratge,  y  axis 
que'm  sento'ls  ascos  ò  la  pruija  de 
renegar,  etjego  tot  sol  la  verinada  de 
la  llengua  y  fins  que  m'he  desfogat 
no'n  torno  a  exir;  y  allavors  me  tro- 
bo tan  sossegadet  que  sembla  que 
m'hajan  donat  una  escudella  de  ca- 
mamilla  ab  quatre  gotes  d'aygua  naf 
escaldada.  jEs  lo  viciot  malehit  que 
l'haig  de  treure,  que  s'ha  d'esvahir! 
Jo  conto  que,  com  nosaltres,  los  po- 
bres, mengem  viandes  moltalteroses, 
cohentes  y  de  salabror,  judico  que'ns 
perjudican  la  llengua  y  es  com  una 
granallada  que  si  la  tancas  dins  y  no 
ix  a  fòra,'t  mata  sense  misericòrdia. 

Ho  tinch  reparat:  avegades,  bo  y 
dinant,  qu'ensopegas  lo  bacallà  do- 
lent, les  trumfes  glassades,  ò  que'l 
bitxo  no't  proba:  se  me'n  escapa 
algun  d'aquells  tan  rexinxolats  que 
sembla  que  duguin  mostatxo;  però 
desseguida,  com  si  hagués  caygut 
una  aranya  verinosa  del  sostre,  me 
axeco,  passo'l  peu  per  terra,  y  axafo'l 
renech  lo  mateix  que  si'l  veges  córrer 
per  les  rejoles. 

Però,  t'haig  de  dir,   Bado,   qu'a 

casa  s'ha  cambiat  molt:  no  se  sent 
una  espressió  que  no  siga  passada 
per  les  dipoteques;  a  casa's  respecta 
tot  lo  calendari:  no  s'insulta  ni's 
maltracta  a  cap  Magestat  venturada; 
y  la  dóna  està  més  tranquila.  Mira, 
per  tot  gasto,  davant  d'ella/m  serve- 
xo  no  més  del  vatualisio,  de  Virade- 

vet y  quan  estich  molt  fóra  de 

fogó  que'm  donaria  a  les  àligues, 
etxego  un  sacarramundi  que  la  dóna 
se  m'hi  esparvera  y  tremola  per  que 
diu  qu'es  un  renec/i  francès.  «No  t'hi 
enfadis,  —  li  dich,  —  a  Fransa  fan  lo 
que'ls  hi  dona  la  gana:  allí  tenen  la 
república  y  aquí  Espanya  es  un  pecat 
pitjor  qu'un  renech.  Cada  terra  fa 
sa  guerra.» 


—  No  hi  vull  tornar  a  demanar 
feyna;  no  estich  ben  apariat:  tinch 
pundonor  y  no  vull  que  cap  amo 
me  sofoqui.  La  ballem  primeta,  per 
que  guanyo  molts  pochs  diners.  Jo 
la  vaig  fer,  jo  la  pago.  Vaig  mancar 
a  don  Pau,  qu'era  la  nineta  dels  seus 
ulls  y  un  home  de  be,  y  aquesta  la 
tinch  de  purgar.  Quan  torni  a  l'obra 

vull  que  diguin:  «aquest  no  es  cor- 
riolayre,  qu'es  un  escrivent.» 

—  Ja  cal  que  t'hi  apuntalis,  Bal- 
diri. 

—  Sí,  ab  una  palla  al  clatell,  i  No 
veus  que  no  hi  hà  rès  tan  esllevadís 
com  aqueix  melindret  de  la  boca! 
Macà... 

—  Falta,  que  ja  has  pecat! 

—  i  Me  caso  ab  ronda!...  Aquesta 
era  la  forsa  de  la  expressió!... 

—  Corrent;  sent  axis,  ray!  no  hi 
hà  rès  que  dir;  però,  sia  com  vulga, 
ja'm  sembla  que  de  la  teva  boca  sor- 
tiran més  casaments  que  de  la  Cúria. 

—  Una  cosa  ò  altra'n  valdrà  de 
menos.  Però,  crègas.  Bado,  qu'es  crú 
en  aquesta  edat  tenirse  de  corretgir; 
y  que  si  no  m'adobo'm  moriré  de 
fam,  per  que  a  l'obra  de  don  Pau  ni 
en  cap  altra  no  hi  torno.  De  petit, 
mhavían  d*esmenar!...  Ara  costa 
massa!  Sinó  que  tinch  presentes  les 
paraules  de  la  dóna:  jBaldiri  quina 
doctrina  ensenyas  als  nostres  fills!  Per 
ells  no  més,  haig  deconseguir  aquest 
logro.  jPobrets! 

Don  Juan,  lo  meu  dexeble,  ha  es- 
tat ben  gentil  y  honest  ab  lo  seu 
hutnble  professor  de  llengua  francesa 
en  aquestes  festes  de  la  Nativitat  del 
Senyor. 

No  eran  més  enllà  de  les  nou  del 
matí  del  dilluns,  quan  sentí  tremolar 
la  campaneta  de  la  meva  chambre 
desguarnida,  ab  una  sort  d'atach  epi- 
lèptich  y  una  frisansa  y  repico  que 
me  feya  l'efecte  de  que'm  írepanessin 
lo  cervell  ab  un  útil  punxagut  y  amo- 
hinós  al  mateix  temps.  Tal  com  me 
trobava,  ab  mon  bonnet  de  nuit,  los 
elàstichs  dexats  caure  com  dos  rubans 
enguirnaldats  derrera  la  meva  per- 
sona, y  en  mànegues  de  camisa,  obro 

determinadamenl  la  porta,  resolt  a 
empècher  l'entrada  a  la  meva  casa  no 
importa  a  qui  fos,  al  agent  del  gou- 
vernement,  a  la  police  ò  qualsevullga 
malhonète  que  volgués  abusar  de  la 
solitut  per  robar  los  pochs  mobles 
qu'acreditan  ma  misèria,  ò'ls  pilots 
de  llibres,  testimonis  del  meu  saber, 
y  assientos  a  la  matexa  vegada,  que 
a  casa  la  ciència  supleix  a  les  cadi- 
res. 

Un  cop  oberta  la  porta,  y  jo  posat 
ab  los  brassos  estesos  y  les  cames 
obertes  com  un  compàs,  ab  l'arro- 
gància d'un  hèroe  que  defensa  et 
l'honor  et  la  seva  independència , 
quedo  abatut  y  descoratjat  davant 
d'un  gros  gall  dindi  que'm  presenta 
a  l'alsada  de  la  vista,  ab  posa  char- 
mante  y  acadèmica,'!  criat  del  meu 
honorable  dexeble  d'idioma  francès 
Don  Juan  Font  y  Rius.  |Com  son 
esplèndits  y  abundosos  aquexos  ape- 
llidos  catalans!  tots  deuen  devenir  de 
la  noblesa  de  la  première  antiguitat! 

—  Monsieur  Achille,  de  part  de 
Don  Juan  que  logri  unes  felisses  fes- 
tes, y'm  fa  portar  aqueix  petit  pre- 
sent, —  me  va  dir  lo  domestique. 

—  jHome,  criatura  ignorant  et  pas 


perfecta!  no  deshonores  a  ton  maitre; 
axò  no  serà  pas  davant  de  Mr.  Achi- 
lle,  ò  tu'n  serías  terriblement  puni. 
Aqueix  gall  dindi  no  es  pas  petit 
com  tu  dius,  tu;  d  est  un  dindon  que 
en  lo  propi  paradís  terrenal  no  n'hi  hà 
pas  d'altres  de  casta  tan  sanitosa  ni 
se'n  hi  criavan  de  més  grossos:  ells 
hagueran  reventat  de  massa  salut  y 
s'haguera  abolit  la  espècie.  Preneu, 
mon  vieux, —  li  vaig  dir;  —  aquí  te- 
niu una  piéce  de  dues  pessetes  que 
no  son  pas  falses  totes  dues.  Va-ten 
irinquer  una  gota  a  la  salut  del  teu 
amo,  y  a  la  meva;  vés  a  la  bon'heure. 
Totes  mes  cortesies  a  don  Juan,  y 
dígali  qu'estich  encantat  de  la  seva 
civilité  y  que  jo  soch  lo  seu  amich, — 


Davant  del  gall,  y'l  gall  dindi  da- 
vant de  jo,  vàrem  quedar  tots  dos 
Tun  frente  del  altre,  mirantnos  sens 
dir  paraula  y  reflexionant.  Alsà,  al 
cap  d'una  estona,  son  coll,  balandre- 
jant aquella  cua  innoble  que  li  naix 
arrel  de  la  pensadora,  guaytà  les 
quatre  parets  de  la  meva  chambre  y 
aclucà'ls  ulls  entristit... 

jAquella  bestiola  va  tenir  un  sen- 
timent de  ma  misèria!  aquell  exilé 
va  tenir  pietat  d'aqueix  altre  exilé 
sense  plomes!  Lo  llenguatge  univer- 
sal —  jo  que  so  professor  d'idiomes 
ho  puch  dir  —  es  lo  del  dolor,  de  la 
misèria  y  de  la  mesaventura. 

Me  vaig  tirar  al  seu  coll  abrassant- 
lo  enternit,  y  ell,  ab  lo  bech  en  lo 
pabelló  de  l'orella,  me'l  raspava  com 
si  volgués  encendre  un  misto,  fentme 
les  carícies  qu'estavan  a  la  portée  de 
la  seva  inteligencia.  Passada  aquella 
escena  de  concòrdia  filantròpica, 
sens  acabar  de  fer  la  ioilette,  devallo'ls 
grahons  de  la  escala  y  en  sent  a  la 
tenda  li  compro  sis  quartos  de  blat 
de  moro  y  dos  de  nous.  Com  ja  de- 
bía  tenir  recel  de  que  no  viuria  gayre 
y  que  no  podria  veure  la  Fransa  y  la 
Espanya  felisses,  devorà  d'una  enfi- 
lada de  bech  los  productes  del  Mar- 
roch  y's  dexàatapahir  les  nous  al  coll, 
que  se  les  empassà  tan  simplement 
com  si  fossen  anissos  per  beure  aygua. 


i  Pobre  dindon!  a  la  tarda  ja  estava 
de  còs  present  en  una  perxa  de  la 

fonda;  lo  cap  altívol  guaytant  al  sos- 
tre, a  una  banda  aquell  allargo  mo- 
radench;  fet  una  misèria  y  una  irri- 
sió,  sense  altres  plomes  qu'un  ramell 
al  cap  d'avall  d'ahont  se  li  estingía 
la  individualité:  les  ales  plegades  sota 
l'axella  y  les  potes  caygudes  sense 
poder  afermaries  en  lloch. 

—  Demà  passat  al  pich  de  les  dues 
tindrà'l  gall  a  taula,  més  tou  quuna 
esponja;  —  me  va  dir  lo  fondista. 

Me'n  vaig  anar  satisfet.  jCom  es 
bonich  pensar  qu'un  celebrarà'l  Na- 
dal a  casa,  en  la  seva  taula!  fa  molts 
anys  qu'anyoro  la  bella  Fransa : 
aquest  any  no  l'anyoraré;  ab  lo  gall 
a  taula,  me  semblarà  tenir  pàtria  y 
familia,  y  no  vindrà  cap  camarer  a 
donarme  la  nota  de  lo  que  costa'l 
manteniment  del  meu  còs. 


Jo  estava  ben  satisfet  d'haver  de- 
vingut  al  món;  anava  pels  carrers  ab 
les  gales  de  la  felicitat  que  m'exían 
dels  ulls  en  una  mirada  dolsa  y  be- 
nèvola pera  tothom,  en  un  mitx-riu- 
re  protector  y  condescendent  pera 
la  humanitat.  Celui  qui'm   tornava 

la  mirada  ab  igual  correspondència, 
me  li  llevava'l  barret,  y  li  feya  hon- 
rosa cortesia.  Semblava  un  personat- 
ge, un  benefactor:  tothom  me  con- 
testava creyentseconèxem,y  de  debò, 
los  nostres  cors  se  conexían.  La  gent 
de  be,  de  loyals  sentiments,  se  cone- 
xen  per  tot  arreu;  ^per  què  s'han  de 
negar  la  salutació,  donchs? 


Davant  l'espoir  dun  dinar  tan  fas- 
tuós, tots  los  dies  me'n  anava  a  pen- 
dre  Vabsinthe  com  a  preparació  so- 
lemne d'apetit  pel  dia  de  Nadal.  La 
cerimònia  es  lo  que  dona  grandiosi- 
tat y  aparato  de  noblesa  a  certs  actes. 
Jo  prenia  la  meva  absinthe  com  un 
rendiment  de  cortesia  y  veneració 
per  aquella  gran  magnificència  de 
convit. 


Vàrem  sortir  del  Cafè  com  uns  nu- 
vis; bras  dessus  bras  dessous,  joyosos 
per  l'istil  de  dues  hirondelles  que  vo- 
lan  cap  al  seu  niu  dexantcom  un  ras- 

tre  de  felicitat.  Presque  tothom  ai  mi- 
rarnos  somreya  ab  bienvellence  ani- 
mantnos  tal  que  si'ns  diguessin:  allei 
mes  enfants,  vosaltres  sou  los  maitres 
del  món  y'ls  verdaders  reys  de  la 
creació. 

Va  ésser  una  felissa  conexensa  la 
nostra:  se  pot  dir  sincerement.  Lo 
marbre  d'una  taula  de  Cafè  no  va  ser 
prou  fret  per  eteindré'i  calor  d'una 
amistat  ai  acte  de  la  seva  naxensa. 
iBrave  gaülard,  l'Alfonse,  de  nom 
reyal  y  mèrits  d'emperador !  Una 
copa  d'absinthe,  fent  nuvolades  opa- 
lines  com  si  disolguessen  dins  de 
l'aygua  metalls  preciosos  ab  colors 
de  la  llum,  va  ser  l'origen  d'una 
amistat  esgarriada  en  lo  tribull  del 
món  y  rencontrada  casualment  da- 
munt d'una  taula  de  Cafè,  observant 
les  tonteríes  del  licor  apetitós. 

Lo  pobre  Alfonse,  qu'es  un  actiu 
empleat  de  ferro-carril  ab  un  sou 
que'l  dexava  viure  honradament  de 
gana,  no  tenia  casa  ahont  celebrar 

la  Noél y  les  demés  diades  tam- 

poch. 

jCom  va  ser  honrada  aquella  taula! 
jAl  diable'ls  diccionaris,  les  gramà- 
tiques y  les  llibretes  de  temes  dels 
meus  dexebles!  tot  a  terra!  y'l  tinter 
també,  vessat  d'un  cop  de  colze  per 
aclarir  la  taula  d'embrassos,  plorava 
de  boca  sobre  les  rejoles  tota  la  ne- 
gror de  les  seves  entranyes. 

íQuína  idea  més  aguda  la  del  Al- 
fonse!  Ab  dues  canes  de  paper  co7i- 
tínuu  blanch  de  perla,  fresch  y  llis 
com  un  satí,  vàrem  tenir  quatre  jòchs 
d'estoballes  pera  poderles  mudar 
cinch  cops  en  los  entremesos  del  di- 
nar, encara  qu'a  la  derrera'ns  que- 
déssim ab  los  jaspis  de  tinta  ab  que 
los  meus  dexebles  enriquexen  la  tau- 
la al  passar  d'un  idioma  al  altre  les 
belleses  lingüístiques  de  les  dues  na- 
cions. 

Labacanal  va  comensar  ab  lo  con- 
vit; lo  camarer  de  la  fonda'ns  portà 
cinch  plats  esquisits  ademés  d'una 
sopa  literària  de  caràcters  de  lletra 
de  sèmola,  que  semblava  com  si  un 
caxista  hagués  abocat  lo  componedor 
dins  l'olla  del  caldo. 

—  Anèusen,  vos,  —  li  vaig  dir  al 
camarer,  —  nosaltres  nos  servirem. 

—  ^E  quan  voleu  que  retorni  per 
recullir  los  plats? 

—  Va-f-en,  —  li  vaig  contestar  ay- 
rat. — Som  nosaltres  qu'ho  paguem 
tot:  pas  un  podrà  tenir  l'honor  de 
menjar  en  aquesta  faience  després 
de  nosaltres.  Serà  un  museu  qu'en- 
riquirà  la  meva  vaxella  de  terra  mo- 
rena en  los  prestatges  del  saló  a 
dejeuner.  — 

Y  després  de  la  sopa  en  la  que, 
descompostes,  potser  nos  vàrem  em- 
passar les  obres  del  gran  Corneille  ò 
del  afligit  Lamartine,  l'Alfonse  pegà 
estiragarsada  a  les  estovalles,  y  plats 
copes  y  la  sopera  de  literatura  ab 
caldo,  tot  va  anar  per  terra  ab  un 
fracàs,  realisantse'l  meu  vaticini  de 
que  nessuno  menjaria  en  los  plats 
del  nostre  banquet  de  Nadal. 

Los  vehins  del  tercer  pis  acudiren 
desseguida  per  sapiguer  si  m'havia 
arribat  algun  accident.  Lo/7ízíAlfon- 
se'ls  hi  esplicà  com  celebravam  un 
dinar  de  la  civilisation  romana  dins 
lo  dix-neuvieme  siècle,  y's  retiraren 
més  sabis  y  tranquilisats  dret  al  ter- 
cer pis. 

Ahont  esclatà'l  nostre  entusiasme 
fou  a  l'aparició  del  gall  dindi  ficat 
dintre  una  gran  sopera  elíptica,  lo 
mateix  que  prengués  un  bany  en 
aygua  daurada.  Dues  voltes  les  esto- 
balles  foren  mudades  violentament; 
y  dues  més  se  renovaren  los  plats,  y 
lo  gall  dindi,  ab  un  cap  postís  de 
faysà  y  la  cua  de  fantasia  ab  plomes 
de  pavo  real,  restà  grave  y  segur  en 
mitx  de  la  taula  sens  trontollarse  ni 
perdre  la  gravetat. 

Les  ampolles  d'aqueix  deliciós  vi 
d'Espagne  (tentació  de  tots  los  con- 
quistadors que  l'han  volguda  subju- 
gar) se  buydavan  del  broch  estant, 
puisque  les  copes  geyan  a  terra  des- 
trossades, que  ni  podían  servir  per 
cap  rellotger  ni  per  cap  marxant  de 
bitllets  de  la  rifa  nacional. 


A  la  matinada'ns  despedíam  sens 
alsarnos  de  taula,  per  la  saturnal  del 
any  vinent,  ab  crits  de  viva  l'Espa- 
nya que  jo  donava  y'ls  de  viva  la 
Fransa  ab  que'm  responia'l  courtois 
Alfonse. 


L'endemà,  al  despertar,  me  vaig 
quedar  molt  surpris  de  veurem  ab  lo 
redingot  y'l  barret  mitx  arronsat  da- 
munt les  orelles. 

Lo  pobre  Alfonse  dormia  agitat, 
de  colzes  a  la  taula. 

—  Cal  anar  al  vostre  despaig  del 
camí  de  ferro,  mon  cher  Alfonse. 

—  <jQuín  dia  som,  ja  es  passat  Na- 
dal? 

—  Et  lo  Sant  Esteve  també. 

—  ^Què  fareu  vos,  Achille? 

—  Jo,  ab  mos  dexebles:  «Calipso  ne 
pouvait  se  consoler  du  depart...  de  la 
Noèl. 

—  Donchs,  jo  m'entorno  ala  ofici- 
na a  veure,  immòvil,  com  marxa  la 
humanitat.  Adéu,  Mr.  Achille. 

—  Adieu,  mon  ptit  Alfonse. 


—  ^Monsieur  Achille,  que  ja  sa- 
brà'l francès  l'any  vinent  don  Joan? — 
me  cridà  desde'l  cap  de  vall  de  la 
escala. 

—  Pas  du  tout;  per  que  li  faré 
comensar  un  curs  de  perfectione- 
ment.  — 

Y  baxant  los  derrers  esglahons, 
desaparegué  fentme  saludos  ab  lo  seu 
barret. 

Tots  los  estadants,  de  dalt  a  baix, 
los  tinch  fóra  de  casa.  Axis  que'ls 
diaris  novatxers  van  sortir  ab  la 
embaxada  de  que'l  còlera  morgos  era 
a  Fransa  jquín  insult  de  por  més 
general  los  va  escometre  y  quins  an- 
ticipos  de  malaltia's  van  donar! 

Tots  se  posaren  en  remeys  de  pre- 
venció; d'aquells  per  l'istil  de  les  ser- 
ves, que's  presentan  de  frente,  son 
contraris,  y  tenen  virtut  per  aturar 
certs  desordres  y  síntomes  de  la  epi- 
dèmia. 

Per  primer  entuvi,  varen  cambiar 
de  postres;  com  qui  diu,  de  recreyo. 

Tot  s'ho  prenen  de  debò  aquests 
senyors  que  tenen  massa  esgüells  y 

tot  ho  resolen  per  Tindret  de  la  con- 
veniència. Y  quedan  tan  apesarats, 
que  qualsevol  que'ls  senti  creurà  que 
tan  mateix  se  mortifican. 

iQuína  pena,  en  lloch  de  fruyta 
del  temps,  dolsaynes  de  ca'n  Llibre 
ò  neuletes  del  Forn  de  Sant  Jaume! 

Però,  al  cap  de  pochs  dies,  com 
que  més  hi  podia'l  temor  que  la  me- 
dicina, vínga  fer  maletes  y  omplir 
mundos  y  marxar  en  lo  ferro-carril. 

Jo  crech  que  si  no  fugen,  tots  eran 
víctimes  fulminantes  de  la  sospita  y 
que  se'm  morían  pels  replans  de  la 
escala  d'un  atach  cerrat  de  parte  te- 
legràfic h. 

Alguns  metges,  en  lloch  d'assosse- 
garlos,  los  esveravan  y's  feyan  còm- 
plices de  la  malaltia  ab  unes  noves  y 
uns  calendaris  de  pura-pensa,  qu'aca- 
bavan  de  trastornàlshi  la  naturalesa. 

De  modo  que'ls  infelissos  ja  no 
sabían  de  quina  manera  alimentar- 
se;  tot  s'havia  de  bullir:  lo  vi,  lo  for- 
matge, l'aygua  del  lavabo  y  la  de 
beure;  los  tomàtechs,  posats  en 
fresch  al  fornillo;  y  si  tenían  dalera 
de  pendre  maníecado,  de  primer  l'ha- 
vían  d'escaldar  y  bèuresel  com  un 
caldo  de  la  reyna. 

Y  per  tot  arreu,  gas  de  bogadera, 
ab  una  flayre  de  remey,  que'l  nas 
avesat  a  pendre  rapè  no  hi  trobava 
sentida  ni  aquella  picoreta  agradosa 
qu'esparpilla  l'enteniment. 

Ja  ho  veig:  ^què  hi  poden  dir  los 
facultatius?  |si  cada  vegada  que's  pre- 
senta'l còlera  l'han  d'estudiar  de  re- 
pente,  y,  a  falta  de  datos,  vínga  ri- 
gor y  disgustar  la  vianda  y  la  beven- 
da  y  posar  uns  capsals  de  preven- 
cions y  acomodos  que,  llevat  de  que 
no  ordenan  quedarse  tres  mesos  al 
llit,  receptan  uns  tractaments  com 
si's  passés  una  malaltia  perillosa! 

Y,  es  clar,  tenint  moneda  y  prou 
delit  per  estarse  de  treballar,  ^quí  es 
que  no  ix  a  fóra  per  fugir  del  perill, 
restablirse  y  entrar  en  convalescèn- 
cia d'aqueix  trastorn  qu'han  ocasio- 
nat la  por  y  la  prudència? 


Al  anarsen  sembla  qu'hajan  vol- 
gut matarme.  M'han  dexat  tots  los 
requisits  que  van  a  favor  del  còlera. 

Tinch  lo  covador,  per  que'l  quar- 
to  hont  dormo  un  colom  no  hi  po- 

dría  estendre  les  ales,  plè  de  llemi- 
neríes  que  m'han  regalat  los  esta- 
dants. 

Dels  del  primer  pis,  capses  de  ja- 
leya  de  Cuba  qu'es  una  confitura  tan 
clara  y  presa  que  s'hi  podria  llegir 
de  través.  Encara  no  l'he  tastada; 
si  no  tinch  ningú  a  qui  convidar 
^que  m'ho  diré  tot  sol  qu'es  bona? 
Axò  fa  beneyt,  alabar  los  requisits, 
si  un  no  té  al  devant  a  alguna  per- 
sona per  compartir  la  satisfacció. 

Després,  tinch  unes  llaunes  plenes 
de  pimientos  que  pera  mi  deuen  ser 
confitats  ab  renechs  molt  encesos, 
per  que  couen  de  valent  y  apanyan 
lo  paladar  com  si  li  haguessen  pas- 
sat la  pedra  infernal.  Ja's  pot  men- 
jar després  la  vianda  escaldufada,  que 
un  cop  dins,  ben  segur  qu'arrenca'l 
bull  tota  sola. 

Per  quanmedesgani,  m'han  dexat 
un  pot  de  mostassa  forastera  que  a 
la  cuenta  es  bona  per  curar  la  rampa 
de  la  llengua  si  un  fa  excessos  de 
menjar. 

jNo  hi  hà  com  tenir  pessetes  per 
trobar  a  tot  arreu  bons  padrins  di- 
ligents qu'estudían  per  férloshi  avi- 
nentes  les  comoditats! 

De  beure  sí  que  no  m'han  regalat 
rès;  com  que's  diu  que  les  humitats 
cridan  la  malaltia,  debían  dir:  no  lo 
assessinem  a  n'aqueix  pobre  que's  té 
de  quedar.  Val  més  que'l  champagne 
y'l  vi  ranci  nos  lo  bevem  nosaltres 
allí  dalt  que  no  hi  hà  malura. 


Donya  Candelaria,  al  anarsen,  me 
va  dir: 

—  Míre  Juan,  si  le  dd  algo  cúydese 
y  iénga  prudència  ^sabe?  Y  mucha 
serenidad. 

—  jAy,  senyoreta,  si'n  tinch  de 
serenitat!  Viure  ab  set  duros  cada 
mes,  prou  ne  vol  de  valor. — Ells  no 
ho  saben  y  jo  no'm  quexo;'s  pensa- 
rían  que'ls  demano  caritat. 

Y'ls  uns  derrerà'ls  altres,  m'enco- 
manavan  lo  mateix.  Deuen  creure 
que  faig  de  porter  per  divertirme. 

—  Coma  usted  buenos  alimentos, 
senyor  Juan,  muchas  tajadas  de  car- 
ne  asd. — 

Justa:  tot  m'ho  gastaré  per  men- 
jar. Com  si  un  porter  pogués  anar 
vestit  a  la  moda  d'Adan    y    Eva. 

jQue'n  son  de  felissos  ab  la  seva 
carne  asà!...  Per  mi's  pensan  que 
l'amo  y  jo'ns  partim  los  lloguers  de 
la  finca. 

—  Cómpre  usted  buenas  tajadas: 
regdlese,  que  es  un  buen  preservativo 
pa  el  còlera. — 

Jo  estava  per  respondre: — ^Volen 
dinar  ab  mi  algun  dia?  Veuran 
quins  palpissos  de  prudència  de  ba- 
callà surten  a  taula. — 


Fa  cinch  setmanes  que  semblo  un 
ximple;  per  davant  del  parlador  no 
hi  passa  ningú. 

Crech  que'ls  anyoro  als  esta- 
dants... 

Vaja,  una  persona  té  de  tenir  fre- 
qüentació ab  algú  altre;  encara  que 
sigui  ab  gent  pudiente.  Primer  es  la 
companyia;  ^què  hi  fa  la  classe?  Lo 
cas  es  no  estar  sol,  per  que  venen 
ideyes  tristes;  jjo  m'hi  distreya  ab  los 
meus  estadants! 

Cadascú's  quedava  en  lo  seu  ren- 
gle: ells  ab  les  pessetes  y'l  senyoríu, 
y  jo  ab  la  meva  comformitat  y  aque- 


REFLEXIONS   d'un   porter  1 29 

xa  pobresa  dels  anys  quara  mateix 
conech  que  costan  més  d'arreplegar 
que  no'ls  diners. 

Jo  no'ls  hi  demanava  rès;  al  con- 
trari, més  de  quatre  vegades  los  hi 
bestreya  de  la  meva  alegria  y  me'n 
quedava  encara  per  tornarlos  a  favo- 
rir. 

Ab  don  Frasquito,  sempre  feyam 
broma;  la  matexa  palestra  sempre. 
Li  donava  un  recado,  feya  com 
aquell  que  no  hi  entenia: 

—  fSPor  qué  no  habla  usted  en  cas- 
iellano?  Diantre,  no  se  le  entiende  d 
usted. 

—  Don  Frasquito,  no  vull  espat- 
llar cap  idioma.  Vostè  es  andalús  y's 
menja  la  meytat  de  les  paraules:  jo 
me  les  menjo  totes.  Ja  estich  con- 
tent ab  la  meva  llengua;  m'enten 
bo  y  tothom,  fins  los  aucells,  y  vol 
que  vicií  la  naturalesa  ara?  Y  des- 
prés, en  aqiiesta  escala,  que  tots  los 
senyors  parlan  foraster,  jo  vinch  a 
ser  lo  cònsul  català.  — 

Passavan  les  senyoretes  del  primer 
pis: 

—  Buenos  días,  senor  Juan;  fjcómo 
pa,  senor  Juan? 

— Estígan  bones,  senyoretes. — Son 

17 

molt  ben  criades  y  tenen  molta  fi- 
nura. 

Ara  per  aqueix  temps,  baxavan  ab 
sos  vestits  blanquinosos  y  lleugers; 
semblavan  un  vol  de  papallones. 
jQu'es  riallera  y  amable  la  joventut! 

—  |Ay,  quina  olor  han  dexat,  se- 
nyoretes! 

—  Tóme  usted,  senorJuan.  A  usted 
también  le  gustan  las  flores.  — 

Y  m'omplían  lo  gerret  ab  les  flors 
que  portavan.  Gom  qu'he  sigut  jo- 
ve, íno  les  haig  d'estimar,  si  encara 
tenen  los  matexos  perfums  qu'alla- 
vors  y,  si  le?  oloro  y  acluco'l  pensa- 
ment pera  no  recordarme  de  rès, 
encara'm  sembla  que  m'hi  trobo  y 
que  no  m'he  tornat  vell! 

Ara  no  passan  les  senyoretes,  y  la 
meva  porteria  no  fa  aquella  olor  tan 
exquisida.  Un  brotet  de  menta  es 
tot  lo  que  arreplego.  Los  vells  no 
podem  tenir  certes  ambicions;  les 
flors  son  gales  pera  la  joventut.  Quan 
la  menta's  panseix,  guardo  les  fulles 
a  la  butxaca;  seques  y  tot,  encara  fan 
olor.  jVès  quina  mort  tan  regalada! 

Per  allí  a  les  nou  del  matí's  sentia 
una  cridadissa  y  un  xerroteig  de 
criatures  per  aquesta  escala,  que 
jo'm  posava  al  replà,  —  com  que  ja 
ho  conexía  qu'havían  obert  la  paja- 
rera,  —  y'ls  esperava. 

—  Rosariio,  Caichas,  Luchita,  An- 
iuco, — tots  tenen  uns  noms  bufons  y 
trencadissos;  —  ^me  dats  un  besito? — 
Per  aquexos  serafinets  m'hi  subgec- 
tava  a  parlar  castellà. 

Tots  corrían  a  ferme'l  petó;  tots 
me'l  leyan  de  bon  grat.  Jo'ls  hi  tor- 
nava. Parexía  que  olorés  fruyta 
quan  se  m'acostavan  aquells  caps 
d'angelets,  torsantlos,  acostant  lagal- 
teta  a  ma  boca  y  quedantse  parats 
ab  los  ulls  enlayre,  com  per  sentir 
lo  meu  bes. 


Quan  also'l  cap  pera  guaytar  lo 
badalot  de  la  escala  y  veig  aquelles 
giragonses  de  grahons  que  ningú 
trepitja,   aquella    soletat  y  aquella 

buydor,  tinch  mitja  feresa  y  m'afi- 
guro que  sento  la  matexa  remor  que 
si'm  posés  un  corn  a  cau  d'orella 
y'm  sembla  qu'escolto'l  brugit  de  la 
soletat. 
—  jRegdlese  usted,  sefíor  Juan!  — 
^Y  ab  qui  m'haig  de  regalar?  ^en- 
tretenintme  escales  amunt  y  avall  to- 
cant les  campanetes  dels  pisos  pera 
ferme  l'ilusió  de  que  no  estich  sol? 
Sort  que  Deu  no  voldrà  que  la 
epidèmia  vinga  a  n'aquest  Ensanxe; 
que  sinó,'m  sembla  que'm  regalaria 
ballant  ab  ella. 


REVISTA 


Encara  que  no  hi  tinch  costum  de 
preocuparme  de  lo  que  fa  la  gent, 
salvo  en  les  ocasions  que  so  tafaner, 
a  fi  y  efecte  de  trobar  assunto  per 
algun  quadro,  avuy,  pensava  com 
me'n  exiria  per  escriure  un  article 
lleuger,  axis,  com  una  espècie  de 
bolado  literari,  qu'omplís  algunes 
ralles  y  que's  disolgués  al  acte  de 
ilegirlo  pera  que'l  lector  me  sentís 
grat  d'haverli  ofert  coseta  de  bon 
pendre,  com  lleminería  ab  aygua 
fresca  y  quatre  gotes  d'anissat. 

Cercant  una  idea  ben  soluble,  no 
sé  per  quin  camí  he  vingut  a  dedu- 
hir  que  la  humanitat  està  carregada 
de  defectes.  Però,  jo  no'ls  manifesta- 

ré,  per  que  entre  aquesta  humanitat 
hi  tinch  molts  amichs,  y  ademés 
per  que  no'm  sab  bò  traure  a  venal 
la  flaca  d'altri  y  deslluhir  lo  bon 
aspecte  d'una  corporació  tan  popu- 
lar. 

En  aquest  punt  de  suspensió's  tro- 
bavan  los  meus  reflexionaments, 
abandonantlos  per  massa  seriós  y 
contraris  a  la  salut,  que  al  Agost 
tota  mena  d'especulació  té  d'esser 
nociva  al  cervell,  quan  en  Joseph  de 
la  imprempta  m'ha  portat  una  dis- 
cretíssima  esquela  del  Director,  en 
la  que  se'm  participava  que  demà, 
per  ésser  diumenge,  tindria  jo  la  pa- 
raula per  fer  algun  cumpliment  als 
lectors  de  La  Renaxensa. 

«Son  de  la  familia, —  he  excla- 
mat desseguida;  —  no  hi  hà  escusa, 
haig  de  dírloshi  alguna  cosa,  may 
sia  sinó  per  correspondre  a  la  cor- 
tesanía  ab  que  altres  vegades  m'han 
escoltat.» 

Faré  Varticle,  donchs,  però  al  estil 
de  botiguer:  ab  vèrbola  simple,  un 
xich  més  a  la  pata  la  llana,  sense 
afectació  cumplimentosa,  y  sens  en- 
tregarme  a  aquelles  graves  disquisi- 
cions en  que  desde  derrera'l  taulell 

resolen  los  complicats  problemes  de 
la  elegància,  de  la  bona  hechura  y 
del  maridatge  armònich  dels  colors. 


Arreplegant  la  primera  idea  y 
mentres  algú  averigua'ls  meus  de- 
fectes, que  may  faltan  amichs  servi- 
cials que'ls  saben  y'ls  publican  quan 
los  hi  ve  be,  (es  dir,  jo  crech  que 
may  hauria  de  venir  be  de  fer  aqueix 
flach  servey,)  jo  m'adelanto  un  bon 
espay  y  divulgaré'ls  seus  y'ls  dels  al- 
tres, però  no  tots  ni'ls  més  graves, 
que  fora  tasca  massa  llarga,  y  la 
murmuració,  per  frívola  que  sia,  es 
comprometedora,  sobre  tot,  parlant 
de  defectes,  que  un  se  té  de  recelar 
molt  y  estar  a  la  que  salta,  per  que 
si  un  hom  coneix  los  dels  altres,  los 
altres  conexen  los  que  un  té,  lo  ma- 
teix que  si  ells  nos  los  haguessen 
encomanat. 


Quan  veig  aquests  estivenchs  que 
en  una  situació  com  la  qu'atravessa 

Barcelona,  que  no's  reculi  un  alè 
frescal,  ni's  troba  un  ombra  delitosa 
en  lloch,  que  fins  lo  vestit  de  liinet 
fa  pesantor  y  angoxes  caloroses,  quan 
veig  qu'abandonan  la  ciutat  per  cer- 
car en  terres  forasteres  a  Vichy, 
Wiesbaden  y  Cautterets,  la  fresca 
qu'aquí  s'es  perduda,  no  es  per  enve- 
ja ni  rancúnia,  però  desseguida,  en 
lo  meu  concepte,'ls  tinch  per  gent 
defectuosa.  Potser  serà  flaquet  l'ar- 
gument en  que'm  fundi,  mes  ja  he 
dit  abans  que  l'article  seria  denerit 
y  que'l  temps  no  es  apropiat  per  ro- 
busteses. 

Trobo,  donchs,  qu'aquests  se- 
nyors y  aquestes  dames  que  van  a 
banys  ò  a  pendre  les  aygues,  tenen 
un  defecte  dificultós  d'esmenar. 

Anem  a  veure:  ^què  dona  la  tem- 
porada? dona  fruyts  saborosos:  me- 
lons plens  de  dolsor,  síndries  qu'ab 
una  tallada  casi  be  s'hi  pot  brindar, 
per  que  allò  es  un  degotall  d'aygua- 
mel  refrescada;  préssechs  de  cutis 
vellutat,  peres  camoses  y  capmanyes 
que,  posades  als  llavis,  es  lo  mateix 
que  tenirhi  confitures;  y  en  quant  a 
begudes,  nos  proporciona  l'agràs,  lo 
such  diví  que'ls  grechs,  devant  de 

Troya,  ja  s'hi  recreavan  lo  paladar 
quan  estavan  llestos  de  córrer  cada 
cop  que'l  fill  de  Priam  los  hi  donava 
una  embestida  que  no  paravan  fins 
als  seus  vaxells  lleugers;  lo  granisat 
de  xufles,  que  per  ell  sol  haguera  fet 
immortal  Valencià,  més  encara  que 
pels  seus  cacauets,  y  tant  com  per 
les  hassanyes  de  nostre  senyor  avi,'l 
gran  Don  Jaume,  y  per  les  altres 
prendes  y  recreos  que  la  emmillo- 
ran. 

Aquexos  fruyts  cria  l'estació,  y 
aquestes  begudes  tan  dolses:  la  hu- 
manitat va  trobar  que,  com  obra  de 
Deu,  eran  bones  les  fruytes;  bones  al 
gust  y  a  la  vista;  dolses  y  fresques 
les  begudes,  y  ab  senzilles  bíblica 
va  dir:  «Jo  menjaré  fruyta  assahona- 
da  al  estiu,  y  granisats  de  xufles  hu- 
mitejaran la  sequera  del  meu  pala- 
dar.» 

Però,  l'estiu  porta  ademés  calors 
fortes  que  fan  aborrir  fins  la  teoria 
del  treball,  y'ls  homes  defectuosos, 
los  temeraris,  los  que  volen  contra- 
dir la  naturalesa  en  allò  que  no'ls  hi 
escau,  digueren:  me'n  vaig  a  Amelte 
les  bains,  a  Cautterets,  al  Estany  de 
Banyoles,  y  fugiren  ab  les  seves  es- 

poses,  y  allí's  xalan  prenent  fresca  y 
uns  recreyos  que  nosaltres  los  ima- 
ginem, no  més  per  l'idea  que'n  do- 
nan  los  paíssos  dels  vanos  y'ls  tras- 
parents  de  menjadors. 

Altres  també'ls  seguiren,  que  la 
mala  llevor  se  propaga  com  l'agram, 
y's  quedaren  més  apropet,  en  exes 
cries  de  canaris  tan  criticades,  de 
Sant  Gervasi,  en  exos  oassis  de  quin- 
calla,  en  lo  Putxet  famós,  que'ls  que 
no  hi  poden  anar  a  viure'l  critican 
de  mala  manera  y'l  posan  en  lloch 
inferior  a  la  Concha  de  San  Sebas- 
tian. 


Interinament  ^quí  ha  de  consu- 
mir la  calor  que  fa?  Si'ls  uns  fugen 
lluny,  y'ls  altres  s'apartan,  encara 
que  més  a  la  vora,  tots  s'escapan  per 
dexarnos  lo  rebrech  a  nosaltres.  Sí? 
donchs,  protesto.  Aquí  va  l'article;  y 
a  l'hora  qu'entrarà'l  diari  a  casa  de 
vostès  per  la  escletxa  de  la  porta,  un 
servidor  anirà  a  extendre  la  recla- 
mació a  la  Mar  Vella  saltant  com  un 
funàmbul  desde  la  palanca  de  la  De- 
liciosa al  mar;  y  si  algú  de  vostès  té 

gust  d'acompanyarme,  demà  hi  tor- 
naré a  la  matexa  hora,  a  protestar  de 
nou  contra  exa  gent  que'ns  vol  sa- 
ciar  de  calor,  mentres  ells  corretge- 
xen  la  sabia  Naturalesa  prenent  la 
fresca  que  no'ls  hi  pertoca  y  que  no 
es  de  lley,  per  que  Deu  al  instituhir 
l'estiu  va  ser  per  que  tothom  tin- 
gués calor,  y  al  que  no  li  probi,  prou 
axamples  va  donar  a  la  Mar  Vella 
per  poguer  donar  uns  quants  toms 
sobre  les  onades,  ò  damunt  la  sorra 
si  es  que  no  ha  èxit  nadador. 


LO  SANT  DE  LA  MESTRESSA 


—  Pepa,  Pepa...  mira  que  ja  han 
tocat  sis  hores,  y  t'haurias  de  llevar, 
per  que  se'ns  prepara  un  dia  de  trà- 
fech,  que  no'n  tindrem  poca  de  fey- 
na,  per  gràcia  de  Deu.  Vaja,  dóna, 
no  t'hi  giris  del  altre  costat;  axó  del 
dormir  es  un  vici.  Apa,  noya,  de- 
xóndat.  Ah,  sí!  ^també  sabs  roncar, 
tan  petita?  Al  menos  posat  be  l'es- 
trenyacaps,  qu'axís  de  gayrell  te  fa 
venir  la  cara  torta,  y  posat  tan  avall 
sembla  que  les  fesomies  te  comensin 
sota'l  nas. 

—  No  haguesses  obert  la  finestra, 
que  la  claror  me  bat  sobre'ls  ulls. 

—  j Ay,  la  prenda  regalada!  ^-la  cla- 
ror te  fa  mal  a  la  vista?  Ara  l'espes- 

sirèm;   té,   ja  l'he  enclosa  com  un 
burinot,  entre  vidre  y  porticó. 

—  Que'n  tens  poca  de  solta!...  Dé- 
xam  estar  en  pau,  d'una  vegada;  en 
tota  la  nit  no  he  pogut  aclucar  los 
ulls,  ab  aqueix  dolor  de  costat. 

—  Bo!  ja  hi  som;  potser  es  un  fla- 
to;  ^vols  rosegar  cumí?  però,  cà!  més 
aviat  son  els  nervis  ò  l'histèrich.  Pot- 
ser pendrías  tila,  una  tasseta  de  Va- 
leriana, fulles  de  llimoner?...  ^A 
quin  cantó  dius  que'l  tens,  lo  do- 
lor? 

—  jAy!...  al  costat  dret, 

—  No  t'espantis;  al  dret  ray!  al  al- 
tre'm  faria  por,  qu'hi  tenim  la  pèn- 
dola.  Escolta:  y  si  fessem  una  cosa? 
si  provesses  de  dormir  mitj'horeta 
de  l'altra  banda,  potser  ab  lo  mateix 
pès  del  còs  estampirías  lo  mal  y  no 
podria  respirar;  què't  sembla?...  No 
respons  y  tornas  a  ferte  serenata  ab 
lo  contrabaix?...  senyal  que  hi  hà 
millora.  Dorm,  dorm,  infanta  d'Es- 
panya. 

—  Ni  may  que  calleses.  Quin  ho- 
me! axò  es  un  verdugo;  ni  de  dia,  ni 
de  nit,  puch  tenir  repòs. 

—  Faltas,  Pepa,  que  som  a  la  ma- 
tinada. 

—  Fés  lo  favor  de  tancar  lo  balcó; 
<jque  vols  que  m'arreplegui  una  ay- 
rada? 

—  i  Una  ayrada!  la  bànova  déus 
voiguer  dir  que  l'arreplegaria,  ques 
la  que  s'esposa;  si  tu  no  més  hi  arris- 
cas  la  punta  del  estrenyacaps!  fóra 
del  bulto  que't  representa,  en  aqueix 
llit  ni  sembla  que  Pepa  hi  haja. 

—  jQue  n'ets  de  mofero!  ^vols  fer- 
me  la  caritat  de  callar,  si  pots? 

—  jAy,  ay!  no  cridis,  relíquia,  que 
te  podrías  apitjorar...  jXist!  mira, 
mira,  jo  mateix  me  renyo, 

—  Te  pensas  ser  molt  graciós,  y 
crègas  que  les  teves  facècies  tenen 
ben  poca  sustancia. 

—  Be,  Pepa,  sosségat;  entre  marit 
y  muller  ja's  poden  gastar  certes 
bromes.  ^Que  vols  que  de  bon  matí 
ja  estiga  ab  murria,  y  ab  uns  bigotis 
que  jo  mateix  me  fassa  feresa?  Dorm, 
cotoiiu  enniuat,  dorm,  que  l'home 
de  casa  ja't  plany.  {Pobreta!  A  la 
flor  de  la  joventut,  tenir  una  són  tan 
declarada,  que  ni  ab  sustos  se  li  pot 
estroncar! 

—  Que  n'ets  de  ximple! 

—  No  t'hi  enquimeris,  Pepa,  que 
lo  teu  mal  no  vol  soroll;  posat  tran- 

quila,  y  vès  si  pots  conseguir  un'al- 
tra  dormideta,  que  jo  mentrestant 
arreglaré'ls  canaris,  donaré  beure  al 
jardinet  manllevadís  del  balcó,'m 
tiraré  un  diluvio  universal  d'aygua 
fresca  ab  quatre  gotetes  de  perfume- 
ria al  genio  y  figura,  vull  dir  a  la 
cara  y  al  cap,  y  després  d'haver  pres 
lo  xacolata,'t  donaré  uns  bons  dies 
coreados,  que  si  no  m'erro, 't 'faran 
molta  ilusió.  — 

Y'l  marit  de  la  senyora  Pepa  se'n 
va  caminant  afectadament  de  pun- 
tetes, movent  los  brassos  avant  y 
enrera,  com  per  guardar  equilibri, 
ab  la  vista  fixa  a  la  seva  senyora, 
que's  tapa  la  boca  ab  la  bànova,  no 
sapiguent  contenir  les  ganes  de  riu- 
re que  li  fa  venir  lo  seu  home  ab 
aquells  gestos  extravagants. 


—  Entrin,  entrin,  si  son  servides, 
a  la  sala  de  rebre;  ja  hi  trobaran  al- 
tres visites;  sinó  que  la  Pepa,  no  sé, 
avuy  té  un  dia  tot  espès;  ja  veuran, 
jcom  està  tan  atrafegada!  De  per  tot 
comparexen  recados  y  visites  y  tar- 
getes y  felicitacions...  Té,  ara'ns  han 

portat  un  ramillete  de  pà  de  pessich 
voltat  de  crema,  ab  uns  bossinets  de 
melindros  y  grills  de  taronja,  que 
talment  sembla'l  safreig  del  Parque, 
(però  en  petit,  ^m'entenen?)  jCà!... 
y  que's  pensan  que'ns  lo  podrem 
acabar!...  Què  vol  que'Is  hi  diga?  la 
Pepa  no  està  prou  de  filis... 

Sí,qu'esaquí,  nova;  ^de  part  de  qui 
vens?...  Però  <íahont  vol  que'ns  ho 
fiquem  axò'l  senyor  Francisco?... 

Sí,  senyores,  es  lo  procurador  de  la 
finca  que  tenim  al  carrer  del  Cid... 

Be,  noy,  be;  dígali  al  senyor  Fran- 
cisco  que  la  mestressa...  Sí,  sí,  entrin 
vostès...  Donques,  dígas  al  teu  amo 
qu'aquestes  coses  no  les  tenia  de  fer; 
y  que  moltes  gràcies,  y  recados  de 
tots...Dónam,|o  mateix  l'entraré  per 
que  lasenyora'l  vegi;  ja  li  pots  dir  al 
senyor  que  jo  mateix  me  n'he  fet  càr- 
rech...  jEp,  ep,ep!  noya,  cúyta, agafa 
el  Sant  Joseph,  que  s'ha  decantat  y 
fa  masses  tantines  aquí  dalt;  trèulo, 
ja  li  tornarem;  ara  sí  que  cridaria  ab 
rahó  la  meva  senyora...  M'haguera 
sapigut  molt  greu  que  s'hagués  tren- 
cat. A  dins  del  escaparate'n  guardo 
tres  ò  quatre  de  Sants  Josephs,  que 
son  dels  ramillets  dels  altres  anys... 

Nó,  ja  t'asseguro  que  lo  qu'es  Sant 
Joseph  ja's  pot  ben  alabar  qu'aquí 
hi  té  la  casa  payral.  Ja  li  pots  dir  al 
senyor  Francisco  que  l'imatge  del 
ramillete  desde  demà  la  poso  a  tota 
pensió  a  dins  de  la  escaparata...  Ficat 
los  diners  a  la  butxaca;  bo,  sí  qu'es- 
taríam  frescos;  a  casa,  governo  jo; 
^íencara  no  has  fet  prou  los  gegants, 
venint  de  tan  lluny  ab  les  mans  em- 
plcyades  ab  aquest  ramillete?...  Si'l 
senyor  Francisco  t'ha  dit  que  no 
prenguesses  rès,  que's  cuydi  d'ell;  a 
casa  meva,  governo  jo  sol.  — 


— Al  demés,  Pepa,  ara  ho  estavam 
enrahonant  a  la  cuyna;  lo  meu  parer 
es  de  fer  sopes  ab  mandonguilles 
y... 

Be,  dóna,  be;  ^que  no  ho  saben 
les  senyores  que  nosaltres  no  som  de 
cumpliments,  que  som  persones  axis, 
senzilles,  naturals?  Sinó  qu'aquella, 
en  presentantli  més  feyna  ja  està 
amohinada;  ella  vol  galets;  ^galets? 
y  segons  quins  convidats  tens  a  tau- 
la't comprometen  ab  cada  xarrup 
que  sembla  allò  de  l'ayguera  quan 


l.O    SANT    DE    LA    MESTRESSA  l5l 

no  pot  engolir  l'aygua.  jY'n  diuen 
galets  d'una  pasta  tan  poch  civilisa- 
da!  Donchs,  seran  mandonguilles, 
encara  que  jo  les  haja  de  trinxar. 

Quédinse  a  dinar;  posarem  una 
tauleta  per  los  nens.  Déxinla  dir  a 
la  meva  senyora,  menjaran  millor 
qu'a  la  fonda;  però,  com  ella  es  axis 
tan  cumplimentosa  y  tan  ensines- 
trada  ab  coses  d'estrado,  té  por  que 
jo,  ab  lo  meu  natural  festosench,  no 
fassi  alguna  etzagallada.  Quédinse; 
ja  veuran  quin  dinar  preparo:  cada 
mandonguilla  serà  d'aument. 

—  Home,  Deri,  les  lo  favor,  no 
sías  criatura;  jquè  diran  les  senyo- 
res! 

—  Déxinla  estar;  es  una  invenció 
meva;  cada  mandonguilla  porta  un 
relleno  de  moxarnons.  Després  del 
bullit,  presento  filet  ab  tòfones,  que's 
disoldrà  dins  de  la  boca'l  mateix 
que  mantecado.  Desseguida,  entra'l 
llomillo  ab  agre-dols,  que  son  dos 
recreyos  pel  paladar  que  i'un  no  co- 
neix al  altre.  Luego  vindrà'l  rostit, 
que  la  minyona  hi  sab  donarhi  un 
punt  de  groch  real,  que  millor  que 
dels  fogons,  qualsevol  diria  que'l 
portan   de  l'Argenteria.  Allí   tinch 

una  dobleta  de  cinch  duros  falsa, 
qu'un  dia  li  vull  donar  per  que  me 
l'arregli  ab  lo  mateix  such  del  rostit 
y  potser  serà  més  passadora.  Peix,  sí 
que  no  n'hi  hà:  m'ha  dit  que  dor- 
mia. Per  postres,  ademés  d'aquests 
ramilletes  qu'estan  aquí  de  cerimò- 
nia, tenim  tortells  de  fulls  y  neules 
del  carrer  d'en  Petritxol  d'aquelles 
forrades  de  nata,  que  quan  se  les 
menja  sembla  que  li  estuquin  lo  pa- 
ladar ab  conserva  de  petons  d'àngel. 
Ah,  que  me'n  descuydava;  hi  haurà 
cafè  y  rom;  qu'a  casa  nostra  no  hi 
entran  les  lleys  noves  dels  cafeters. 

—  Deri,  home,  per  Deu!  Surt  y 
dóna  alguns  quartos  a  aquests  cegos 
y  que  parin.  j-Ay,  me'n  dono  una 
vergonya  quan  venen  a  tocar! 

— Déxals  lluhir,  pobra  gent!  ^Sen- 
ten quina  americanona?  jY  en  un 
vapor  en  un  vapor!... 

—  Deri,  no  fassas  ximpleses!... 

—  Nada,  que  tinch  l'alegria  ficada 
dins  del  còs  y  vull  que  s'exhali. 

— Però,  no  fassas  lo  bobo.  ^No  ho 
veu,  donya  Esperansa,  quina  pena  es 
la  meva?  Tórnan  a  trucar,  vés  a 
obrir. 

—  Qu'hi  vaja  la  minyona. 

—  ^No  sabs  qu'ella  no's  pot  mou- 
re de  la  cuyna? 

—  No  t'apesaris  més,  Pepa;  ja  hi 
aniré  jo  a  obrir,  tranquilísat;  y  no 
m'aprimis  tant  la  veu  ò  sinó  jo  tam- 
bé'm desmayo. 

—  Ja  ho  veuen,  filles,  tinch  aques- 
ta creu:  bon  home,  però  es  lo  mateix 
qu'una  criatura.  |Ay,  Senyor! 

— jPepa,  noya,  vína,  cúyta:  axò  es 
lo  Jardí  del  General  en  miniatura! 
míram  quina  toya!...  Entreu,  com- 
pany, vos  mateix  la  colocarèu... 

Mírinme  axò,  mirin  quina  pi- 
ràmide de  clavells  y  de  flors  de  tota 
espècie;  aquí  hi  hà  olors  per  retor- 
nar qualsevol  mena  de  basques  y  per 
ferne  venir. 

—  Té,  noy,  aquí  tens  deu  rals,  y 
dígas  a  la  senyora  que  n'ha  fet  mas- 
sa. Jo't  toch,  si  aquí  hi  hà  clavells 
qu'han  vingut  avansats  de  dos  me- 
sos! De  manera,  qu'estich  per  avisar 
un  guarda  passeyu  per  que  vinga  a 
tenirlo  compte.  jAhont  anem  a  pa- 
rar! Axò  es  un  tabernacle;  aquí  hi  hà 
tota  una  primavera;  y  quin  surtit 
de  fragàncies!  casi  be  fan  basqueig. 
Dígas  a  donya  Lluisa  qu'ha  fet  un 
disbarat;  regalos  axis  no  més  corres- 

20 


1 54  SMILI     VILANOVA 

ponen  qu'al  moniment  de  Setmana 
Santa  y  fóra.  Ja  li  pots  dir  que  n'hem 
quedat  prendals,  y  moltes  mercès. 
jNostre  Senyor  de  Reus,  baxèusino 
teniu  feyna!...  Donya  Lluiseta!... 
però  quina  idea  ha  tingut  aquesta 
bona  senyora!...  |No'n  faré  pochs  de 
camins  de  la  cuyna  aquí  per  olorar 
aquesta  exquisitat!  ja'm  sembla  que 
hi  agafaré  un  enfit  de  nasset  que 
després  no  hi  valdran  ni  rapés  ni 
aygues  de  Colònia  per  tornarlo  a  son 
cientro. 

Mira,  Pepa,'l  posarem  al  mitx  de 
la  taula,  y  estich  per  etgegar  les  ca- 
derneres y'ls  canaris  per  que  hi  vin- 
gan  a  cantar  unes  quantes  passades 
d'aquelles  que  hi  tremolan  lo  bech 
com  si  hi  tinguessen  esgarrifanses. 
iQuína  taula!  Los  ramilletes  als  cos- 
tats, aquesta  toya  al  mitx,  y  dues  so- 
peres per  banda  ab  aquella  fumera 
de  les  mandonguilles,  semblarà  que'l 
cel  se'ns  entri  pels  ulls  y  per  la  boca. 
jY  quins  reparos  de  substància  flay- 
rosa  pels  vehins  de  la  escala!  Ja't 
dich,  Pepa,  qu'ab  l'olor  sola  queda- 
ran convidats  y  satisfets,  jvès  a  quin 
punt  t'ho  poso!... 


LO   SANT    DE    LA   MESTRESSA  í55 


—  Vàja,  Pepa,  ficat  al  llit,  ^què  hi 
fas  tanta  estona  en  lo  pentinador? 
iQuína  festassa  hi  ha  hagut  a  casa 
nostra,  quin  tragí  de  visites,  y  quina 
taulada  de  convidats!  no  se  n'ha  fet 
poca  de  bulla,  ja't  dich  qu'ha  estat 
una  divertissió.  Noya,  estich  mort, 
y  gràcies  a  Deu  no  hi  ha  hagut  nin- 
gú agraviat.  ^Però,  què  fas,  Pepa? 
d'aquí  estant  se't  veu  l'ombra  a  la 
paret  com  si  ballesses  lo  fandango; 
^què  significa  aquest  meneyo  de  bras- 
sos?  Ah,  ja  hi  caych:  sembla  que 
aquestes  fulanes  tan  mateix  van  fer 
l'entrada  per  Santa  Eulària.  jQuína 
baylarina  més  presumida  que  foras! 
tots  los  passos  te'ls  veig  marcats  a  la 
paret:  ara  sembla  que  matis  l'ara- 
nya. |Uy!  jviva  tu  naturaleza,  cuer- 
po  bueno! — 

La  porta  del  pentinador  se  tanca 
ab  una  revolada,  y  l'alcoba  ahont 
descansa'l  senyor  Desideri  queda  a 
les  fosques,  y  ell,  sens  gosar  respi- 
rar, s'acotxa  be  y's  disposa  a  dormir. 

Al  cap  d'una  estona,  un  fort  va-y-vé 

fa  sotragar  lo  llit,  y'l  senyor  Desideri 
fingint  espant  se  posa  a  cridar:  jfuego! 
— Ja  pots  fer  més  lo  ximple,  Deri, 
—  li  diu  la  seva  senyora; — de  lo  que 
avuy  m'has  fet  sofrir  me'n  recordaré 
tota  la  vida.  Per  mi,  t'has  cregut  que 
jo  era  un  regatxo  per  fer  lo  segon  a 
les  teves  bestieses.  ^Qu'hauràn  dit 
aquelles  senyores? 

—  ^Quines  senyores?  —  pregunta'l 
senyor  Desideri. 

—  Donya  Mercè  y  les  seves  filles. 

—  i  Vaya  una  liló  que  n'hi  hà  de  la 
tal  donya  Mercè!  y  quins  encaros! 
no  me  les  treguis  al  lloch  les  seves 
filles.  iQuínes  desmenjades!  de  tot 
feyan  asco  y  mals  averanys;  deuen 
menjar  molt  be  a  casa  seva;  tan  po- 
lides, tan  polides,  y  agafan  la  vianda 
directament  ab  los  dits. 

—  jPoca  solta!  d'aquelles  senyores 
tens  què  dir,  si  no  hi  hà  persones 
que  tingan  més  urbanitat  ni  més  de- 
licadesa! jElles  posar  los  dits  al  plat! 
vaja,  Deri,  no  sé  lo  què'm  farías 
dir. 

— r  Jo  ho  he  vist;  agafavan  les  oli- 
ves y  les  cuxetes  del  rostit.  No  me 
les  mirava  gayre,  per  axò,  per  que'm 
semblavan  les  encantades,   que  no 

gosavan  riure  per  que  no'ls  hi  cay- 
gués  los  polvos  d'arròs  de  la  cara. 
iQuínes  disfresses,  ab  aquells  vestits 
tan  justos!  cada  cop  que  me  les 
guaytava  les  trobava  més  primes. 
Gràcies  a  Deu  que  son  a  casa  seva  y 
se  deuen  haver  tret  aquells  vestits  y 
ja  poden  respirar  ab  desahogo.  Sem- 
blavan  los  motllos  de  l'angunia. 

—  Nó,  crègas,  Deri,  qu'aquest  any 
es  lo  derrer  qu'a  casa  nostra's  cele- 
bra la  meva  diada.  No  vull  jo  que 
per  les  teves  ximpleries  la  gent  me 
notin  y'm  retallin.  <jAhont  s'es  vist 
fer  ballar  lo  procurador  ab  aquella 
bleda  de  ta  neboda?  ^ahont  s'es  vist 
fer  brindis,  alsarse  de  la  taula  y  co- 
pejar ab  les  copes  com  si  fóssim  al 
teatro,  y  fer  llegir  versos  a  aquell 
pobre  jove  que  semblava  un  canyiu- 
la  y  tan  espantat  que  feya  pena  de 
miràrsel?  Massa  cumplimentós  y 
servicial  qu'ha  estat.  Y  tu,  alsa,  dàli, 
qu'hi  torni,  que  llegexi  la  Papallona 
y  la  Migradeta  y'l  Prisionero  triste 
y  solo.  Deri,  lo  qu'es  avuy  m'has  fet 
sofrir  lo  que  Deu  sab;  jquíns  cilicis! 
be  ho  veyas  que  jo  m'estava  fonent! 
Ja  n'he  quedat  ben  complerta  y  ben 
escarmentada.  Ditxós  Sant  Joseph  y 

ben  nat!  ja't  dichjo  qu'esrúltim  any 
que's  celebra  a  casa. 

—  Pepa,  may  dirías  lo  que  pensa- 
va; ^y  si'm  dexessis  trencar  lo  primer 
sòn?  me  sembla  que  després  t'escol- 
coltaría  ab  més  atenció;  lo  qu'es  ara, 
si'm  preguntas  de  què  m'has  parlat, 
quedaria  malament  per  respòndret: 
a  les  fosques  me  sembla  que  no  hi 
sento. 

—  Ja  tenia  rahó  aquella  persona; 
ja't  va  ben  definir.  De  diners  ne  té 
en  Deri,  però  de  senyoríu  n'hi  man- 
ca molt. 

—  Vés,  dígali  a  aquesta  persona 
si'm  vol  arrendar  la  sòn,  que  jo  li 
compraré  la  misèria.  Però,  Pepa,  tu 
no  tens  bon  sangro:  aquest  dematí 
t'he  respectat  lo  teu  dolor;  respéc- 
tam  tu  la  sòn,  que  jo  al  menos  ho 
dich  ab  franquesa:  quan  vull  dor- 
mir no  dich  quetinch  mal  de  costat. 

Encara  que  sia  ficarme,  ab  indis- 
creta vulgaritat,  en  les  interioritats 
domèstiques,  suposo  que  molts  de 
vostès  ja  hauran  fet  donar  ordre  a  la 
minyona  per  que  posés  una  bànova 
de  mitx  temps  al  llit. 

Per  lo  qu'a  mi's  refereix,  lo  dia 
en  que  sentí  la  castanyera  pels  car- 
rers vaig  despedirme  entristit  del 
bon  temps,  y  per  ferme  l'ilusió  de 
qu'encara  durava,  a  les  onze  del  ves- 
pre, quan  me'n  anava  a  la  nona,  de 
un  cop  de  peu  donat  ab  molt  garbo 
vaig  revocar  l'execució  de  tal  man- 
dato  (que  jo  havia  donat)  llensant  al 
ayre  la  bànova  y  la  xarxa  de  ganxet 
que  la  cobria,  protestant   d'aqueix 

terme  brutal,  però  enèrgich,  de  la  in- 
vasió del  bàrbaro  del  Nort. 

Los  que  vivim  en  certs  carrers, 
inícuament  ultrajats  per  que  tenen 
la  modèstia  d'esser  estrets,  y  que  al- 
guns caps-calents  volen  destruhirlos 
somniant  ganancies  estupendes  de 
senallons  curullats  de  dobles  de  qua- 
tre, per  l'estil  d'aquelles  de  les  Fran- 
ses  y  Catalunyes  d'antany,  tot  fent  lo 
sonso  y'ls  desmenjats  ab  la  xaripa 
dels  doscents  pams  de  tares  qu'hi  so- 
brevenen,  los  qu'estem  en  estos  car- 
rers, tenim  un  pronòstich  que  may 
erra  les  estacions,y  sabem,  millorque 
si  consultéssim  lo  Saragossà,  quan 
nos  toca  vestir  de  llana  ò  quan  nos 
podem  posar  lo  trajo  de  dril  y  treu- 
re'ls canaris  per  finestres  y  balcons  a 
cantar  quatre  filateríes  armonioses 
a  la  concurrència  que'ns  hi  passa 
per  fer  dressera. 

Recordo  que,  quan  era  noy,  axis 
qu'a  casa  sentían  a  la  Lluisa  cantar 
calentes  y  grosses,  me  feyan  ficar  al 
llit  a  les  vuyt  en  punt. 

«En  aquest  llit  me  poso,  —  deya 
jo  somiquejant,  —  set  àngels  hi  tro- 
bo!...» <jAhont  deuen  ser  aquells  àn- 
gels? Prou  varen  cercar  algun  altre 

nen  que'ls  requeria  ab  més  candoro- 
sa  solicitut.  Jo,  tot  crexent,  los  anava 
oblidant...  Malsaguanyats  per  obli- 
darlos:  eran  tan  hermosos,  que  no  re- 
cordo haver  vist  may  altres  fesomies 
tan  perfectes  com  les  que  jo  imagi- 
nava que  tenian.  Ara,  ab  los  avansa- 
ments  de  la  època,  casi  be  ni  es  lícit 
pensar  ab  aquelles  pietoses  ingenui- 
tats.  Tothom  diria:  «^Tan  gran  y  va 
a  la  font?...» 

Però  haig  de  dir  lo  que  sento:  a 
vegades  quan  me  trobo  sol,  fóra  de 
casa,  en  un  quarto  de  posada,  a  des- 
hora de  la  nit,  (per  que  a  la  fonda 
no  convida  lo  anarsen  dejorn  a  reti- 
ro), y  sento,  vull  dir,  no  sento  rès; 
aquella  quietut  me  fa  feresa,  me'n 
vaig  a  descansar  abrecansa,  y  voldria 
no  haver  crescut  per  poder  tenir  al- 
tra volta'ls  dolsos  coloquis  ab  aquells 
àngels  que'm  feyan  companyia  y 
que'm  tenian  l'ànima  robada.  jCon- 
sidérin  si  n'estich  d'atrassat!  Ja'm  sem- 
bla qu'algú'm  dirà  —  com  en  aquell 
temps  de  l'infantesa  —  lo  mateix 
que'm  deya  don  José  després  d'ha- 
verme  preguntat  lo  qu'eran  números 
dijitos:  «I  No'n  farem  rès  d'aquest 
xicot!» 

Y  jo  no  sé  si  es  per  sòn  ò  per  tris- 
tesa, que'm  poso  de  mal  humor;  tan- 
co la  sessió  apagant  lo  llum  de  revés, 
ab  les  cobertes  del  llibre  qu'anava 
a  llegir,  ò  li  enfonzo  per  l'eje'l  ca- 
putxí, y  clos  en  aquelles  tenebres 
comenso  per  distrèurem,  a  apendre 
de  memòria  les  alineacions  de  l'al- 
coba  y  de  la  saleta,  a  fi  de  conèxer 
los  topants,  per  si  en  cas  de  perill 
tich  d'alsarme  a  la  nit  a  fer  lo  bayla- 
rí  per  qualsevulla  novetat  ò  alarma 
que  pugui  ocórrer.  ^Qu'ho  sab  un 
hom  los  qui  dormen  en  la  celda  del 
costat?  Y  anant  fort  de  moneda,  nó, 
no  sospitin;  ja  veuran  lo  que'ls  hi 
succehirà! 

Ademés,  en  una  cambra  de  fonda, 
si's  té'l  dormir  capritxós,  ab  certes 
fascinacions  y  desmemoriaments 
que's  solen  esperimentar  despertant, 
per  exemple,  sobtadament  y  creures 
que'l  llit  ha  cambiat  de  posició,  no 
s'aclareix  tot  seguit  lo  dubte  com  en 
l'alcoba  de  casa,  en  que  un  moble  ò 
un  quadro  en  la  paret  frontera'ns 
torna  a  orientar;  en  un  quarto  fo- 
raster, si  l'haveu  donada  en  que'l 
llit  té  la  capsalera  al  llindar  de  l'al- 
coba, tota  la  nit  dormiu  ab  la  idea  de 

qu'esteu  cap-girat,  per  que  no  tro- 
beu moble  ni  quadro  conegut  que 
us  aclarexi  l'enteniment,  y  ab  aques- 
ta angunia's  té  de  dormir  esperant  la 
claror  del  dia,  pera  que  restablexi  la 
capsalera  a  son  lloch  degut. 

Sin  embargo,  tot  axò  s'aparta  al- 
guns gruxos  de  les  consideracions 
que  pensava  establir  per  allargar  una 
mica  més  aqueix  article.  Tant  se  val! 
quedan  escrites  algunes  ralles,  y  fa 
pena,  pel  qui  es  feyner,  malbaratar 
la  tasca  feta.  |0h,  si  un  tingués  prou 
diligència  per  corretgir,  que'n  sorti- 
rían  de  disbarats! 


Tornem  a  la  Lluisa.  En  sa  joven- 
tut diuen  qu'havía  estat  una  matro- 
na  guapassa;  morena,  ab  los  ulls  ne- 
gres de  cremadora  mirada,  les  celles 
y  pestanyes  negres  també,  de  modo 
qu'aquest'altra  foscor  venia  a  ser  com 
un  ombra  frescal  que  voltava  l'ence- 
niment  dels  dos  sols  que  li  resplan- 
dían  a  la  cara. 

La  seva  joventut  passà  ab  les  glò- 
ries de   tanta  boniquesa.   Viuda   y 

pobra  y  lletja,  vestida  de  dol,  ab  lo 
mocador  gran  posat  al  cap,  un  fanal 
a  les  mans  y'l  cabasset  de  les  casta- 
nyes cobert  ab  draps  fumosos,  anava 
pels  carrers  més  escèntrichs  de  la 
ciutat  cridant  calentes  y  grosses,  fent 
tristesa  a  les  criatures,  ella,  qu'havía 
sigut  encís  deia  fadrinalla; emblema 
fatídich  del  hivern,  axis  com  en  los 
dies  de  sa  joventut  havia  estat  anun- 
ci de  primavera,  cridant  per  aquexos 
metexos  carrers,  ab  sa  germana,  la 
Magdalena  guapa:  jquí  compra  ma- 
duxes! 

jQuíns  brassos  los  seus!  frescos, 
tornejats,  ab  la  mànega  curta,  rebro- 
tavan  sobre'l  negre  de  lacalombiana 
com  per  cloure  a  tots  los  ulls  l'altra 
meytat  d'escultura  hermosa. 

Quan  la  sentían,  en  aquest  carrer 
de  Basea  semblava  qu'hi  hagués  ju- 
bileu. Grunyían  les  lleves  dels  bal- 
cons, y  tot  un'altra  primavera  de  fa- 
drines exían  a  guaytarla  y  a  concer- 
tarli  maduxes.  Les  velles  s'hi  emba- 
dalían  quan  la  veyan  tan  maca,  tan 
falaguera  y  no  li  cicalerejavan  ni'l 
preu  ni  les  pesades,  sentintli  aquells 
ditxos  tan  aguts  y  amatents. 

Los  forners  sortían,  embolicats  ab 

ses  flassades,  y  li  tiravan  amoretes 
qu'ella  les  arreplegava  ab  garbo,  y  a 
tots  los  hi  donava  consol  y  esperan- 
ses  de  més  salut  ab  una  rialleta  y 
una  expressió  de  finesa  a  cadascú, 
que  tots  s'hi  trobavan  bons  al  acte  y 
ella  no's  desmerexía  ni*n  valia  de 
menos.  Tan  morena,  a  tots  los  trac- 
tava de  rossos. 

«Tu,  rosset, — li  deya  a  un, — no'm 
destorbis  ab  aquestes  males  mirades, 
que'm  pertorbo,  no'm  dexas  afinar 
la  pesada  y  la  balansa  cau  sempre 
pel  teu  costat.  Nos  haurem  de  fer 
confrontar  la  planeta,  per  que  axò, 
tal  vegada,  porta  algun  significat.» 

«<jQuèse  t'ofereix,  cor  dols? — deya 
tot  seguit  al  altre  qu'estava  encate- 
rinat  ab  lo  plat  a  les  mans,  com 
aquell  que  contemplés  una  imatge. 
— ^Quant  ne  vols  de  sucre?  Sí,  fillet, 
axò  es  sucrecandi.  Ja  ho  sé  que 
m'estimas:  déxa  venir  lo  bon  temps, 
que  les  coses  vajan  be,  que  potser 
rebaxaràn  los  pagos  y  podrem  arre- 
glar alguna  cosa.  ^Ho  sents,  Reyet? 
Lo  quarto  te'l  quedo  a  deure:  axis 
pensaràs  ab  mi.» 

Lo  sabater,  en  Colom,  encara  no 
la  veya,trasmudavatotesles  fesomies. 

Dexava'ltirapeu,afluxava'lsnyinyols 
per  no  fer  ganyotes,  y's  quedava  com 
un  enze  mirantla,  perdent  feyna  y 
donant  ganancia  als  ulls. 

«Senyor  Colom,  que  no'n  vol 
avuy?...  jPts!  lo  que  vostè  compraria 
no  va  a  mercat,  fili  meu.  Té  de  fer 
com  aquell  Pajarito  que  bevia  sem- 
pre, ipobret!  Fugi  d'aqui!  ^que  no  ho 
repara  que  no  hi  té  trassa  a  tirar  amo- 
retes?  ^No  veu  que  la  gent  se  pensa- 
ria si  m'he  casat  ab  algun  parent 
del  avi?  Y  després,  me  dirían  la 
Lluisa  sabatera,  y  jo  vull  ser  la  ma- 
duxayra;  {Senyor  Colom!» 

Y  per  axò,  tot  dient,  no  perdia 
íeyna;  per  tothom  tenia  una  paraula 
galana.  Totes  les  noyes,  per  ella, 
eran  serafins;  y'ls  ho  deya  axis  ma- 
teix; a  les  casades,  bones  mosses,  y 
tampoch  hi  tenían  rès  que  dir.  Don 
Bartomeu,  lo  cònsul,  lo  senyor  mar- 
quès y'ls  altres  nobles  de  la  cantona- 
da, hi  enviavan  los  seus  criats  ab 
grans  plates  de  porcellana  a  com- 
prarli  maduxes;  desde'ls  balcons,  po- 
sats ab  bata,  somreyan  sentint  los 
jaleyos  de  la  ditxosa  maduxayra. 
Q  uan  se'n  anava  dexava  un  rastre 
perfumat  d'aquella  olorensenyorida 

de  les  maduxes  y  en  tots  los  rostres 
un  mitx-riure  de  goig  y  satisfacció. 


Després,  en  lo  meu  temps,  quan 
la  Lluisa  passava,  venían  los  dols  de 
l'ignoscencia  y'ls  sofriments.  Los 
jòchs  se  sospenían  més  dejorn  per 
anar  a  estudiar  en  una  tauleta  ab 
un  llum  tristet,  sentint  la  frisansa 
dels  panallons  y'ls  ulls  plorosos  de- 
vant  d'aquells  llibres  ab  cobertes 
antipàtiques  de  pergamí  del  color  de 
malaltia  ò  de  dejunis.  En  lo  carrer 
s'oía  la  veu  d'altres  noys  més  ditxo- 
sos  qu'encara  jugavan  cridant:  jSan- 
tiga!  jOh  baxa!  Los  crits  se  debilita- 
van  y's  perdían...  En  lo  meu  llibre, 
los  verbs  irregulars  que'm  feyan 
són,  ò  les  operacions  d'aritmètica, 
que  ja  ho  veya  jo  per  intuïció  que 
era  una  ciència  que  no  anava  be  pel 
clima  d'Espanya,  y  qu'ara  ho  veig 
millor  y'm  surten  a  acreditarho  tots 
los  ministres  d'Hisenda  qu'han  exis- 
tit a  la  nació.  Cap  n'ha  èxit  que  sà- 
pigues contar  just;  a  tots  los  hi  han 
sobrat  deutes. 

Quan  los  ulls  se'm  clohían  ab 
aquella  pesantor  dels  números,  se 
sentia'l  trist  cantar  de  la  Lluïsa.  Me 
portavan  al  llit,  me  donavan  casta- 
nyes després,  y  mitx  endormiscat 
probava  de  pelaries;  no  ho  lograva, 
y'm  rendia  a  la  sòn;  algun  bocinet 
d'esclofolla  escampat  pel  llensol  me 
donava  frisansa  y  mal  dormir.  En 
somnis,  la  Lluisa'm  feya  por.  jPobra 
vella!  tan  amorosa  sempre  pels  in- 
fants, poch  s'imaginava'l  terror  qu'a 
mi'm  feya! 


LO  MANQUET 


—  Tu,  cotxero  de  per-riure,  ^que 
vols  fer  alguna  desgracia'l  dia  de 
Sant  Antoni?  jque  no  ho  veus  que 
encaras  la  cua  del  animal  devant 
mateix  del  nas  de  les  persones!  Si 
no  sabs  de  montar,  bàxa  de  cavall  y 
vésten  al  Passeig  de  Gracia,  que't  po- 
saran una  bandereta  a  la  mà  y  vol- 
taràs lo  rotllo  damunt  d'un  cahallito 
pintat  al  oli. 

Ho  dich  per  lo  que  ho  dich. 
^Has  entès  l'ideya?...  Quan  se  vol 
fer  lo  maco  pels  carrers  de  Barcelona 
ab  un  cavallet  sota'l  pontasgo  de  les 
cames,  se  té  de  tenir  una  munyeca 
de  goma  d'elàstichs  que  sàpiga  fer 
los    accionats    sense    enquietar    lo 

morro  de  la  bèstia,  y  reflexió  per  tu 
y  per  ella,  que'l  cavall  té  enteniment 
y  es  dòcil  si'l  que'l  munta  es  una 
persona  com  cal. 

jY  què  tens  que  sapiguer  tu,  si 
ets  un  nen!  A  Fransa  encara  anirías 
faxat  de  brassos.  Si  no  arribo  a  ser 
aquí,  algú  prenia  mal.  Ni  tu  sabs  de 
montar,  ni'l  cavall  te  coneix  ni  sab 
qui  ets,  Vès  si  t'ho  dich  en  plata. 

So  més  cotxero  que  tu,  noyet; 
ets  un  primerench,  minyó.  ^Vols  ju- 
gar que't  roda'l  cap  aquí  dalt?  Vaja, 
no  fassis  cumpliments,  ja  ho  pots 
dir;  tots  n'hem  estat  de  criatures. 
Jo'l  que't  dich  que  si  t'hi  aficionas 
gayre  ab  axò  de  montar,  que  baxa- 
ràs  més  vegades  pel  davant  del  ten- 
drum  de  les  orelles  que  pel  costat 
que  marcan  les  regles. 

Ja  ho  veuràs,  noy;  jo  so  tan 
ben  parlat  com  un  altre,  y  si  t'he  fet 
l'advertència  es  per  que  anavas  a 
malmetre  a  alguna  persona  del  gru- 
po.  Per  que  t'he  volgut  be  t'he  reprès 
centens? 

^Què  dius?...  Cavallers,  ^volen 
íer  lo  favor  d'ajudarme,  que  tot  sol 
no'm  veig  capàs  de  fer  la  broma  per 
que    m'ennuegarían    les    rialles?... 

Bàxa,  fillet;  bàxa  del  eníresuelo,  que 
sembla  que  juguis  a  cavall  fort.  Bà- 
xa, prenda,  qu'encara  tenim  temps 
y  t'esplicaré  com  se  té  de  presentar 
lo  ginete  devant  d'un  públich.  Por- 
teu una  cadira  mitjana  que  l'ajuda- 
rèm.  Noy,  n'has  dit  una  que  ni  en 
Fontova  la  diria  millor.  Ni  tu  ma- 
teix ho  sabs  la  gràcia  qu'has  tingut, 
de  modo  que  voldria  sapiguer  com 
te  dius  y  Vapellido,  per  dexarte  algu- 
na cosa  en  lo  testament.  Si'm  trobas 
sobtat,  noy,  me  negas  la  paraula. 
\So'\Manquet!...  minyó...  ^Has  sen- 
tit? lo  Manquet  de  baix  a  la  Riba:  y 
no  n'hi  hà  d'altre.  He  estat  tota  la 
vida  cotxero,  y  ara,  per  la  desgracia 
de  la  mà,  so  carreter  ^tens  entès? 
Que  no  parlas  ab  un  pela-canyes,  ni 
ab  qualsevol  persona  sense  reputa- 
ció. 

^Que't  creyas  potser  tractar  ab 
algun  fanfàrria  d'aquells  que  tenen 
lo  rebost  del  tabaco  derrera  l'orella? 
jPxst!...  que'l  Rey  que  vàrem  des- 
preciar,  l'Amadeu,  s'assentava  detràs 
d'un  servidor.  En  Bigorra,  ^sents?  en 
Bigorra'm  va  dir...  «Manualito,  (alla- 
vors,  gràcies  a  Deu,  encara  no  tenia 
motiu  jo);  Manualito,  nada  menos 

que't  confio  al  Rey  d'Espanya.  Ojo 
al  tronch,  que'm  tornis  lo  personat- 
ge sano  y  salvo  a  la  Capitania,  que 
si  li  succeheix  cap  desgracia  y  faltés, 
a  la  Seca  tindrían  de  fer  moneda 
nova,  y'n  correria  més  de  falsa.» 
Ni  li  vaig  tornar  resposta,  jde  mane- 
ra! Ab  la  mirada  que  vaig  llensar  a 
terra,  baxaní  los  ulls,  ja'n  va  tenir 
suficient.  Al  sendemà,  dich  al  amo: 
«Enganxo  la  carretel-la  reyal  y  per 
assiento  hi  vull  un  got  plè  d'oli  de 
vidriol,  y  en  quant  torni  de  fer  la 
ruta  pels  carrerons  de  més  mal  girar 
de  la  ciutat,  si  n'ha  caygut  una  sola 
gota  sobre'ls  coxins,  cobris  lo  gasto 
ab  los  perjudicis,  y  busquis  mosso. 
jY  què!...  al  costat  meu  no  hi  pren 
mal  ningú.  Qui  sab  ahont  foram  si 
jo  l'hagués  cregut  quan  me  va  dir... 
be,  ell  no  parlava  gayre  clar  l'idio- 
ma. Si  jo  vaig  a  Palacio  com  me 
proposava,  qui  sab  si  haguera  passat 
lo  que  va  succehir.  Algú...  en  fin, 
no'ns  embarquem  en  polítiques,  te 
dich  tot  axò  per  que  sàpigas  a  qui 
tens  al  devant;  que  si  una  persona 
del  art  te  repta  per  que  no  fassas 
desgracies,  l'escoltis  y  allisis  aquesta 
cara,  què  no  li  està  conforme  la  ria- 

lleta  mofera.  Lo  Manquet  te  donarà 
Ilissons  de  montar  sempre  que  vul- 
guis, y  Tany  vinent  podràs  lluhirte 
si  abans  no  tens  cap  desgracia,  ò 
que'l  cavall  no't  descarregui  de  cos- 
telles al  empedrat,  y  t'ensenyarà  de 
posar  les  cames,  que  no  semblin, 
com  ara,  que  vagis  agenollat  fent 
oració,  per  que  no't  desmuntis.  Ab 
uns  pactes:  que  no  vull  cap  diner. 

Vína  aquí,  escolta:  y  si'm  prens  la 
perfecta  y  vols  instruhirte,  lloga  un 
burro  de  terrayra  —  ara  pel  principi 
—  y  vína  a  la  quadra  de  set  a  vuyt, 
que't  donaré  unes  quantes  Ilissons... 
ab  lo  làtigo,  per  que'm  sembla  que 
rebràs  més  tu  que  no  pas  lo  burro, 
que  tens  cara  de  tonto,  y  crech  que 
entendràs  més  los  cops  que  no  les 
advertències.  Y  alante,  minyó,  que 
van  a  benehir  y  no  vull  més  conver- 
sa. 


—  Tecla, '1  tortell  a  taula.  Farem 
la  part  al  Generoso  per  que  suqui  les 
garrofes  ab  confitura;  al  mateix 
temps  pòrta'ls  macarrons,  que  tot 
dinant  t'esplicaré'l  còm  y  de  quina 

manera  s'han  presentat  los  del  art  a  ^ 
benehir. 

Sèu,  y  no  vagis  y  vinguis  més 
de  la  cuyna,  que  m'amohinas  y'l  di- 
nar no'm  farà  profit.  Avuy  no  es 
com  los  altres  dies.  jQuín  fum  que 
arrenca  la  sopera!  axò  son  macar- 
rons de  Nadal!...  Axis  qu'hauré 
menjat  lo  primer  plat,  vull  anar  a 
veure  un  organista  que'm  probi 
quantes  veus  tinch.  Estich  que  si'm 
posés  a  cantar  guanyaria  a  l'orga  del 
Pi.  Axò  sembla  un  plat  de  conductos 
mengívols!  prou  n'hi  hà  més  qu'a 
l'orga  que  deyam  de  la  Seu.  Si'ls  ar- 
rengleressin, podrian  portar  l'aygua 
de  Dos-Rius  fins  a  la  Montanya  Pe- 
lada. 


—  Féste  compte  que  lo  que  t'es- 
plico  ho  estàs  veyent.  Menja  més 
tortell,  te  torno  a  dir;  apa,  una  mi- 
queta  del  ranci. 

jQuè  té  d'enverinar  les  sanchsl 
axò  son  màximes:  no  hi  hà  cap  met- 
ge qu'ho  digui;al  contrari:  molta  gent 
s'hi  cura.  Les  medecines  de  recepta 
son  pels  que  patexen  de  fantasia;  per 

axò  les  escriuen  en  llautó,  per  que'ls 
maniosos  no  entenguen  lo  que's  fi- 
can  a  dins  del  còs.  Vès  aquell  de  lo 
maupatia  lo  que  diu:  que  per  ell  no 
més  hi  hà  aygua  y  vi.  Pregúntali  a 
quin  prestatge's  decanta;  ja  veuràs 
com  dirà  que  no  troba  rès  com  lo  vi. 
Y  es  que'l  vi  es  més  medicina  que 
l'aygua. 

Bèu,  tonta,  y  escolta. 

Hi  havia,  als  Tres  Toms,  en  Fan- 
dango/\  Miquelet  de  les  Barraques, 
en  Pell.  ^No'l  conexes?  Es  un  que 
està  molt  magre;  sembla  que  tingué 
les  carns  a  desterro;  vaja,  un  de  sèch, 
que'l  barber  hi  pateix  molt  per  repas- 
sarlo,  per  que  no  li  pot  agafar  gens 
de  pelleringa.  L'altre  dia  vaig  sentir 
que  li  deya:  «noy,  vol  molt  mèrit 
afeytarte  la  cara:  casibé  hauria  d'a- 
pendre  dibuix  per  manejar  la  nava- 
ja;  tens  uns  crostons  y  unes  esclet- 
xes que  no  més  hi  prenetra  la  sabo- 
nera. En  aquesta  cara  t'hi  manca 
material.»  Donchs,  aqueix,  anava  ab 
lo  seu  puro  de  THabana,  y  cada  cop 
que  xuclava  se  11  feyan  fonedisses  les 
fesonomíes  de  les  galtes.  En  Treseta 
també  hi  anava  muntat  en  un  cavall 
bayo;  però  no  podia  fer  aquells  me- 

neyos  que  ta  quan  va  a  peu,  que  sem- 
bla que  porti  enagus;  però,  noya, 
jaleyavà'X  cavallet  ab  una  gràcia  y 
un  sinembargo,  que  parexía  que  ba- 
llés una  americana  molt  desmayada. 
Ah,  que  no  t'ho  deya:  la  comitiva 
anava  capsada  de  cap  y  cua  per  la 
banda  dM  rtilUría  y'ls  Enginyers,  y'ls 
minyons  al  mitx. 

Allí  hagueras  vist  aquelles  cares 
ferrenyes  que  comprometen  als  mu- 
nicipals; ab  aquelles  boques  cerra- 
das,  ab  lo  seu  clotet  a  cada  costat, 
que  no  s'obren  sinó  quan  han  de  dir 
un  ditxo  pinturero  ò  si  convé  una 
mala  expressió  per  ferse  respectar 
dels  animals  y  de  les  persones. 

Passa,  després,  lo  banderado,  en 
Bàlsam,  mudat;  ab  lo  seu  parell  de 
guants  de  cabritilla,  l'americana  de 
cassimir,  lo  gran  tornàveu  de  copa 
alta,  un  mocador  que  parexía  un  re- 
xat  d'escuma  glassada  de  batista, 
afeytat  de  cara,  ab  aquell  patillàm 
negre  qu'atura  la  formació  al  mateix 
cau  de  llavi,,.  Passa,  y'm  veu. 

«Manquet' —  crida,  —  ^y  donchs, 
qu'hem  de  fer?» 

«Bien  salao,  —  li  contesto;  —  ets 
lo  qui  fas  més  patxoca  de  la  comiti- 


LO   MANQUET  I  8  I 

va.  Y't  torno  a  dir  que'Is  qu'han 
passat  devant  teu,  son  joves  que  te- 
nen garbo,  y  que  fan  goig.  Ningú'ls 
ha  pres  per  cotxeros.  Vaja,  es  la  finor 
y'l  recato  y'l  brou -bufat  de  cada 
quadra.  Semblan  del  Estat  Major. 
Però,  tu,  carinyo/\s  enlluernas  a 
tots.  No  hi  hà  més:  ja  està  dit.» 

jY  quina  cua  havían  endegat  al  seu 
cavall!  Allò  era  un  ^/í/i  d'or  qu'esbor- 
rava  al  sol  de  mitxdía.  No  veyas  més 
qu'uns  desmays  de  seda  ab  unes  am- 
plaries  de  cintes  verdes,  grogues  y 
vermelles,  que  semblavan  una  espè- 
cie d'arch  de  Sant  Martí,  sense  fer 
lo  vano,  que  s'anés  a  la  posta  derre- 
ra  del  animal.  jY  les  cintes!  m'ha 
dit  en  Bàlsam  qu'eran  de  muaré. 
Ab  unes  aygues,  que  la  claror  sem- 
blava que  les  fés  anar  amunt  y  avall. 
Allò  no  eran  aygues:  eran  licors,  y 
basta. 

En  Bàlsam  m'ha  dit:  «^Manquet, 
per  que  no  has  vingut  a  Uuhirte?» 

«^íAhont  vols  que'm  presenti  sen- 
se mà?  iNo  veus  qu'estalvío  un  guant 
y  per  Sant  Antoni  no's  pot  estalviar 
rès!» 

—  ^Encara  rentas  plats,  Tecla? 
Per  tu  no  hi  hà  diada  ni  festa  que  hi 
valgué...  Pel  càs,  tot  es  un  senyoriu 
en  aquest  món.  Jo,  que  tinch  l'estil 
de  dormir  sota  un  arbre  de  la  Riba, 
me  trobo  cruxit  avuy  qu'he  fet 
mitxdiada  de  cap  a  la  taula.  Al  me- 
nos  he  dormit  tres  hores.  He  tingut 
un  sòmit,  Tecla,  qu'han  passat  com 
una  professo'ls  anys  de  la  joventut... 
Era  una  professo  trencada;  de  tant 
en  tant,  com  si  s'esmortuhissen  les 
atxes,  tot  quedava  a  les  fosques.  Ben 
segur  qu'eran  les  penes  nostres  que 
han  tingut  clemència  y  s'han  ama- 
gat per  no  entristirme. 

Jo'm  passejava  a  dalt  de  cavall;  era 
en  aquell  any  que  vaig  ésser  aban- 
derado.  En  la  banda  que  portavam 
hi  havia  en  Luchini  tocant  lo  valsde 
la  Rosita.  ^Te'n  recordas  d'aquell 
vals,  Tecleta?  Jo  crech  que,  bo  y 
adormit,  l'he  tornat  a  ballar. 

Lo  carrer  de  Fernando's  veya  plè 
de  gom  a  gom;  nosaltres,  seriós  y 
avall  sempre.  La  gent  pels  balcons 

y  per  les  aceras  hi  estava  axis,  api- 
lotada  com  les  fulles  d'una  escarxo- 
fa.  Y  sentia  com  deyan:  «guàytin  i'a- 
banderado  quina  planta  y  quin  res- 
pecte que  fa:  dèu  ser  un  cotxero 
rich.  jQue'n  portan  de  valor  ell  y'l 
cavall!»  jJe!  ^si'n  portava?  Cinquan- 
ta duros  l'agulla;  quatre  dobles  de 
quatre  la  soguilla;  ^y  la  persona,  vi- 
va Deu,  quantes  no'n  valia  sense  la 
desgracia,  ab  totes  dues  mans? 

jVès  si  n'ha  estat  de  trist  aquest 
somni!  jTornarse  a  veure  dret  y 
igual!  Després  t'he  vist  a  tu,  Tecle- 
ta,  en  aquell  temps,  quan  festeja- 
vam;  quan  tenías  la  cara  rodona  ab 
una  pintureta  de  color  de  rosa  a  ca- 
da galta.  ^Te'n  recordasPque  jo  may 
te  gastava'l  nom  y't  deya  moteta  de 
clavells  ò  matonei  de  monja  guarnit 
ab  fonolls  y  violes!...  Què,  ximple, 
ximple!  <fquè  vol  dir?  No't  dongues 
les  satisfaccions  tu  matexa:  vès  si'ls 
vehins  te  les  portaran  a  casa. 

jQuínescosesm'han  passatperl'en- 
teniment,  Maria  Santíssima!  lo  me- 
nos  ha  desfilat  un  rengle  de  vinti- 
cinch  anys.  jLo  noy!  també  l'he 
vist;  ab  aquella  disfressa  de  contra- 
bandista que  li  va  fer  lo  sastre  Ma- 

gre.  ^Te'n  recordas  que  jo'l  vaig' 
portar  a  bras  per  que's  va  adormir? 
Donchs,  aquexa  tarde  he  tornat  a 
durli... 

Si,  val  més,  Tecleta;  parlem  de 
altres  coses.  Però,  ^què  fa  aquest  xi- 
cot tants  anys  a  la  Habana?  ^Encara 
no  s'acaban  los  bocoys,  malviatge'l 
tràfech  y  l'enveja  de  ser  massa  rich? 
Si  quan  tornarà  m'hauré  d'entrete- 
nir a  ensenyarlo  de  confegir  en  cata- 
là, per  que  quan  venen  no  saben 
parlar  més  que  de  Panxos  y  pessos 
ab  una  cantarella  de  cotorra... 

No  vull  sopar;  me'n  vaig  al  llit, 
Tecla.  Potser  tornaré  a  somiar  al 
noy. 

jPobre  fill!  quan  me  trobarà  man- 
co!... Però,  jo'n  sortiré  gananciós! 
Me  petonejarà  la  cara,  que  veurà  que 
no  tinch  la  mà  dreta  per  ferhi  l'a- 
mistat. 

Al  amich  Joan  Sardà 


Me  plau  molt,  amich  Joan,  d'es- 
plicarte  la  nostra  visita  a  Poblet  y  a 
Santes  Creus,  y  m'apremía'l  desitx 
a  donarte  petita  idea  de  les  impres- 
sions rebudes,  (que  serà  lo  mateix 
qu'enllepolirte  ab  uns  dolsos  reguar- 
dats  de  les  postres  d'aquest  festí,) 
temerós  de  qu'elles  no  s'esvahes- 
quin  del  cor  ab  la  vivor  que  foren 
sentides,  qu'allavors  s'ajuntaria  al 
sentiment  de  no  haverte  tingut  per 
company  de  viatge,  lo  mal  logro  de 
no  poderte  obsequiar  ab  cap  finesa. 

A  l'Estació  del  ferro-carril  de  Tar- 
ragona, vàreig  trobar  alguns  dels 
expedicionaris,  y  allí  la  cortesia'm 
feu  témer  per  la  salut  meva  (volun- 

tariosa  y  encapritxada  ab  los  costi-  ^ 
pats,)  que  no  era  càs  d'anar  cobert, 
sinó  humiliós  y  rendit^  en  !a  com- 
panyia de  don  Marian  Aguiló,  Mos- 
sèn Jacinto  Verdaguer  y  la  del  jove 
catedràtich  de  grech  de  nostra  Uni- 
versitat, don  Joseph  Balari.  Un  re- 
zel  tenia:  de  que  ressonis  massa  se- 
riosa l'anada,  ab  persones  de  tanta 
distinció;  mes  la  seva  bondat  extre- 
ma vingué  desseguida  a  desvanèxel, 
escusantme  compliments  ceremonio- 
sos,  y  a  fer  fàciles  y  de  bon  usar  les 
franqueses  de  companys  de  viatge 
que'l  respecte  als  seus  mèrits  me  les 
vedava  rigorosament. 

Altres  capitalistes  de  l'inteligencia 
vàreig  trobar  allí;  y  al  pensar  que  la 
gent  veya  colzejarme  y  fer  rotllo  en- 
tr'ells,  me  donava  tal  ufania  y  bon 
veure,  que  la  satisfacció  se'm  mar- 
cava en  lo  mitx-riure  dels  llavis,  en 
l'alegransa  dels  ulls,  y  un  poquet  en 
la  rojor  de  la  cara  que,  en  tals  mo- 
ments, haguera  volgut  tenir  facultats 
per  fer  felissos  a  tots  los  que's  tro- 
bavan  a  la  sala,  estenéntloshi  un 
diploma  ò  resguart  per  mitx  del 
que  quedessin  lliures  de  tot  disgust 
y  quebrant  per  tota  la  vida,  (ab  la 

obligació,  per  supost,  de  campàrsela 
honestament,)  per  que  celebressin 
d'una  manera  ostentosa'l  mèrit  que 
jo  cobrava,  aplegantme  ab  senyors 
de  tanta  upa. 

Xiulà'l  vapor,  traquetejaren  los 
vagons,  com  si's  disloqués  la  currúa, 
fent  fer  sobtada  cortesia  als  qu'esta- 
van  drets,  y  desseguida  tot  anà  en 
dansa:  arbres  y  cases  y  pals  de  telè- 
grafo,  s'escapavan  de  la  vista,  que  si 
un  no  tingués  experiència,  podria 
creure  que  mirava  parat  com  l'esfera 
terrena  s'anava  descapdellant:  una 
faxa  molt  hermosa  y  ben  llarga,  ab 
fondo  de  cel  y  relleus  de  plantes, 
aucells  y  caserius,  per  l'estil  d'exos 
mocadors  de  la  Xina,  que  son  una 
vera  topografia  de  brodadura  cos- 
mogràfica. 

Per  desditxa,  les  rodes  dels  cotxes 
y'l  panteig  de  la  màquina  produhían 
un  endiablat  soroll,  qu'era  impossi- 
ble tota  conversa;  de  modo  que  no 
més  se  veyan  boques  exageradament 
obertes,  com  si  volguessin  empas- 
sarse  les  orelles  que  s'hi  acostavan 
per  sentiries,  y  al  cap  d'avall,  que- 
davan  les  unes  escoltant  en  và,  y  les 
altres  cridant  sense  profit,  per  que 

la  remor  d'aquell  estrany  batanejar 
s'enduya  la  sustancia  de  les  impres- 
sions que  volían  comunicarse. 

Veyam  un  regueró  oprimit  entre 
dos  lloms  de  terra,  endursen  lo  raig 
de  sol  que  s'enquibia  demunt  la  seva 
amplaria,  dexant  enrera  la  trista 
ombreta  de  les  flors  y'ls  perfils  de 
rherba  que's  bellugavan  ab  desfici, 
per  córrer  a  amagar,  qui  sab  ahont, 
aquella  llum  y  suavissim  escalf,  es- 
carmentats potser  de  les  passades 
gelades,  y  un  no  podia  dir  rès,  ni 
per  celebrar  tanta  previsió,  ni  per 
compadèxer  a  les  floretes  y  als  brins 
d'herba  que's  quedavan  llensant 
aromes  y  donant  joya  al  ingrat  que 
volia  robàrleshi  tant  be  de  Deu. 

Passavan  depressa'ls  marges,  esca- 
bellats de  canyes,  que'l  vent  les  feya 
moure  y  blincar  ab  diverses  esca- 
yentes  cortesies,  y  tampoch  quedava 
ocasió  de  correspondre  a  tantes  fine- 
'  ses,  ni  d'admirar  la  graciosa  bellu- 
gadissa d'aquelles  vestals  de  l'aygua 
que's  moren  de  neguit  si'l  rogench 
y  assedegat  Febo'ls  hi  juga  alguna 
mala  passada  a  través  del  migrat 
ombril  ab  que  volen  amagaria,  tal 
com  l'infant  que's  cubreix  la  cara 

ab  sos  ditets,  pensantse  que  ningú'l 
veurà.  Una  nota  armoniosa  va  llen- 
sar  lo  merlot  desdaquell  frescal  en- 
texinat  de  fulles  verdes,  y  jo'm  vaig 
entristir,  que  fins  en  les  escenes  més 
plascentes  de  la  naturalesa'l  cor  hu- 
mà hi  té  de  trobar  amargues  recor- 
danses.  Tot  seguit  vaig  pensar  en 
los  primers  anys  de  la  meva  jovene- 
sa;  en  un  merlot  de  bech  daurat, 
mon  dexeble'l  més  volgut,  a  qui  jo 
a  través  de  lescletxa  d'una  porta,  hi 
estirava'ls  llavis  y'ls  hi  enclohía, 
com  aquell  que  va  a  esclafar  un 
atmetlló,  per  xiularli'ls  primers  com- 
passos de  la  serenata  de  Mozart.  No 
pogué  resistir  lo  pobre  tan  clàssica 
instrucció,  y  un  dia'l  vaig  trobar 
tombat  d'esquena,  apagats  los  ulls  y 
mitx  closes  les  potetes,  com  si  ha- 
gués anat  morint  estrenyent  les 
mans  del  seu  mestre,  que  tant  volia 
ferlo  lluhir  en  aquell  suau  cautiveri, 
en  aquella  finestreta  engalanada  es- 
tiu y  hivern  ab  les  verdors  de  la 
eura... 

Se  fongué  aquella  nota  tan  dolsa 
en  l'espay,  sense  dexar  eco  més  que 
en  lo  meu  cor,  y'm  costà  molt  de 
esbargir  la  tristesa.  Benaventurat  lo 

qui  té  un  natural  oblidadís,  que  les 
penes  no'l  maltractan  y'ls  recorts  no 
l'ensopexen! 

L'explèndida  figuera  veyam  passar 
també,  ab  ses  branques  cobertes  de 
fulles,  com  palmells  de  mà  estesos 
per  rebre'ls  ardors  del  sol  y  recullir 
les  gotes  de  rosada  qu'han  de  donar 
dolsor  de  mel  al  fruyt  y  tendresa 
amorosida. 

Y  vastes  planuries  veyam,  y  en- 
filats bancals  que  la  vinya  hermose- 
java  ab  los  entortolligats  dels  sar- 
ments qu'ondulavan  en  verdes  gar- 
landes,  cobrint  la  terra  ab  triomfals 
arcades.  jAy!,  vaig  sospirar,  donant 
un  altre  geyent  a  ma  tristesa,  de  la 
manera  qu'un  malalt  cambía  de 
postura.  Aquí's  cria'l  rahim,  aquí 
s'inflan  sos  grans  y  ab  les  ardencies 
del  sol  logran  espirituosa  dolsayna; 
d'aquí  surt  lo  vi  qu'ha  de  causar  la 
nostra  desditxa,  per  afany  d'aquexos 
espanyolets,  —  y  dich  espanyolets  ab 
tota  malícia,  per  que  fora  llarguesa 
ò  malaverany  dàrloshi  lo  nom  sense 
disminució,  —  que  volen  fernos  tan 
venturosos.  D'aquí  naix  y  prové 
nostra  desgracia;  y'l  vi  qu'a  nosal- 
tres may  nos  ha  fet  mal,  lo  vi  que 

may  ha  ensenyat  d'escriure  a  ningú 
d'aquesta  terra,  ara,  per  rancúnia, 
s'ha  avingut  ab  la  gent  de  Fransa  y 
tornarà  a  la  nostra  pàtria  vestit  de 
estiu,  —  vull  dir  ab  dos  graus  més 
que  l'aygua,  —  y's  farà  pagar,  ab 
nom  foraster,  a  catorze  rals  los  tres 
petricons,  y  allavors  sí  que  sabrem 
què  cosa  es  pendre  medecina  gastant 
bona  salut. 

Mentres  jo  m'entregava  a  tal  mena 
dé  pensaments,  l'oreig  movia  aque- 
lles esteses  de  verdor,  la  terra  gosava 
orientals  recreyos,  rebent  la  fresca 
que  la  pampolada  li  enviava  ab  los 
mormulls  de  ses  fulles  tendres,  y 
nosaltres  n'arreplegavam  alguna  bu- 
fadeta,  servida  ab  esbargiments  de 
fum  y  alguna  espurna  solitària  es- 
capada del  caliu  de  la  màquina. 

Al  Vendrell,  —  y'm  sembla  que 
aquesta  relació  va  ben  acompassada 
ab  la  llestesa  del  tren,  —  l'Antonet 
Gaudí,  qu'ignoro  si  pateix  flaquedat 
de  memòria,  puix  no's  recordava  de 
si  havia  menjat  postres  en  lo  dinar, 
me  va  fer  la  confidència  de  que  sen- 
tia un  cori  mori  ab  dolorets  molt 
apetitosos,  y  perposarhi  compostura 
baxà  a  comprar  un  revingut  tall  de 

llonganissa,  per  que,  segons  infor- 
mes, ja  no  la  vénen  a  unses  sinó  a 
fraccions  de  metre,  pel  modern  sis- 
tema, y  ab  tan  sabrós  berenar,  lo 
meu  amich  posà  reparo  a  la  debili- 
tació  que  se  li  manifestava  interior- 
ment. Jo,  que  per  alguna  cosa  tinch 
gustos  arabescos,  vaig  refusar  lo  to- 
cino;  y  la  rossor  d'una  truyta  a  la 
francesa  acomodada  en  un  llonguet, 
com  dins  de  les  cobertes  d'un  llibre, 
me  va  semblar  convit  de  bibliòfil^'y 
ab  tal  ilusió  vaig  restaurar  mes  for- 
ses  ab  un  novíssim  volum,  si  nó  de 
Artés  y  Letras,  ilustrat  al  menos  per 
desconeguda cuynera.  Com  realment 
lo  qu'es  bo  ai  últim  s'imposa,  dexant 
apart  melindreríes  d'infiel,  vaig  gus- 
tar la  llonganissa,  aquesta  reducció 
de  tocino,  substanciós  mosaych  que 
ningú  llevarà  la  glòria  a  Vich  d'ha- 
verne  inventat  la  trassa;  y  també  al- 
guns companys  la  saborejaren  en 
tallets  rodons,  qu'a  mi,  aficionat  a 
veure  les  coses  pel  costat  pintoresch, 
me  feyan  l'efecte  de  numismàtichs 
molt  curiosos  coleccionant  per  nou 
mètode  una  esquisida  troballa  de 
monedes  de  l'antiguitat. 
Continuà'l  viatge,  y'ls  poetes,  es- 

criptors  y  artistes seguían  fent  caxaló 
com  tristos  mortals,  entusiasmantse 
no  obstant  ab  les  belleses  que  desco- 
bria'l paysatge.  Allí's  veyan  destacant- 
se  vigoroses  de  la  blavor  del  cel,  dues 
palmeres  gronxant  ses  fulles  pompo- 
ses, com  si  enviessen  adéus  al  sol 
que  baxava  proper  de  l'aygua.  L'ar- 
tista hi  componia  un  quadro  plè  de 
galanures  de  llum  y  encisaments  de 
color;  lo  poeta  hi  fantasiejava  una 
balada:  ell  fugia  de  la  terra  conquis- 
tada, besant  commogut  per  derrera 
volta  les  trenes  de  sa  aymia  (me  pa- 
reix que  per  ésser  moro's  portava 
d'un  terme  ben  polit  que  no  hi  hà 
rès  a  bescantar);  ella,  després,  fallia 
de  tristesa  esperant  ansiosa  que  vin- 
guessin, ab  l'oreig  de  cap  al  tart,  los 
besos  que  li  enviava  l'estimat,  ser- 
vintse  de  les  palmeres  de  sa  pàtria 
que,  segons  se  té  descobert,  se  rela- 
cionan  ab  les  d'aquí  y  gastan  unes 
amoretes  que'n  queda  penyora  en  la 
melositat  de  sos  fruyts. 

Lo  teu  servidor,  deu  anys  enllà  hi 
haguera  compost  una  Oriental.  Mo- 
hamet  Alikates,  lo  moro  estalviador, 
menjanthi  dàtils  dolsos  y  guardant 
los  pinyolets  per  vèndrels  a  una  gran 

Companyia  que'ls  torra  y'n  fa  exir 
cafè  sense  rom... 

Posats  en  situació  poètica,  cadascú 
s'enfilava  als  idealismes  de  son  sen- 
timent. Veyam  sorrals  clapats  ab 
motes  de  jonchs,  y'l  que  volia'n  feya 
pigues  d'un  rostre  hermós,  y'l  que  no 
tenia  aquestes  aficions  de  perruquer 
hi  cercava  altre  simil,  y  si  no  li  cerca- 
va tots  nos  quedavam  prou  contents. 
Al  lluny  s'estenía'l  mar  y  nosaltres 
escoltavam  com  acompanyantse  ab 
son  cant  etern  desfilava  serrells  de 
aygua  de  càndida  blanquesa  per  bo- 
rejar  son  mantó  bell  y  no  aprofitava 
tal  adorno  per  que  la  sorra's  dalía 
xuclant  ab  lo  mateix  fatich  que  la 
mar  posava  en  destriarlos... 

Perdona,  amich  Joan,  si  tracto  de 
posar  punt  a  aquesta  carta,  es  dir, 
perdona  per  la  molèstia.  Que  arriba- 
rem a  Tarragona  tinch  de  dirte  en 
suma;  en  Matheu  nos  esperava  a  l'Es- 
tació: Deu  li  pach  les  mostres  d'ale- 
gria ab  que'ns  rebé;  jo  m'enorgullexo 
de  l'afectuosa  abrassada  que'm  va  do- 
nar: també  sab  ell  que  li  porto  gran 
afecte.  En  contrapunts  de  voluntat 
me  sab  greu  quedarme  enrera...  Y 
vull  dirte,  en  conclusió,  que  torno 

sobrer  de  sòn  y  fatigat  del  viatge; 
tinch  de  rescabalarme,  ò'l  meu  còs 
ne  valdrà  de  menos.  Los  ulls,  exos 
ulls  qu'a  tothom  li  son  reconeguts 
com  lo  mirall  de  l'ànima,  com  lo  re- 
flexo  del  enteniment,  la  suma  y  es- 
tracte  de  tota  activitat  y  vivesa,  se'm 
clouen,  bon  amich  Joan,  y  per  mi, 
ara  per  ara,  venen  a  ser  les  càpsules 
de  la  sòn.  Adéu,  abans  no  m'escapi'l 
primer  badall;  vaig  a  recolzar  lo  cap 
en  l'amorós  coxí...  jOh,  dols  coxí!  ai 
que  jo  confiava  un  dia  tots  los  deso- 
ris de  tormentoses  passions.  Vína  a 
pendre  etxura  de  ma  cara,  y  escolta, 
que't  parlaré  en  somnis  dels  nous 
amichs:  Pizcueta,'l  d'imaginació  ar- 
denta  y  eloqüentíssim  parlar;  Brel, 
l'excelent  artista;  Domènech,  lo  de 
la  barba  rossa,  qu'axís  com  cautiva 
als  amichs,  tinch  recels  de  que  ha  de 
guanyar  molta  glòria  ab  les  amigues; 
Reig  y  Flores,  (vaya  con  Dios,  tú, 
terroncito  de  sal  azucarada!);  Vives 
Ciscar,  jo  escolto  encara  embadalit 
sa  felís  improvisació;  y'm  recordo 
també  de  sos  versos  oportuníssims, 
amable  Cebrian.  Y  finalment,  pacte 
ab  vostè,  don  Teodor,  per  que  estre- 
nye  la  mà  a  don  Felicíssim,  a  Pas- 

cualito,  a  Gargallo,  a  Cantos,  al 
senyor  Cacho,  al  senyor  Metge  y  ai 
senyor  Notari  y  a  tots  los  demés,  — 
qu'aquesta  confidència  ab  lo  coxí 
vindria  a  semblar  epístola  de  quinto 
si  no  hi  posés  terme; — y  recórdelshi, 
fàssim  aquesta  gràcia,  que  a  tots  y  a 
cada  hú'ls  porto  cordial  afecte,  ab  lo 
major  que'a  vostè  li  correspon  per 
més  antigua  amistat. 

Y  tu,  Joan,  adéu,  fins  a  un  altre 
dia,  que  procuraré  relatarte  lo  que 
ara  per  cansanci  dexo  de  dirte. 


II 


Retrassada  ve  aquesta  carta,  per 
mi  sobre  tot ,  que  confiava  feria 
arribar  fa  vuyt  dies  al  teu  poder; 
mes  no  ha  pogut  ser,  nó  per  mor  del 
correu,  qu'altres  ne  retrassa,  sinó 
per  mi  que  no  te  l'escrivia,  y  casi 
casi  vull  dir  que  mirava  La  Rena- 
xensa  del  diumenge  y  dijous  espe- 
rant trobar  qu'algú  l'hagués  escrita 
fentme  quedar  be  ab  los  lectors  y  ab 
tu.  Com  que'ls  amichs  obligadors 
tenen  feyna,   jo ,   encara  que  tart, 

vinch  a  suplir  la  falla  y  escrich  aques- 
ta carta  ab  l'idea  de  que'm  substitu- 
hexo  a  mi  mateix,  y  que'm  faig  un 
favor  considerant  qu'es  a  tu  a  qui  la 
endresso. 

A  l'Espluga  de  Francolí, '1  fondista 
organisà  un  banquet  que  semblava'ls 
dels  Jochs  Florals,  salvo  en  que  no 
hi  havia  champagne  ni  biscuii  gelat, 
dues  vaporositats,  potser  les  úniques 
que's  dexan  paladejar,  y  ab  la  dife- 
rencia que  la  taula  era  més  estreta, 
ab  los  plans  desiguals  y  unes  repre- 
ses formant  verdaders  grahons,  que 
les  copes  hi  ensopegavan  y'ls  plats 
no  hi  estavan  prou  segurs;  ab  l'in- 
convenient de  que  tampoch  hi  ca- 
bíam  tots  los  comensals,  tenintse  de 
guarnir  altra  tauleta,  que'm  recordà 
desseguida  les  festes  de  casa'l  senyor 
avi  ahont,  sempre  que  s'hi  ajuntava 
la  familia,  n'arreglavan  una  per  l'es- 
til, qu'algú  de  la  parentela'n  deya 
la  costa  d' Àfrica,  per  que'ls  nets  més 
bulliciosos  hi  feyan  tantes  entrema- 
liadures qu'allò  semblava  un  cou- 
dinar  de  negrets. 

No  recordo'l  menú,  ni'l  copiaria 
encara  que  me'n  recordés,  sols  per 

que'ls  fondistes  de  la  capital  no  som- 
riguessin de  llàstima  al  sapiguer  que 
a  l'Espluga'ls  guisats  conservan  sos 
noms  veritables  y  no'ls  adulteran  ab 
motius  forastersque  tantes  dificultats 
hi  hà  pera  enténdrels  com  per  tro- 
barhi  sabor,  y  les  matexes  pera  tra- 
duhir  al  català'ls  motius  y  les  estra- 
nyeses del  gust  d'aquexos  petits  pois 
gonflées  au  bavardage,  de  les  còtelet- 
ies  grand  esprit  Gaulois  ò  de  les  co- 
quillees  melées  au  puf,  y  altres  ama- 
niments  y  guisats  qu'una  vegada  la 
boca  s'ha  omplert  ab  la  quincallería 
dels  lemes,  lo  paladar  no  hi  troba 
altra  substància  qu'una  estrangeria 
de  mal  rebre. 

Ab  requisits  de  casa  nostra:  per- 
dius qu'en  aquella  matinada  havían 
saludat  a  l'aurora,  la  dels  dits  rosats, 
comparexían  a  taula  tendres  y  amo- 
rosides,  tant  per  mèrits  de  la  cuyne- 
ra  com  per  cert  enamorament,  que 
pot  ser  foren  cassades  en  ocasió  que 
acudían  a  una  cita  d'amor,  d'aques- 
tos amors  idílichs  que'ls  que  les 
mengem  no'n  tenim  idea,  ni  per  lo 
extremosos,  ni  per  lo  ben  correspos- 
tos, qu'en  lo  bosch  se  desconexen 
aquestes  menes  d'oposicions  de  pares 

severs^  y  no's  troban,  com  en  poblat, 
entrebanchs  de  llinatge  ni  xalaneríes 
d'escrexos,  ni  pactes  dotals. 

De  Valencià  copiant  la  paella, 
(que  n  sortí  ayrosa  la  coquesa,)  pre- 
sentaren un  arròs  qu'ell  mateix  se 
exaltava  la  glòria,  en  una  fumerade- 
ta  blaviscosa  que  circundava  les  pla- 
tes, eclipsant  tota  fama  milanesa,  y 
sense  referirse  al  gust,  qu'allavors  no 
ne  sortirían  guanyadors  los  d'Italia 
encara  que'l  guisessin  en  lo  mateix 
teatre  de  la  Scala. 

Y's  digueren  bones  coses  entre  glop 
y  glopet  de  vi  del  Priorat,  més  valent 
que  tots  los  champagnes,  y  sense 
tanta  simulació  ni  fanfarronades  de 
exirse  de  l'ampolla  fet  una  ira,  com 
si  tot  ho  volgués  abolir  ò  espatllar, 
baxava  pausat  a  la  copa,  olorós  com 
bàlsam,  acolorit  ab  topacis  ab  es- 
maltadures  de  sol,  y  una  vivesa  y  un 
esperit  que  la  sanch  parexía  que  li 
cridés:  «Vína  assí,  elixir  de  la  terra 
catalana,  naxement  de  Talegransa; 
vína  tu  que  tot  ho  tens  pels  que't 
respectan:  amor,  dolsura  y  fortalesa; 
vullte  defensar  si  algú't  desprestigia 
per  aquexa  ensabonada,  y  vull  dirli 
a  Sant  Pere  qu'embarri  les  portes  del 

cel  a  tot  subgecte  que  mal  parli  del 
licor  de  la  seva  terra  ,  per  alabar 
aquesta  farsa  de  bombolletes  fone- 
disses,  aygua  d'Argentona  ensucrada, 
ò  evaporacions  de  mostassa  ab  xaro- 
pets  y  altres  dolsaynes.» 

Axis  podia  dir  la  sanch  al  rebre 
tan  exaltador  reparo ;  mes  alguns 
enviavam  expressions  al  champagne 
per  que  sabiam  qu'en  la  ciutat  de 
Reus  lo  fabrican,  y'ns  dolía  de  no 
poguer  ésser  més  proteccionistes. 

No's  pronunciaren  brindis;  mes  lo 
senyor  Llorente  llegí  cartes  de  Que- 
rol y  de  Balaguer,  totes  dues  entris- 
tides  per  igual  racansa;  y  es  que 
desde  Madrid  s'anyora  a  Valencià  y 
Catalunya  lo  mateix  que  a  uns  cels 
que  s'han  dexat.  Y  no  pot  succehir 
d'altra  manera,  per  que  Madrid  es  lo 
Paradís  no  més  que  per  determina- 
des persones;  y  Valencià  y  Catalunya 
son  dos  escapulons  de  la  Glòria  per 
tots  los  qui  hi  havem  nascut  y  pels 
demés  que  venen  a  estarhi. 

Se  varen  cantar  cansons  de  la  ter- 
ra, y  no  vull  dirte  si'n  foren  de  xa- 
moses  y  ben  entonades ,  per  que 
pensarían  dos  amichs  meus  que  de 
tot  prench  motiu  per  ferne  alabansa. 

Los  valencians  cantaren  la  dels  Ex- 
cursionistes, y  per  que  vegis  si  n'es 
d'ayrosa  y  enamoradora,  a  la  segona 
tornada  tots  atacavam  lo  respone- 
ment,  com  si  l'haguéssim  apresa  ab 
los  de  Valencià  en  lo  mateix  curs. 
Y  no  pondero  la  trassa  d'algun  dels 
nostres,  qui,  ab  la  solfa  davant,  llegí 
y  cantà  les  notes  lo  mateix  que  si  fos 
una  carta  de  la  promesa. 

Després  de  dinar,  férem  via  cap  a 
Poblet,  formant  una  escolta  de  cava- 
llers, entre  ells,  l'Arnau  Calvet,que, 
per  ésser  aquesta  sa  primera  sortida, 
quedà  en  la  meva  opinió  per  excur- 
sionista molt  acomodat ,  de  gran 
desempenyo  y  millor  fortalesa  per 
empendre  marxes  de  més  fatich...  a 
dalt  de  cavall  ò  en  somereta,  qu'en 
la  forma  d'anar  descansat  no  hi  re- 
para, magüer  que  jove  y  inespert. 
Tinch  d'afegir  en  benefici  del  seu 
crèdit  que,  a  pesar  de  trobarse  a  la 
edat  de  lesdesarmoníes,  en  que  l'hu- 
mor sol  tenir  més  girants  que  la 
lluna,  lo  seu  papà  no  tingué  que 
reptarlo  may  per  aquexos  entreteni- 
ments incòngruus  y  amohinadorsde 
les  criatures  qu'ab  los  punys  closos 
s'amparan  dels  ulls  y  a  copia  de  fre- 

garlos  no  sé  si  estroncan  les  llàgri- 
mes ò  si  les  fan  acudir. 

Es  un  ditxo  ben  comú,  y  que'ls 
esperimentats  se'n  valen  quan  los  hi 
acomoda,  qu'en  amors  lo  primer  es 
lo  ferm;  però  com  en  qüestions  de 
teories  un  hom  n'escolta  varies  y 
adopta  la  que  li  plau,  y  per  prudèn- 
cia ò  per  altra  causa  no  fà  lo  missio- 
ner y  se  la  calla,  vull  dirte,  retrayent 
aquexa  parietat,  que  jo  m'hi  avinch 
ara  de  debò,  que'l  meu  animo  al  en- 
trar a  Poblet  tornà  a  sentir  les  dol- 
ses  impressions  que  fa  dèu  anys  va 
rebre  y,  com  si  tornessin  los  primers 
amors,  se  gaudí  altra  volta  ab  les 
oblidades  aficions,  contemplant  los 
ulls  ab  igual  entristiment  aquelles 
ruines  que'l  sol  les  fibla  ab  sa  claror 
després  de  tants  sigles  que  rondava 
les  altives  parets  sens  poguer  entrar- 
hi  per  saludar  la  imatge  de  Deu 
iqu'ara  no  hi  es!  sinóescorrentse  per 
la  estretor  de  les  ogives  qu'avuy  les 
matisa  com  si  volgués  coronar  eterna- 
ment tanta  soletat  y  profanació  tanta. 

Arribada  la  nit  ab  ses  foscuries  y 
ses  remors,  que  parexían  gemechs  de 
la  quietut,  nos  vegerem  sobtats  al- 
guns companys,  pels  qui  no  ha  pas- 

sat  de  moda  lanar  a  cercar  tristeses 
en  lo  sí  de  les  tristeses;  nos  vegerem 
sobtats,  dich ,  al  vagar  per  entre 
aquelles  clapes  fosques  de  munts  de 
enderrochs  que  fan  més  solemne  y 
més  aterradora  la  quietut,  veyent 
créxer  de  cop  en  los  murs  l'ombra 
d'aquelles  tombes  y  dibuxarse  mo- 
vedisses  y  intranquiles  a  la  paret,  com 
si  fugissen  d'un  altra  profanació. 

Ressonaren  altra  volta  en  los  claus- 
tres los  cants  místichs;  los  archs  mu- 
tilats, los  desfets  rosetons  estampa- 
ren a  les  parets  ab  la  claror  de  les 
atxes  sos  calats,  y  semblava  que'l 
monestir  se  reconstruhís  axecant  los 
fragments  de  ses  ruines  per  no  dexar 
fugir  per  la  mala  via  de  sos  esbo- 
ranchs  les  canturies  que  s'elevavan 
al  Senyor. 

Nos  acullírem  al  temple,  qu'era 
massa  gosadora  aquella  ilusió  per 
abusarne:  los  cants  s'ohían  perduts, 
y  de  tant  en  tant,  veyam  estendres 
per  lo  paviment  migrades  llenques 
de  claror  qu'entre  aquell  glop  de  ne- 
grura  parexian  enterques  mortalles 
removentse  en  la  conca  d'una  sepul- 
tura immensa. 

L'altar  major  s'iluminà;   dos  sa- 

cerdots  s'acostaren  al  peu  de  l'Ara, 
axecaren  sos  ulls  cercant  la  Verge,  y 
elevaren  ses  veus  a  sa  lloansa;  y  veus 
y  mirades  se'n  anaren  condolides 
amunt,  qu'en  aquell  altar  la  Verge 
havia  sigut  destronada... 

Les  atxes  flamejavan  somogudes 
pel  vent,  sa  tremolosa  claror  s'enfi- 
lava per  les  parets  y  les  revestia  ab 
esquinsos  brillants;  penetrava  en  les 
hornacines  y  també  fugia  al  veure 
aquells  sants  destroncats,  aquells 
querubins  sense  ales  y  aquella  Mare 
de  Deu  sense  figura. 

Nosaltres  que,  separats  de  la  comi- 
tiva, escoltavam  la  Salve  y  les  lleta- 
nies, poguérem  gosar  altre  cop  de 
una  ilusió  y  un  encantament,  que 
tenia  totes  les  semblanses  de  la  veri- 
tat. Després  tornà  la  quietut:  la  fos- 
ca y  les  ruines  tornaren  a  abrassarse; 
sols  Deu  sab  si  algun  dia  s'acabarà 
aquesta  tristesa,  més  feréstega  que  la 
mort,  y  la  pau  y'l  repòs  regnaran  en 
la  sepultura  dels  reys  d'Aragó. 

Y  adéu,  amich  Joan:  si  no  torno 
a  escriuret,  pensa  que  no  serà  per 
falta  de  diligència;  pensa  tot  lo  que 
vulguis,  y  ademés,  que  so  molt  ton 
amich. 

Tinch  com  una  espècie  d'haverlos 
vist;  no  sé  si  fou  somni  ò  fingiment 
nascut  en  la  meva  imaginació. 

Una  nit  serena,  freda,  en  que  les 
estrelles  resplandían  ab  brill  molt 
avivat.  Jo,  al  peu  de  la  finestra, arru- 
pit, tremolava  embolicat  en  la  flas- 
sada, esperant  als  Reys,  ab  los  ulls 
fixos  al  cel,  creyent  veure  d'un  mo- 
ment al  altre  la  seva  aparició. 

Lo  sereno  feya  la  ronda,  y  a  cada 
cop  de  xuxo  donat  contra  les  portes 
me  commovia  y'm  penetrava  com 
si'l  sentís  ressonar  dintre  del  cor. 
Quan  picà  a  la  de  casa'm  vaig  creu- 
re ser  descobert;  retenia  la  respira- 
ció y  trobava  estreta  la  reconada 

hont  marraulía  creuat  de  brassos,       1 
la  barba  sobre'ls  genolls,  volguent 
encaxarme  en  aquell  àngul  de  paret 
per  estar  més  amagat. 


Lo  pare  havia  vingut  molt  capfi- 
cat del  obrador.  Aquell  vespre's  can- 
sà tot  seguit  de  jugar  ab  mi  soste- 
nintme  al  extrem  de  la  cama,  en  la 
que  jo  m'hi  posava  axarrancat  com 
a  dalt  de  cavall,  fentmhi  gronxar  te- 
nint les  meves  mans  entre  les  seves, 
y  tot  just  contestava  a  les  preguntes 
que  li  dirigia  la  mare  mentres  fey- 
nejava  per  enllestir  lo  sopar. 

Jo'm  vaig  asseure  a  la  seva  falda 
sens  gosar  dir  rès,  y  m'entretenia  se- 
guint ab  la  vista  los  raigs  d'espurnes 
que  la  mare  feya  saltar  de  les  brases 
ventant  ab  molt  dalit  lo  foch. 

—  tíQuè  tens  avuy?  —  li  va  dir 
girantse  de  sobte,  estranyada  del  po- 
sat surrut  del  pare. 

— ^Sabs  allò  que't  deya,  que  quin- 
tarian  al  obrador?  Donchs,  ja  han 
quintat:  de  dotze  qu'eram,  vuyt  ha- 
vem quedat  en  vaga. 


—  Alabat  sia  Deu!  —  va  respon- 
dre la  mare  sospirant;  al  cap  d'una 
estona  afegí:  —  si  ho  sapiguessen 
més  de  quatre,  que  per  nosaltres, 
pobres,  la  única  ditxa  es  lo  treball  y 
que  no  tenim  cap  més  logro,  potser 
no  tindrían  tanta  cruesa. 

—  Pare,  —  vaig  preguntar  després 
interrompent  la  quietut,  cansat  de 
veure'ls  raigs  d'espurnes  y  de  sentir 
espeternegar  les  brases;  —  <ique  no 
vindran  los  Reys? 

—  jLos  Reys!  —  va  respondre  la 
mare  malhumorada,  — los  Reys  se'n 
descuydan  sempre  dels  pobres. 

— ^Que'n  som  nosaltres  de  pobres, 
pare? 

—  Mundà,  pòsa'l  sopar  a  taula. 
Aquest  xicot  ab  ses  preguntes  me  fa 
més /reníe  que  no  pas  lo  majordom 
quan  m'ha  dit  que  plegués. 

—  <;Que'n  som  de  pobres,  mare, 
nosaltres?  Que  no  vindran  los  Reys? 

—  Vés,  no  m'amohinis. — 

Lo  sopar  va  ser  molt  trist;  lo  pare 
callava;  la  mare,  de  tant  en  tant,  al 
girarse,  s'axugava'ls  ulls  ab  lo  de- 
vantal. 

Pel  carrer  se  sentia'l  ressò  dels 
corns  y   trompetes   y  la  cridadissa 

dels    noys    que    sortían    a    rebre'ls 
Reys. 

Després  d'haver  sopat  me  portaren 
al  llit;  jo  seguia  a  la  mare  agafat  a 
les  seves  faldilles  y  li  preguntava,  di- 
entli  més  ab  los  ulls  encara  qu'ab 
la  boca: 

—  ^Que  no'm  portaran  rès  los 
Reys  a  mi?...  jCúyti,  digui,  mare!... 

—  Si,  fill,  — me  va  respondre  des- 
de  la  cuyna'l  pare;  y  més  baxet,  pe- 
rò que  jo  ho  vaig  sentir:  —  encara 
que  demà  no  haguéssim  de  dinar! 


Me  vareig  adormir  al  peu  de  la 
finestra,  cansat,  ben  segur,  de  guay- 
tar  al  cel  y  d'esperar  als  Reys  que 
no  exian. 

Me  varen  despertar  los  crits  de  la 
mare  que  volia  pcgarme.  D'una  re- 
volada's va  treure'l  mocador  que 
portava  a  les  espatlles  y  m'abrigà,  fi- 
cantme  altre  cop  al  llit. 

Jo  plorava  y'l  meu  llanto  anava 
en  aument  y  era  major  mon  descon- 
sol, quan  lo  pare  digué: 

—  Déxal  estar,  pobra  criatura;  de- 

xèmli  aquesta  fal-lera;  jditxós  d'ell! 
aquexa  sí  que  no's  compra  ab  dobles 
de  quatre.  No  ploris,  Manelet;  los 
Reys  vindran. — 

Jo  no  podia  aconsolarme;  plorava 
no  sé  per  què;  me  donava  pler:  res- 
pirava millor.  A  la  mare  també  li 
vaig  trencar  lo  cor,  y  al  besarme 
m'humitejà  la  cara  ab  les  seves  llà- 
grimes. 


Lo  cel  s'obría;  les  estrelles  s'ana- 
van  espessint,  estrenyentse  y  ajun- 
tantse  formant  una  rodona.  Damunt 
d'aquell  círcol  hi  brillava  una  llum 
més  estesa  y  resplandenta  que  la  del 
sol;  unes  nuvolades  acolorides  pu- 
javan  y  baxavan  y's  confonían  bar- 
rejantse  com  fums  matisats,  encesos 
com  los  colors  dels  clavells  y  de  les 
roses.  De  primer  van  exir  una  mu- 
nió d'angelets.  No  més  se'ls  hi  repa- 
rava que  sos  caps  rossos  y  dues  ales 
al  coll;  torsavan  la  cara  y  volavan 
donant  toms  y  voltes  com  si  fossen 
coloms  |ab  ses  ales  tan  blanques!  y 
venían,  s'acostavan  y'ls  veya  riure! 

Les  estrelles  se  tornaren  a  escam- 

par;  a  sobre  del  cel  ja  no  s'hi  veya 
aquella  claror.  Una  sola  estrella 
molt  brülanta  enllumenava'l  carrer 
de  casa.  Los  Reys  eran  allí  baix;  los 
criats  seus  los  hi  posavan  tres  esca- 
les d'or  y  s'eníilavan  pels  balcons 
omplintlos  de  joguines. 

Desde'ls  altres  carrers  se  sentían 
los  corns  dels  noys  que'ls  cridavan. 
Jo,  abocat  a  la  finestra, 'Is  guaytava: 
anavan  pujant  y  baxant  los  criats 
donàntloshi  joguines;  jo  m'abocava 
tant  com  podia.  Varen  venir  al  balcó 
de  baix,  del  primer  pis,  l'ompliren 
de  regalos... 

Treuen  les  escales,  y  pujaren  a  la 
casa  del  davant.  Jo'ls  crido,  los  cri- 
dava fort,  y'ls  Reys  no'm  sentían. 

—  jAquí,  aquí! — deya  jo  plorant; 
no'm  varen  veure.  Tampoch  hi  ha- 
gueran  arribat:  iportavan  unes  es- 
cales curtes!... 


Lo  sol  me  batia  sobre'ls  ulls;  al 
peu  del  meu  llit,  lo  pare  y  la  mare 
que'm  cridavan.  Al  despertarme  y 
obrir  los  ulls,  abans  que  la  lluentor 
del  sol   me'ls  fes  tornar  a  cloure, 

vaig  veure  a  la  finestra  lo  present 
dels  Reys. 

jBenehida  finestra  clapada  d'eures, 
encara't  torno  a  veure,  de  vegades, 
coberta  de  joguines,  de  confitures,  y 
de  flors  esfullades! 


Aquell  dia,  per  axò,  a  casa's  va  fer 
dinar .  Desde  aquell  dia'l  pare  va 
enginyarse  per  que  no'l  quintessin 
més  al  obrador;  y  desd'aquell  punt 
que  fa  dos  papers:  d'amo  y  de  mosso: 
y  vèt  aquí,  diu  ell,  per  que  ningú'l 
pot  despatxar  may  més. 

Y  veyèu  per  quin  estil  a  casa  tenim 
certes  ideyes.  Lo  pare,  desde  aquella 
nit  dels  Reys  va  mudar  d'opinions. 
|Si  era  dels  més  encesos!  Jo  seguexo 
la  seva  màxima.  Lo  dia  que  la  repú- 
blica nos  los  tregués  del  calendari  — 
anem  a  fer  una  suposansa — esiariam 
tristos,  no  viuríam  a  pleret.  Per  axò 
diem:  jvíscan  los  Reys!...  Però,  casi 
be  trobem  que  n'hi  hà  massa,  fòra'ls 
de  la  religió!  per  que,  al  dia  d'avuy, 
més  pujan  y  fan  major  número'ls 
que  governan  y  triumfan  per  acomo- 

dos  del  sistema,  que  no  pas  los  que 
reynan  y  no  governan,  portant  cep- 
tre, corona  y  mantó  reyal. 

Tinch  una  por  qu'ab  tants  Re- 
yets  no'ns  quintin  al  pare  y  a  jo,  y'ns 
quedem  sense  feyna! 


RECURS 

d'alguns   VEHINS   de   BARCELONA 

CONTRA    l'aUMENT    DE   CONTRIBUCIONS 

IDEAT  PER  CAMACHO  (dE  LA  SEGONA 

DOMINACIÓ    DE   SAGASTA) 

Excm.  Sr. 


Quatre  pares  de  família,  tots  perso- 
nes comformes,  honrats  y  pobres, 
sense  nota  ni  advertència  a  la  cèdula 
ni  en  cap  altre  document  que  costi 
diners  y  passos,  ciutadans  de  la  pà- 
tria, vehins  de  Barcelona,  del  carrer 
de  l'Aliada,  de  la  plassa  de  Marqui- 
lles  y  de  la  Volta  dels...  dels...  es  dir 
qu'en  català  s'anomena  dels  Petons 
(y  vostè  dissimuli  la  imprudència,) 
lliberals,  ab  sacrificis  fets  per  la  na- 
ció en  defensa  de  la  llibertat  contra'l 
despotisme  y'ls  monopolis,  gent  de 
casa  nostra,  sense  creus  ni  condeco- 
racions en  la  solapa,  ni  altres  galin- 
daynes  més  que'l  botó  y'l  trau  pera 
cordar  la  prenda;  ab  altres  circuns- 

tancies  y  resultandos  que'ns  callem 
pera  no  amohinar  l'atenció  de  V.  E.; 
a  la  seva  autoritat  discretament  ex- 
posan  y  suplican: 

Que,  en  virtut  de  les  derreres  pro- 
videncies guvernatives  sobre  la  liqui- 
dació forsosa  y  reforma  del  antich 
subsidi  mercantil,  industrial  y  de 
comers,  ab  les  tarifes  esmenades  se- 
gons lo  seu  Ileal  saber  y  entendre,  a 
qual  aplicació  trobem  qu'es  un  de- 
termini que  no  pot  ser  y  que'ns  per- 
judica de  més  del  doble. 

Sí,  Excm.  Sr.,  aquesta  noble  y 
Ileal  ciutat  n'ha  passades  moltes  y 
de  crespa  gravetat,  conforme  en  lloch 
y  data'ls  recurrents  tindran  la  satis- 
facció de  manifestarli. 

En  hora  tremenda  y  desgraciada 
vàrem  tenir  en  aquesta  nació  heroyca 
uns  governants  que  varen  trobar  avi- 
nent que'l  gas  sufrís  un  nou  recàr- 
rech.  (Nos  referim  al  Ajuntament 
passat.) 

Excm.  Sr.:  aquell  conflicte  va  du- 
rar un  any  just,  ni  un  través  de  dit 
més  ni  menos.  V.  E.  haguera  vist 
los  carrers  de  la  ciutat  que  donavan 
condol  per  qu'estavan  a  les  fosques. 

Lo  carrer  de  Fernando,  aquesta 


maravella,  (Usía  excusi  la  pondera- 
ció, per  que  tenim  voluntat  a  les  coses 
de  casa  y  tractem  d'alabaries  sense 
causar  perjudici  a  tercer,)  pel  carrer 
de  Fernando,  donchs,  no  s'hi  podia 
passar:  entre  l'empedrat  que  sembla- 
va qu'hagués  patit  una  verola  llam- 
bordenca,  per  que  tenia  més  clots 
que'ls  que  dexa  aquesta  enfermetat 
qu'espatlla  tantes  faccions,  ab  Vitem 
d'estar  apagats  los  gasos  de  les  ten- 
des, sos  establiments  a  les  fosques, 
en  completes  tenebres  ses  famoses 
argenteries,  y  que,  parlant  ab  tota 
franquesa,  allans  a  entrada  de  fosch 
cap  persona  podia  arriscarse  a  tran- 
zitarhi,  salvo  ab  la  condició  d'anar 
acompanyat  d'un  gosset  que  guiés 
los  passos  dels  viandants  per  aquells 
paranys  d'ensopegades  y  descalabros. 
La  superior  ilustració  d'algunes 
persones  de  caràcter  y  de  gran  influ- 
xo  posà  esmena  a  aquella  anomalia 
que'ns  desacreditava  davant  de  les 
nacions  civilisades  del  continent.  Lo 
gas  desfogà  sa  respiració  lluminosa; 
acte  contínuu  s'obriren  tendes  y  ma- 
gatzems; brillaren  les  joyes;  les  pes- 
ses  de  seda,  de  vellut  y  de  tapiceria, 
los  domassos  y  les  catifes  se  descara- 

golaren  desde  dalt  dels  prestatges 
fins  atravessar  los  mostradors,  y 
aquelles  cascates  artificials  de  llana, 
d'estàm  ,  de  terciopelo  y  de  colors 
que  no  perden,  s'estengueren  despe- 
nyantse  com  un  Sant  Miquel  del 
Fay,  a  la  vista  de  les  barcelonines  y 
de  les  pageses  del  plà  que  tant  les  hi 
agrada  anar  boniques  y  se'n  entra- 
van  per  les  botigues  per  ferse  acanar 
lo  que'ls  corresponia  per  fersen  ves- 
tits y  altres  prendes  de  utilitat  y 
ornalo...  La  moneda  va  córrer,  les 
tranzaccions  s'animaren  y'l  lliure- 
cambi;  reyan  los  botiguers,  losquin- 
quillayres  també  estavan  alegres,  que 
semblavan  que  portessin  dècimes  de 
Nadal  a  la  cara.  Los  sastres  prenían 
mides  voltant  als  indivíduus,  ba- 
xantse  y  alsantse  com  si  juguessen  a 
fet ;  los  sombrerers  venían  tants 
barrets  com  parells  de  botines  los 
sabaters,  encara  que  sembli  fóra  de 
proporció'l  compte.  Va  ésser  allò  un 
contentament  general,  una  aleluya 
primerenca  ò  anticipada;  los  duros 
sencers  y  les  anyorades  dobletes  trin- 
cavan  pels  taulells  y  eran  desades  al 
calaix  per  embotornarse  y  créxer 
idealisantse  en  revinguts  cartutxos  de 

quaranta  duros;  les  altres  ictèriques, 
en  un  departament  separat  a  veure 
venir  si'n  comparexían  més.  Era 
aquella  una  contentació  individual 
y  complerta;  parexía  que  tothom 
hagués  recobrat  la  vista  y  la  claretat 
perduda  y  aniquilada  a  causa  d'un 
determini  mal  entès  ò  mal  disposat 
que,  si's  té  de  dir  tal  com  es,  no  po- 
dia abonarse  de  cap  de  les  maneres. 

Vínga  ara  V,  S.,  si  majors  ocupa- 
cions no'l  destorban;  vínga  y  veurà'l 
carrer  de  Fernando  y  la  Plassa  Real 
que  desde  llavors  brilla  ab  un  sobre- 
ximent  de  llum  qu'hi  podrà  llegir 
una  carta  al  mitx  de  la  plassa  encara 
que  s'haja  dexat  les  ulleres  al  altre 
sobretodo. 

Tot  se  va  compondre:  s'encararen 
les  persones,  se  van  travessar  espli- 
cacions,  y  com  les  bones  paraules  fan 
menjar  als  malalts ,  no  hi  hagué 
tossuts  ni  perfidiosos;  cada  qual  s'es- 
tablí  en  lo  lloch  que  per  categoria 
li  pertocava,  y  la  virtut  va  quedar 
triumfant  y  l'honor  recompensat. 

No  son  los  que  recorren,  Excelen- 
tíssim  Senyor,  gent  de  partit,  ni  estan 
compromesos  a  posar  falques  a  la 
roda  del  govern.  Nó,  Senyor;  tal  vi- 

llanesa'ns  consumiria  les  entranyes, 
y  en  lo  front  nos  exiría  manifest 
comportament  tan  doblat  en  clapes 
moradenques  com  de  corrupta  infició 
encomanadissa. 

Homes  d'ordre,  que  prou  mals  de 
cap  tenim  a  casa  pera  donar  una 
caxalada  de  pà  a  les  criatures,  no 
venim  com  a  rebeldesni  pronunciats 
ab  mandato  imperatiu...  La  llibertat 
es  una,  y  segons  les  immutables  lleys 
de  la  oferta  y  la  demanda,  nosaltres 
reclamem  ab  honestitat  contra  aquest 
tort.  Lo  que  no  pot  ser  es  dificultós 
de  tirar  avant:  axis  com  un  calsat 
esquifit  per  un  peu  complert  no  hi 
entra  y'l  calsador  rellisca  y'l  savó  de 
pedra  no  hi  vol  rès,  si  tant  se  porfía, 
l'empenya's  reventa  ò'l  calsador  s'es- 
querda y'l  peu  se  queda  descals,  que 
la  naturalesa  no  vol  responsabilitats 
ni  consent  impossibles,  per  que  tot 
lo  que  fa  y  tot  lo  que  cria  es  per  que 
té  datos  y  sabiesa  pera  ferho  y  cre- 
arho  segons  y  conforme,  sense  exir- 
se  dels  termes  y  jurisdicció  de  lo 
legal. 

En  consideració  a  tot  lo  informat, 
los  vehins  que  solicitan,  voldrían 
trobar  a  V.  E.  decantantse  a  l'eco- 

nomía  y  que  d'un  rasgo  de  ploma 
acomodés  los  pagos  del  subsidi,  fent 
una  bona  composta  que  tots  nos  hi 
poguem  salvar.  Per  que,  contant  als 
preus  qu'estan  los  queviures ,  del 
modo  que'ns  menjan  les  suades  los 
lloguers  de  casa,  los  guanys  curts, 
moltes  les  necessitats,  ...y  ademés 
dongue  instrucció  a  la  familia  que 
puja,  y  li  sortirà  nèt  lo  càlcul  que  no 
hi  hà  forma  de  viure  ni  de  medrar, 
a  menos  que  suprimin  los  fogons  de 
les  cuynes  y  que'ls  pares  de  familia 
cridem  a  Thora  del  àpat  a  les  nos- 
tres esposes  y  als  nostres  xicarrons 
lo  desmoralisador  campi  qui  pugue, 
si  no  establim  la  ordenansa  d'abo- 
nar dos  quartos  als  que  no  vulguin 
dinar  y  férloshi  bestreure  al  vespre 
quan  s'assentin  a  taula  pera  sopar... 

Davant  d'imatges  tan  desolades  y 
d'escenes  tan  series,  que  farían  tren- 
car lo  cor  y  plorar  a  llàgrima  viva, 
ni  nosaltres  ni  V.  E.  som  capassos 
de  resistirho.  Que  les  nostres  idees 
ni'ls  nostres  sentiments  han  nascut 
pera  semblants  cassos  ni  conflictes. 

Vínga,  donchs,  la  satisfacció  que 
rendidament  se  solicita:  que  la  con- 
còrdia  unexi    voluntats    apartades; 

que  no'ns  visiten  aquells  investiga- 
dors de  mostatxos  ferrenyos,  d'ulls 
escuadrinyadors,  que  d'una  mirada 
ja  han  passat  milans  a  tot  lo  que  hi 
hà  al  establiment;  que  preguntan 
més  que  cap  notari,  y  qu'un  hom  los 
hi  contesta  ab  embuts  per  que  la 
llengua  es  dificultosa  pera  posar  les 
zetes  a  lloch  y  altres  membres  del 
abecedari. 

Que  brilli  l'Arch  de  Sant  Martí 
després  de  la  tempestat.  ^Que  no  ho 
veu  que  la  bolsa  baxa  y  tot  ne  valdrà 
de  menos ,  interessos  y  persones? 
Vínga,  donchs,  un  altre  abràs  de  Ver- 
gara  y  jA  las  armas  ciudadanos!  però 
que  sían  les  de  la  pau,  de  la  concòr- 
dia y'l  treball!  Alsen  los  matalassers 
les  vergues  de  frexaqu'estarrufan  los 
borrallons  de  peresosa  llana ;  vín- 
guen  los  bregadors  a  fer  saltar  la 
cramuxa  qu'empareda'l  lli;  fochdes- 
seguida  al  carbó  de  pedra  que  fa 
rabiarl'aygua  y  la  obliga  a  treballar; 
qu'encaxen  les  rodes  grosses  ab  les 
mitjanes,  com  les  mans  d'uns  ena- 
morats qu'entrellassan  los  seus  dits 
dientse  cosetes  dolses,  y  que  brun- 
zegin  elles  revoltant,  y  al  seu  terme 
que's  fassan  festes  y  que  canten  ena- 


RECURS  227 

morades  les  maravelles  del  treball. 

Issa  ja  les  veles  que,  ab  la  galta 
inflada  com  si'l  mateix  aleno  de  co- 
merciejar  les  hi  dongués  fluxió,  fan 
córrer  les  fragates,  los  paylebots  y 
altres  vehículs  aquàtichs  per  damunt 
del  liquidament  del  globo,  sens  res- 
pectar les  esquenes  dels  pexos,  que 
si  no  son  llestos  a  escórrers,  moren 
agoviats  per  l'embestida  d'aquestes 
màquines,  ò  partits  per  secció,  com 
explican  los  diaris  que  varen  sucum- 
bir dues  infelisses  ballenes!... 

I  En  mar  los  barcos,  y  carrils  per 
terra!  Vínga'l  directe  que'ns  porte  a 
Madrid  depressa  per  poguer  visitar 
ministres  (que  qui  cara  veu  cara 
honra.)  Qu'hi  vaja  prest,  saltant  mar- 
ges y  rieres,  fícantse  al  cau  de  les 
roques,  escampantles  y  divorciantles 
ab  dinamita  després  de  tants  sigles 
d'ensopiment  passats  a  les  fosques 
sense  fer  ni  dexar  fer  rès.  Corrin 
tramvies  per  tots  indrets;  que'l  nivell 
y  les  banderoles  marquen  les  noves 
rutes,  y  que'l  picot  y'l  fulminant  les 
esquexin!  jAssí'ls  Atlants  y'ls  Titans 
que  cambían  y  modifican  i'etxurade 
la  terra  y  la  conformació  d'Espa- 
nya...! 

|Assí,  Gumà!  que  no  cessi  ni  reposi 
colocant  aceras  al  món,  estalviant 
mals  passos  y  camins  fatigosos  y  fent 
travessar  cotxes  per  indrets  hont  les 
cabres  hi  posavan  cabells  blanchs  per 
passarhi! 

Aquí  també,  Soujol  y  Planas  y'ls 
demés  que  no  tenim  l'honor  de  co- 
nèxels,  y  que'ns  posin  la  Catalunya 
y  províncies  adjacents  com  un  enve- 
nat  de  ferro. 

Vínga  luego  Rius  y  Taulet,  y  que 
progecte,  decore  y  hermosege  Barce- 
lona, ab  monuments  a  Colon,  a 
Prim,  a  Güell  y  a  la  guerra  d'Africa, 
y  que  fassa  de  la  ciutat  dels  Comtes 
una  Florència  de  cap  ensà  en  que  les 
estàtues  senyalin  per  tot  arreu  als 
forasters  los  homes  cèlebres  que  hon- 
raren la  pàtria:  militars  llustres, 
grans  sabiassos,  etz.;  que  may  tin- 
guem d'anyorar  les  altes  figures  que 
han  fet  cèlebre  la  nació. 

Tot  axò,  y  encara  més  podrà  venir 
si  V.  S.  se  digna  aténdrens... 

Llavors  sí  que  tots  podrem  coro- 
narnos  ab  la  fulla  del  arbre  simbò- 
lich  que  tanta  flayre  dona  a  la  roba 
blanca  de  bogada  y  que  immortalisa 
al  mateix  temps;  y  ab  copes  de  for- 

ma  exquisida,  amples  de  conca  y  peu 
delicat,  beurem  ab  àiica  postura,  la 
dolsa  malvasia  (que  si'ls  grechs  la 
haguessen  tastada  quants  n'hagueran 
fet  de  Partenons!)  brindant  en  coros 
armoniosos  per  la  excelcitut  y  la  re- 
baxa  de  les  contribucions. 

Excm.  Sr.,  y'l  firman:  Anton  Ca- 
sals ,  Maura  Requesens ,  tenders; 
Fèlix  Roura,  del  comersde  viràm,  y 
Delmiro  Vinyana,  corredor  d'aygua 
y  vi. 

Baldomero  Salarich,  Vocal  Sri. 

Es  copia  y  conforme. 

Era  molt  dematí;  m'esborrono  al 
pensarhi;  era  una  hora  que  no  més 
l'havia  sentida  tocar  a  la  tarde.  Lo 
vigilant  ja  m'havia  cridat  feya  molta 
estona,  y  jo  disputava  ab  mi  mateix 
si  fora  més  prudent  quedarse  al  llit... 
ò  tornarme  a  dormir;  l'idea  de  lle- 
varme  no  entrava  en  qüestió.  jQuí's 
lleva  en  aquexes  hores  estranyes! 

La  claror  qu'entrava  pels  porti- 
cons del  balcó,  oberts  de  bat  a  bat, 
era  trista  y  entelada;  la  pluja  queya 
ab  un  ruxím  espès,  rondinador,  que 
jo'm  feya'l  concepte  de  que  m'acon- 
sellava que  no'm  mogués  del  llit. 

Vaig  cloure'ls  ulls  altre  cop,  resolt 
a  quedarme  a  veure  venir,  y  endor- 

30 


234  EMILI   VILANOVA 

miscantme  ab  exa  soneta  tan  dolsa 
en  que  l'esperit  sembla  que  s'elevi  a 
espays  més  placenters  y  reposats, 
conduhint  per  un  fil  molt  lleu  al 
còs  que'l  segueix  ab  llanguidesa,  go- 
sava ab  delectament  d'un  estat  molt 
pròxim  al  de  la  gràcia  ò  de  benaven- 
turansa,  sospès  com  si  diguéssim  a 
mitx  ayre,  entre  les  delicies  més  afi- 
nades de  la  terra  y  les  que's  deuen 
fruir  en  les  voreres  del  cel. 

Cert  que  desde  la  nit  abans  a  les 
déu  ja  era  al  llit  y  que  d'un  sòn  havia 
fet  la  tasca  que'm  pertocava;  però  jo 
no  me'n  dono  per  satisfet  d'aqueix 
dormir  sonso,  comú,  en  que  l'espe- 
rit sembla  que  s'anuli  enterament, 
que  de  tant  en  tant,  per  etzar  se  dis- 
treu de  la  monotonia  d'estar  ab  los 
ulls  cluchs  y'l  còs  immoble  y  estirat, 
ab  un  somni  sense  cap  ni  centener 
en  que  més  de  quatre  vegades,  com 
si  no  fos  prou  vergonyós  veure  en 
ridícol  a  les  més  respectades  cone- 
xenses  públiques,  nos  hi  veyem  nos- 
altres matexos...  Un  cop  —  ara  que 
ve  a  tom  lo  dirho— vaig  somiar  que 
certa  persona  de  molta  posició  y 
mando  m'emmanllevava  al  mitx  de 
la  Rambla  una  canya  pera  fer  la  fi- 

guereta;  y  un'altra  vegada  ^no  so- 
mio JO  que'm  veya  reduhit  a  fer  de 
ministre  pera  portar,  com  se  sol  dir, 
un  pà  a  casa?... 

Si'l  còs  se  gaudeix  ab  aquestes 
dormidetes  de  vuyt  hores  (que  junt 
ab  la  mitxdiada  arriban  a  més)  jo, 
sens  despreciarles  poch  ni  mica, 
gusto  de  recrearme  ab  exes  altres 
somnolències  fantasioses,  gaubanses 
matineres,  delicia  d'un  be  que's  go- 
sa ab  recansa  de  que'ns  va  a  ésser 
arrebatat,  y  cada  dia  al  despertar  per 
comparèxer  en  aquest  món  actiu  y 
movedís  nos  lleva  una  glòria,  una 
ditxa  y'ns  malmet  una  esperansa  de 
agradosíssim  defalliment!  Y  per  fi 
cal  axecarse,  destruhint  ab  la  prosa 
de  badalls  comuns,  ò  de  treures 
l'estrenya-caps  (los  que  n'usan)  to- 
tes aquelles  vaporisacions  de  goig 
immaterial  y  sublimat. 


Per  llàstima,  tot  van  ésser  teories; 
al  últim,  me  vaigvestir,  com  es  d'us 
establert,  y  prou  m'estiguí  bo  y  un 
quart  d'hora  devant  de  la  palangana 
contemplant  les  nuvolades  opalines 

que  formavan  les  gotes  de  vinagrillo 
al  caure  dins  l'aygua,  reflexionant 
ab  indecisió  si  sumergiría'l  rostre 
en  aquella  rosada  artificiosa,  ò  si 
me'n  tornava  al  llit  a  recobrar  lo  be 
perdut. 

Lo  llevant  que  bufava  ab  violèn- 
cia'm dugué'l  ressò  de  les  campanes 
de  Santa  Maria...  dos  grans  poetes 
hi  celebravan  missa!  Me  desaparegué 
lo  dubte;  me  vaig  rendir  ab  tota 
glòria...  y  cinch  minuts  després,  ab 
les  creus  que  tot  cristià  s'ennobleix 
lo  front,  la  boca  y'l  pit  abans  de  sor- 
tir de  casa,  exía  al  carrer  ab  l'ànimo 
esparpillat,  l'alegria  als  ulls,  los  llavis 
riallers,  y'l  resto  del  còs  ab  tot  luxo 
sota'l  dosser  del  meu  paraygua,  pera 
anar  dret  a  Santa  Maria,  a  missa 
matinal,  y  després  a  Fransa;  jaFran- 
sa!  cavallers,  que  no  hi  havia  estat 
may. 

Al  entrarà  l'Estació  distingexo,  en- 
tre aquell  maremàgnum  de  viatgers, 
uns  brassos  alsats  que'm  renyavan 
ab  malssignos,  y  vaig  sentir  una  veu 
robusta  que'm  deya  enfurismada: 

—  Cúyta,  corre,  que  t'escaparà'l 
tren. — 

Oh,  y  tothom  estava  parat;  tot  lo 

més,  butxaquejavan  cercant  menuts 
pera  comprar  lo  bitllet- 

L'home  de  la  veu  vigorosa  logra 
acostarse,  y  agafantme  pel  bras  me 
diu  ab  ira: 

—  Afanyat,  ^què  fas  quiet?  jànsia! 
Seguèixme. 

—  Xavier,  —  li  vaig  respondre  ab 
tò  humiliós,  —  no'm  diguis  tantes 
coses  de  bon  dematí,  que  no  tinch 
les  entenedores  prou  axeribides  y  tu 
te  gastes  la  veu  a  gratcient. 

—  Batua'l  xicot!  —  afegeix  obrint 
tant  los  ulls,  qu'algun  dia  li  cauran 
a  terra;  —  fóra  bromes,  espavilat; 
pren  tu  mateix  lo  passatge  pera  fer 
la  combinació. 

—  Véshi  tu,  fill,  si  ets  servit;  té, 
aquí  tens  un  grapat  de  dobletes, 
pren  los  quartos  que  necessitis,  que 
a  les  cinch  del  matí  no'n  sé  fer  de 
combina^ione;  ja  casa  no  me'n  van 
ensenyar!  — 

Me  va  rependre  més,  y  ab  molta 
amargor  de  termes  m'acusà  per 
que  no  estava  cremat  com  ell;  y 
vaig  venir  a  conèxer  per  les  seves 
inculpacions  qu'un  home  pera  di- 
vertirse  anant  de  viatge  té  de  ser 
molt  exacte,  y  presentarse  molt  serio 

y  ab  cara  que  íassi  feresa.  Sí;  aqueix 
amich  meu  té  aquestes  idees  que  jo 
les  respecto  per  que  lliguem  més  y 
les  compartim  trobantshi  bons:  ell 
molt  serio,  jo  no  tant;  se  diverteix  y 
riu  ab  lo  que  jo  dich,  y  jo,  quan 
me  ve  la  tanda,  me'n  rich  de  les  se- 
ves serietats,  y  tots  dos  quedem  con- 
tents. 


Dins  lo  vagó,  que  m'hi  vaig  ficar 
d'esma,  acompanyat  sempre  pel  bon 
Xavier,  lo  qui  no'm  responia  a  les 
meves  qüestions,  tant  era  l'afany 
que  tenia  de  que  no  quedés  en  terra 
cap  dels  nostres,  mirava  per  tot  arreu 
y  avansava'l  cap  per  dessobre  la 
multitut  qu'omplía'l  pujador  per 
veure  si  algun  company  quedava 
enrera;  dins  del  vagó  hi  vaig  trobar 
la  flor  y  nata  del  Catalanisme. 
iQuíns  companys!  Jo  no  he  d'ala- 
barlos;  no'n  sabria  per  lo  qu'ells  se 
merexen;  dels  seus  mèrits  ells  ne 
responen  ab  ses  obres;  en  quant  a  les 
altres  qualitats,  poden  anar  per  tot 
lo  món,  que  per  tot  hi  trobaran 
amichs  que'ls  estimin  de  debò. 

D'un  viatge  en  un  ferro-carril  no 
se'n  poden  contar  grans  coses;  pais- 
sos  que  passan  depressa,  arbres  que 
fugen,  y  pals  del  telègrafo  com  dits 
immensos  que  tenen  los  fils  apunt 
com  si  volguessen  fer  lo  bressol,  y 
may  acaban  de  combinario,  pujant 
uns  cops,  y  altres  descendint  fins  a 
posarse'ls  cinch  caps  de  la  troca 
arran  de  la  finestra  del  cotxe;  case- 
tes que  relliscan  a  la  vista,  y  si  molt 
convé  a  dins  estan  fent  sos  quefers 
ab  tota  pausa;  algun  casiller  que 
presenta  l'arma,  y  Estacions  y  més 
Estacions  ab  la  campana  de  fóra  y'ls 
empleats  ab  lo  cap  alt  guaytant  ca- 
res desconegudes  aplacades  als  vi- 
dres del  vagó,  y  algun  carro  aturat 
esperant  que'l  tren  dessembarrassi 
la  passera. 


A  Cerbere,  després  d'esmorzar,  ja 
vàrem  tenir  de  variar  de  llengua:  un 
camarer  ab  la  safata  a  les  mans  feya 

colecta,  y'ns  informava  ab  molta  ur- 
banitat de  quant  valia  le  dejeuner. 
—  Ce  bien;  tórnim  lo  cambi; — deya 
un.  —  De  cafè  no'n  vull, —  vaig  sen- 
tir que  deya  un  altre  de  Tarragona; 
— lo  tren  s'escapa,  y  també'l  parlaré'l 
francès,  sense  escaldarme'ls  llavis. — 
Un  company  cridava: 

—  Noy,  Milió,  guàyta'l  Canigó; 
íguay,  míralo! 

—  <:Ahont  es? 

—  Assí  al  altre  costat;  guàyta, 
mira,  qu'es  pessa  y  tot  sencer;  aguày- 
ta,  home,  no  sías  peresós;  mira,  està 
nevat. 

— Sí?  donchs,  no'l  guayto;  no  vull 
veure  llàstimes. 

—  Mira,  Xavier,  mira;  tu,  còm  se 
diu  aquest  altre?  Pues  be,  miràu 
assi,  ique  bonicol  pareix. . .  pareix  que 
hi  hauria  molta  neu  per  mantecados. 
Botualisto,  senyors,  |súrten,  tràguen 
lo  cap!  Agulló,  Masriera,  Pié,  don 
Antonio,  don  Federico...  reparen! 

—  ^Qu'es?  què  hi  hà?  ^què  passa? 

—  Nada,  senyors,  que  tindrem  sol. 
No  veuen  ahi?  Nó,  home,  més  enllà. 

—  ^A  la  dreta? 

—  jCuay!  ^tu  no  sabs  encara  per 
hont  ix  lo  sol? 

—  i  Si  està  núvol,  tot  serrat! 

—  Pues  allí  està'l  sol.  Con  que, 
senyors,  ja  poden  regressar  a  sos  as- 
sientos,que  tenim  lo  solet  molt  prò- 
xim. 

—  iEy,  Xavier!  tu,  mira  la  filo- 
xera! 

—  jSilencio!...  allí  està  Banyuls! 
jMare  de  Deu!  aguaytèu  los  barcos 
empavessats  y'ls  falutxos,  paylebots 
y  fragatetes  d'anar  a  pescar,  y  totes 
les  maniobres  y  màquines  de  l'aygua, 
que  portan  la  corresponent  bandero- 
la issada.  jSinyors!  que  colorayna! 
pues  no  pareix  qu'aquestes  bandere- 
tes nos  fan  veniu,  veniu,  plegantse  y 
desplegantse  ab  lo  ventet! 

jVàlguem  la  Cinteta  de  la  Mare 
de  Deu!  jCavallers,  descubrirse!  la 
bandera  francesa  y  la  espanyola  en- 
Uassades.  Escolten,  senyors.  Silenci, 
que  tocan  ayres  nacionals...  y  la 
marsellesa .  . .  Ahí  està'l  Maire  y 
Mr.  Pepratx,  Mr.  Lafargue,  Mr.  Vi- 
dal, Mr.  Roux,  Mr.  Fabre  y  Mes- 
sieurs...  home  si  està  mitja  Fransa 
aquí,  y  tot  lo  felibrage!...  jSenyo- 
res!...  jViva  Banyuls!  Viva  la  Fran- 
sa! — 

(Pues,  US  dich  en  veritat,  compa- 
nyeros,  qu'axò  es  una  rebuda  molt 
garbosa,  y  que  mos  vam  a  divertir. 
Tothom  ha  èxit  de  casa!  y  que  poli- 
detes  exes  madames  ab  la  còfia  blan- 
ca! Repara,  Milió,  en  aquella  fines- 
tra quins  rebrots  d'hermosura.  Xa- 
vier, escolta,  que  vaig  a  brindar  en 
la  primera  ocasió  que's  presenti  pel 
bello  sexo  francès,  ^que  te  pareix, 
amigo?  Mira,  a  aquell  se  li  saltan 
les  llàgrimes;  pues...  jo  també  estich 
commogut,  Francisco;  y'l  que'm 
critique...  mereix  brevetat  primera 
invention,  per  soquete  y  guilopo). 


LA  TERTÚLIA  DEL  SIDRO 


A  la  vora  del  seu  vetllador,  que'l 
tenia  a  l'entrada  d'una  casa  de  no- 
bles, sempre  hi  havia  desenfeynats 
qu'anavan  a  passarhi'l  rato,  a  lle- 
girhi'l  Brusi,  lo  Constitucional  ò 
L'Ancora,  qu'eran  los  diaris  que's 
publicavan  a  Barcelona. 

Allavors,  ja  l'Espanyà  anava  ma- 
lament; y,  pel  mateix  estil  d'ara,  hi 
havia  diversos  partits  que  la  volían 
compondre,  per  que  possehían  la 
fórmula  per  fer  exir  la  salut  y  la 
felicitat  y  escamparia  per  tot  arreu; 
de  manera  que  si  la  nació  no  està 
arreglada,  no's  pot  donar  la  culpa  a 
n'ells,  per  que,  desd'aquell'època 
ensà,  tots  han  fet  lo  qu'han  pogut, 

y  prou  n'han  malgastat  de  ciència 
sens  aprofitar. 

En  aquella  reunió  de  coneguts 
se'n  parlava  molt  de  política:  tots 
drets,  en  rodona,  devant  del  vet- 
llador ab  lo  cap  baix,  mirant  fixa- 
ment al  Sidro  com  adobava  cal- 
sat,  seguint  ab  interès  l'operació  cu- 
riosa de  cloure  alguna  obertura  ò 
desahogo  fals  del  borceguí,  per  hont 
la  mitja  havia  sortit  a  guaytar  terre- 
no  desprestigiant  lo  caudal  de  son 
duenyo;  ò  vegentli  cambiar  les  bi- 
goteres  d'unes  levítiques  sabates; 
posar  entresuelo  als  talons,  ò  aquelles 
tundes  que  donava  a  la  sola  rebelde, 
apoyada  la  forma  de  boca  terrosa 
sobre  la  falda,  per  l'estil  d'una 
mare  peguissera  quan  castiga  al  in- 
fant rebeco.  El  Sidro  prestava  aten- 
ció y  responia  a  tots  sens  destorbar- 
se  may;  acotat  demunt  la  feyna,  no 
més  alsava'ls  ulls  per  repartir  una 
mirada  general  a  la  concurrència, 
quan  havia  d'encerar  fils  per  fer 
nyinyol,  qu'axò  ho  feya  d'esma  fre- 
gant lo  palmell  pel  devantal  de  cuy- 
ro,  caragolant  lo  lli,  donantli,  de 
tant  en  tant,  unes  fregues  seques  de 
pega,  ò  quan  esmolava  la  falzilla, 


LA   TERTÚLIA  DEL  SIDRO  247 

passantla  ab  molta  vivesa  per  una 
pedra  esmoladora  manegada  en  un 
canó  de  canya. 


Los  dimecres,  un  altre  concurrent 
s'ajuntava  a  l'habitual  tertúlia.  Era 
un  pobr'home  ab  los  peus  esguer- 
rats,  un  ull  perdut  y  l'altre  mitx 
malmès.  Vestia  de  caritats,  y  no 
sempre'l  seu  trajo  anava  corrent  ab 
lo  rigor  de  les  estacions.  Al  estiu, 
com  aquell,  per  que's  comformava 
ab  l'idea  de  que  lo  que  tapa  la  calor 
guarda'l  fret;  però  al  Janer,  feya  an- 
gunia vèureli  sota'l  jayque  la  mate- 
xa  roba  que  duya  per  Sant  Joan. 

Se  guanyava  la  vida  ab  l'ausili  de 
un  violí,  qu'ell  l'anomenava  lo  seu 
ploramiques,  y  cada  cop  que'l  treya 
de  la  bossa,'l  resseguia  ab  tendre 
afició,  acostàntsel  a  la  cara,  a  frech 
d'ull,  y  tombant  lo  cap,  per  l'estil 
dels  coloms  quan  guaytan. 

De  bon  matí  eiía  de  casa,  no  tant 
per  que  les  seves  obligacions  s'en- 
derrerissen,  sinó  per  sustraures  a  les 
eternes  disputes  de  les  velles  rello- 
gades,  qua  tot  temps,  abans  d'exir 

lo  sol,  ja  estavan  llevades  ab  animo 
prou  axerit  pera  escatifenyarse  y 
moure  bronquina  per  qualsevol  no 
rès.  Se  n'anava  a  fer  la  ronda,  a  do- 
nar los  bons  dies  per  les  cases,  si'l 
sant  era  d'anomenada  y  dels  cor- 
rents; quan,  després  de  tot  un  dia  de 
voltar  carrers  y  pujar  escales,  se  n'a- 
nava a  retiro  havent  lograt  menjar, 
s'adormia  ab  gran  satisfacció,  com 
si  hagués  resolt  un  gran  problema 
(que  realment  ho  era,)  y's  preparava 
per  la  lluyta  vinenta,  comformantse 
per  endevant,  donantse  animo  y  di- 
entse:  «  jVaja,  Quimet,  avuy  t'ha 
topat;  si  demà  no  esmorzas,  tant  se 
val!  una  vegada  va  per  altra,  y  que 
diastre  serà  que  no  arrepleguis  per 
fer  una  bona  mitxdiada!» 


Tocava  música  tan  vella,  que  no 
agradava  a  ningú.  La  Pamela,  una 
polca  qu'ab  los  anys  havia  perdut  lo 
garbo;  un  xòtisch  de  punta  y  taló, 
vulgaríssim;  dos  ò  tres  valsos  quiets 
que'ls  haguera  pogut  ballar  un  bal- 
dat; y'l  Negriío,  un  tango  americà. 

que  les  criades  del  any  48  lo  balla- 
van  a  terme  de  vals  en  les  sales  de 
les  Sitges  y  de  Santa  Caterina.  Aque- 
lles cobles  murriesques  que  cantava 
la  gent  bahuna  per  la  Font  d'en 
Conna  ò  del  Gat,  no  les  volia  tocar; 
tenia  massa  pudor  artistich  per  fer 
cantar  aquelles  canallades  al  seu  po- 
bre violí.  Tocava  ab  una  tristesa,  y 
al  mateix  temps  era  tan  poch  destre, 
que  la  gent  no'l  volia  escoltar;  may 
lograva  fer  rotllo,  y  molts  cops  tor- 
nava'l violí  a  ia  bossa  sens  haver 
cridat  l'atenció  a  ningú. 

A  veure'l  Sidro  hi  anava  desde 
molts  anys;  tocava,  quan  no  més 
eran  ells  dos,  unes  quantes  pesses; 
lo  Sidro  li  donava  quatre  quartos, 
feyan  un  cigarret,  y  passavan  l'esto- 
na parlant  del  bon  temps  de  la  jo- 
ventut, y'ls  dos  vellets  reyan  a  des- 
dir, recordant  les  plagasitats  de 
aquella  època,  y  a  vegades,  acostant- 
se  a  cau  d'orella,  parlavan  ab  recato 
y  gran  misteri,  d'unes  minyones  es- 
timades, y's  tornavan  rojos  de  ver- 
gonya, confiantse'ls  pessiguets  do- 
nats, les  empentes  rebudes,  los  cops 
de  colze...  |què  sé  jo!,  dos  poemes 
d'amor  que  reverdían  y's  comfronta- 

van  per  igual  senzillesa  y  ingenuï- 
tat. Després,  tots  dos  callavan,  de- 
xant  vagar  la  memòria  per  aquella 
felicitat;  fins  que  l'un  emprenia  sa 
feyna,  l'altre  s'alsava,  caminant  pe- 
nosament, dexant  al  peu  d'aquell 
vetllador  tota  la  poesia  de  sa  joven- 
tut, y  se'n  anava  a  donar  voltes  per 
lo  seu  Calvari,  prou  costós  y  llarch  y 
més  aspadat  cada  dia. 


Los  amichs  del  Sidro  a  mesura 
que  s'hi  anaren  j untant  convingue- 
ren  a  donarli  un  ral  cada  hú.  Hi 
havia  setmanes  qu'arreplegava  vuyt 
pessetes.  Tots  jla  bona  gent!  quan 
se'n  anavan  dexavan  los  quartos  pel 
senyor  Quim,  y  molts  cops  fins  se 
feyan  trobadissos  per  donar  l'almoy- 
na  al  pobre  músich  ò  pagar  la  set- 
mana enderrerida  si  se'n  havían 
descuydat. 

Al  arribar  lo  dimecres,  semblava 
que'l  cel  s'obrís  pel  senyor  Quim; 
tant  si  era  poch  com  bona  cosa  lo 
que  li  entregava'l  Sidro,  ho  rebia  ab 
un  goig  tan  humil  y  enternit...  Ja 
hi  anava  preparat,  alegre,  ab  l'ale- 

gría  del  agrahiment  qu'esprou  dolsa 
y  espansiva.  Donava  bò  d'escoltarlo: 
tot  ho  esplicava,  goig  y  penes,  però 
ben  acolorit;  a  la  tristesa  hi  posava 
algunes  notes  fosques,  y  a  la  gratitut 
les  més  llampantesy  avivades. 

—  ^Còm  ha  anat  la  ronda,  senyor 
Quim?  —  li  preguntavan. 

— Magreta,  senyors,  jo  crech  que'l 
paysanatge  quan  surt  de  casa's  fa  do- 
nar una  embasta  a  la  butxaca  de  la 
ermilla:  totsfarfegan  com  si  cerques- 
sin per  dins,  y'ls  hi  veureu  tots  los 
dits  afora.  Vol  dir  qu'anem  mals  y'l 
diner  s'amaga. 

Quan  a  la  passa-calle  del  matí  me 
estreno  ab  un  xavo,  ja  poden  contar 
qu'aquella  diada  m'ix  sabatera,  tot 
me  surt  ai  revés;  fins  me'n  donan  de 
falsos,  de  plom,  y  crech  que  me'ls 
atrassan  per  que'ls  fassa  passar.  Oh, 
la  gent  té  ideya:  se  pensa  que'ls  ce- 
gos  no  saben  contar,  y  per  axò'ns 
donan  moneda  que  no  té  cambi;  la 
donessen  bona,  allavors  sí,  grans 
mercès.  Dilluns,  lo  primer  xavo 
que'm  cau  a  la  mà'm  ressurt  de  plom; 
me'l  va  donar  una  minyona.  «Noya, 
miri  qu'es  dolent.»  «Llènsil, —  m'ha 
respost;  —  ay  carat!  me  creya  qu'era 

cego!»  «No  senyora,  nó;  ^que's  pen- 
sa que  per  un  xavo  negaré  l'ull  que 
tinch  bo?  So  borni  y  esguerrat,  rès 
més  gràcies  a  Deu;  no  faig  matràcu- 
les,  ni  hi  jugo  ab  la  vista,  jo.»  jQuí- 
na  gent  y  quines  entranyes!  aquella 
minyona  haguera  pres  que  jo  hagués 
sigut  cego  per  cambiarme'l  xavo  fals. 

Tal  dit  tal  fet;  tot  lo  dia  vaig  anar 
de  mal  a  pitjor:  dotze  xavos,  que  fan 
sis  quartos.  Ab  aquest  escarransi- 
ment  de  moneda  vaig  fer  un  cou-di- 
nar  que  quan  me'n  anava  al  llit  tot 
me  ballava:  fins  jo.  Y  parexía  que 
m'havían  restituhit  tota  la  vista  jveya 
unes  llumenetes!... 

Aquelles  dones  feréstegues ,  les 
cinch  velles  de  casa,  tipes  de  bara- 
llarse  tot  lo  dia,  semblava  que  m'es- 
peressin per  clavarme  les  urpes.  jSi 
me'n  van  tirar  de  sàtires!  «Quines 
tantines  que  fa'l  senyor  Quim!  <;Que 
potser  ha  anat  al  Sabre  a  pendre  un 
calent  y  l'ha  reprès?...»  Vatualisto! 
he  alsat  lo  gayato,  y  si  quan  l'he 
dexat  caure  n'arreplego  una,  la  es- 
tench;  ja  he  fet  be  de  desviar  la  pun- 
teria quan  estava  més  ayrat;  ^però'n 
voleu  de  xiscles  y  de  tancaments  de 
portes?  Dues  s'han  acullit  a  la  cuyna 

y  fins  a  les  nou  del  vespre  no  n'han 
pogut  sortir;  encara  no'm  bellugava 
en  lo  catre,  ja  sentia  les  corredisses 
per  tornarse  a  ficar  a  la  cuyna.  He 
conseguit  més  jo  que  totes  les  herbes 
sanitoses  y'ls  perfums:  no  n'hi  havia 
cap  que  tingués  dolor  per  fugir;  y'ls 
demés  dies  totes  gemegan  fins  bo  y 
dormint.  jTractarme  de  borratxo! 
son  dones  de  la  mala  llevor  per  mor- 
tificar als  pacients.  Tot  lo  dia  son  a 
a  la  iglesia  a  cansar  als  Sants  ab 
tantes  ximpleses  com  los  hi  dema- 
nan;  valga  que  no'n  fan  cabal  ni  se 
les  escoltan...  Ja  tremolo  l'hora  en 
que  sabran  que  tinch  una  caritat  tan 
bona;'m  treuràn  de  casa  a  Uatinades 
y  a  copia  de  muntarme'l  lloguer. 
A  vegades,  quan  me'n  vaig  y'm  miro 
les  botarudes  pels  fogons,  (sí:  cada 
una's  fa'l  dinar  per  separat;  no'n  vo- 
len de  ranxo  ni  de  calderada,  son 
senyores,)  me  venen  unes  tentacions 
de  destapar  les  olles  y  tirarhi  un 
terrosset  de  pega  grega,  que  potser 
ab  lo  daltabaix  que'ls  hi  ocasionaria 
me  dexarían  en  sossego  per  cuydarse 
la  novetat.  A  l'hora  d'encendre'l 
foch  sempre  hi  hà  quimeres  y  dispu- 
tes; totes  se  maltractan  y  totes  se 

troban  a  faltar  carbó.  Desde'l  llit 
estant  les  crido  y  sospenen  les  bara- 
lles. «^Què  deya'I  senyor  Quim?» 
«Que  no  aniran  be  fins  que  no  s'asse- 
nyalin les  brases  ab  una  miqueta  de 
guix:,  màrquinles  com  los  coberts 
de  plata.»  «Ànsia  a  dormir!  ahont  va 
aquest  poca  solta!  j  Com  qu'ell 
menja  a  tamborelles  y  en  qualsevol 
puesto!...»  Vaja,  que  totes  se  giran 
contra  mi,  y  com  que'ls  hi  agrada 
tant  escatifeynar,  les  descompartexo 
d'aquest  terme  y  jo  rich  sentíntleshi 
dir  injuries.  Lo  dia  que  me'n  vagi 
hi  haurà  un  desfet,  se  mataran  elles 
ab  elles  no  poguentse  esbravar  ab  mi. 
Per  axò  cerco  una  porteria,  per 
jubilarme  y  exir  d'aquest  infern  de 
dones  cedaceres.  Però'ls  amos  no  hi 
venen  be  per  que  tinch  un  ull  mal- 
mès; jo  prou  me  beneficio  l'altre  y 
l'alabo  y  dich  que  fa  la  feyna  per 
dos;  los  propietaris  no'm  creuen  y 
tots  allargan  la  determinació  per  un 
altre  dia;  tots  s'hi  volen  pensar.  Ara 
que  so  vell,  ho  perdo  tot,  fins  l'espe- 
ransa.  Ja  se  ve,  tant  temps  d'esperar, 
pobreta,  l'he  gastada,  jaraque'm  vin- 
dria tan  be! — 

Quan  sentia  parlar  dels  grans  raú- 
sichs,  dels  concertistes,  se  posava 
trist.  «Los  pianos  nos  han  perdut  a 
nosaltres  los  professors  de  violí;  ells 
nos  han  pres  les  reunionetes  de  ball; 
cada  casa  té  un  piano,  tothom  lo  sab 
tocar  y  a  nosaltres  se'ns  ha  acabat  la 
indústria.»  Pobre  senyor  Quim!  si 
ara  veges  que'ls  venen  a  un  tant  cada 
setmana,'s  creuria  venjat. 

La  tertúlia  d'en  Sidro'l  temps  la 
va  disoldre.  Lo  senyor  Quim  va  per- 
dre aquella  caritat  que'l  feya  viure. 
Se'l  veya  després  al  carrer  del  Bisbe, 
ab  lo  violí  penjat  d'un  botó  de  la  le- 
vita;  ja  no  tocava  | pobre  senyor 
Quim!  No  tenia  esma  ni  per  distreu- 
res  ell  mateix  ab  lo  vals  de  la  Pame- 
la. Potser  temia  fer  massa  tristesa  y 
callava.  Tan  bo  y  tan  generós,  li  re- 
cava llevar  l'alegria  dels  altres. 

Lo  títol  d'aquest  article,  ò  lo  que 
resulti,  l'emmanllevo  a  una  revista 
literària  y  estich  segur  de  qu'ell  me 
facilitarà'l  poder  parlar  del  convit 
qu'alguns  amichs  d'en  Baldomero 
Galofré  li  varen  oferir  a  casa  en 
Justin.  Sempre  axò  de  cercar  noms 
ha  sigut  una  tasca  laboriosa;  ;quan- 
tes  idees  han  dexat  de  manifestarse 
per  no  lograr  calificarles  ab  un  mot 
prou  avinent  ò  de  sentit  y  expressió 
ben  acomodades!  Encara  que,  si  hem 
de  ser  franchs,  per  mi  he  de  fer 
constar  qu'en  moltes  ocasions  he  de- 
xat córrer  el  fer  article,  per  que,  si 
tenia'l  títol,  me  mancavan  les  idees. 

Per  una  sortosaxaripa,  en  l'obsequi 
qu'alguns  amichs  anavan  a  fer  a  un 
artista,  resultà  que  foren  dos  los 
pintors  obsequiats  ab  tan  modest 
convit;  y  sí  haguera  sigut  de  doldre 
que  la  demostració  d'afecte  fos  mas- 
sa senzilla,  com  cosa  d'amichs  y 
companys,  l'agassajo,  l'expansió  y  la 
franquesa  substituhí  a  tot  lo  que 
potser  no  hi  havia  de  fastuositat,  y'ls 
dos  artistes,  galans  y  amables  en  ex- 
trem, prengueren  la  finesa  y'l  bon 
desitx  de  la  convidada  y  ningú  feu 
posat,  entre  tots  los  allí  reunits,  de 
anyorar  aquell  aparato  de  copes  xa- 
tes,  verdes  y  botarudes,  ni  aquella 
nomenclatura  de  vins,  desavinenta 
de  pronunciar,  que  casi  be's  necessi- 
ta intèrprete  per  sapiguer  lo  que's 
va  a  beure,  ab  lo  temor  qu'a  algú  li 
pot  acudir  de  si  serà  càstich  ò  re- 
creyo'l  que's  ficarà  a  ulls  cluchs  al 
còs  ab  aquelles  denominacions  geo- 
gràfiques, que  talment  sembla  qu'a 
Fransa  no  tinguin  rès  més  a  fer  que 
batejar  los  vins. 


EN   UN    CONVIT  261 

Ab  lo  champagne  foraster  per  re- 
mato y  corona  de  les  postres  y'l  Me- 
doch  de  casa  nostra  ptr  diari,  tothom 
va  quedar  tan  lluhit  y  clar  d'idees 
que  no  hi  hagué  cap  brindis  tarta- 
mut,  sinó  al  contrari^  tots  molt  ele- 
gants y  ben  expressats,  que  fins 
aquells  que  raay  diuen  rès  y  que 
abans  de  parlar  primer  se  consume- 
xen  y's  rosegan  los  punys,  també 
volían  dir  alguna  cosa  en  abono  de 
la  reunió  y  del  acte  qu'allí's  cele- 
brava. 


Sempre  es  una  solemnitat  lo  mo- 
ment de  sentarse  a  dinar,  tant  a  casa 
com  a  la  fonda. 

A  casa's  saluda  tota  la  família 
reunida,  y  axis  sigan  molts  com 
pochs,  lo  cor  endevina  y  s'adona  del 
qui  manca  abans  de  que'ls  ulls  re- 
parin lo  buyt  que  queda  a  la  taula. 

Es  l'hora  de  l'alegria;  la  remor 
dels  coberts,  lo  trinch-catrinch  de 
les  copes  y'l  soroll  dels  plats  animan 
y  fan  festa  ab  aquella  varietat  de  so- 
nidos  que  sembla  la  serenata  (di- 
guèmho  axis)  que's  dona  al  apetit 

abans  de  posarlo  en  autos.  Tothom 
desplega'l  toballóyse'l  creua  devant 
del  pit  com  si's  revestissin  per  una 
cerimònia  molt  magestuosa;  la  mi- 
nyona s'aboca  a  la  taula,  estesos  los 
brassos  ab  i'Mrna  fumosa  a  les  mans, 
qu'escampa  perfum  casolà  per  lo 
menjador.  Tots  ab  los  ulls  baxos,  a 
estil  de  frares  de  la  Trapa,  van  pre- 
nent la  sopa  que  despedeix  blauenca 
fumerada,  com  si'l  pà  de  cada  dia 
baxés  benehit  del  cel  y  rodejat  enca- 
ra de  nuvolets  flayrosos. 

Després  d'aquests  curts  instants 
de  recuUiment  y  de  quietut,  los  ulls 
se  badan  y  saltan  les  mirades  axeri- 
des  d'una  banda  a  l'altra,  y  un  segon 
saludo  més  espansiu  se  cambía  y  re- 
corre tots  los  semblants  animats  ab 
la  roseta  a  cada  galta  ò  ab  lo  millor 
color  que  la  sopa  fa  exir  a  totes  les 
cares,  Y  venen  les  converses  ben  hu- 
morades,  les  tafaneries  xistoses,  y's 
riu  per  que  sí,  per  que  l'alegria  go- 
verna, y  l'ànim  no  està  per  enterni- 
ments  ni  llibres  de  cavalleria. 

A  les  cases  que  tots  son  seriós,  no 
sé  còm  s'ho  arreglan,  però  deuen  fer 
la  broma  grave  y  potser  deuen  riure 
ab  molta  formalitat. 

A  la  fonda,  sol  haverhi  cert  en- 
congiment  ceremoniós.  Per  urbani- 
tat y  per  finesa's  van  cedint  los 
llochs  distingits,  y  fins  després  que 
cada  hú  ha  convensut  al  seu  contra- 
ri y  s'assentan,  no's  posa  momentà- 
nea  treva  a  les  galanteríes.  Aparexen 
los  camarers,  ab  aquella  serietat  y 
rigidesa  que  sens  dubte'ls  hi  prové 
de  la  casaca,  que  talment  parexen 
sers  extraordinaris,  insensibles  als 
requisits  y  als  primors  mengívols, 
segons  l'indeferencia  ab  que  apartan 
los  ulls  dels  plats  més  apetitosos,  de 
les  encisadores  habilitats  del  cuyner 
y  de  la  repostería. 

També  les  fesomies  sofrexen  pla- 
henta  transformació  axis  que'l  puré, 
aquexa  escudella  lacònica  y  compen- 
diosa,  ha  escampat  la  seva  escalfore- 
ta:  hi  hà  una  espècie  d'alegria  co- 
municativa y  xerrayra,  que  demostra 
que  tots  estan  contents  de  la  seva 
sort  en  aquells  instants,  que  s'ho  han 
de  participar  uns  als  altres,  com  si 
hi  hagués  lo  desitx  de  ferse  felissos 
cambiantse  les  satisfaccions. 

Ab  los  adelantos  de  que  dexo  feta 
referència,  es  clar  que'l  convit  ofert 
a  en  Baldomero  Galofré  va  ser  cosa 
digna  de  tornarhi. 

A  rhora  del  brindis,  en  Llorens  y 
Riu  s'explicà  com  un  Ciceró,  brin- 
dant pels  artistes  presents  y  ausents 
y,  emprenentho  ab  gran  dalit,  com 
si  volgués  comensar  un  poema,  feu 
una  invocació  molt  pulida  a  alguns 
indivíduus  difunts  de  la  mitologia, 
que'l  varen  dexar  ab  crèdit  de  parla- 
mentador  fàcil  y  ben  enrahonat. 
Descrigué  ab  acert  les  tristeses  dels 
qu'anyoran  la  pàtria  y  reculli  aplau- 
diments per  la  seva  oportunitat  en 
lo  garbós  saludo  que  dirigí  als  artis- 
tes de  la  nostra  colònia  a  Roma. 

Altres  indivíduus  també  expressa- 
ren lo  seu  sentir  en  aquella  ocasió, 
mentres  lo  champagne  s'escampava 
de  les  copes  ab  un  despacientament 
d'escuma  que  no  hi  havia  trassa  per 
feria  aturar.  Tots  digueren  bones 
coses,  y  més  nos  distreyam  escoltant 
que  no  pas  bevent. 

Los  poetes,  també  pagaren  lo  seu 
delme;  mes,  com  tots  son  prou  co- 
neguts y  acreditats,  renuncio  a  dír- 
loshi  de  quina  manera's  varen  lluhir. 

Un  mereix  especial  menció:  en  Joa- 
net Feliu  y  Codina,  qui,  desconegut 
fins  ara  en  la  república,  s'ha  posat 
en  rengle  devanter  ab  los  seus  can- 
tars  ò  corrandes,  tan  sentides  com 
bellament  expressades. 

En  Pompeyo  Gener  llegí  un  mo- 
nòlech  de  postres,  en  lo  que  pinta, 
quasibé  ab  amohino,  l'incoherència 
y'l  dislocament  d'idees  d'un  indiví- 
duu  que  surt  de  la  fonda  ab  quatre 
perdigonets  a  l'ala,  y  la  dona  per  fer 
reflexions  humanitàries  y  cosmogrà- 
fiques.  Lo  tal  discurs  vé  a  ser  un 
descosit  de  plagasitats  impossible  de 
seguir,  ab  atenció,  mes  que  fa  riure 
de  valent  per  la  disbauxa  d'acudits 
tots  molt  desconcertats. 

No  sabíam  nosaltres  que'l  Secre- 
tari del  diable  sàpigues  exirse  de  les 
formals  investigacions  filosòfiques 
per  les  qu'ha  descobert  los  alucina- 
ments  y  trastorns  del  magí  qu'ha 
sofert  l'humanitat  civilisada  y  la  sil- 
vestre, de  que  diuen  que  parla  ab 
copia  de  datos,  en  lo  seu  famós  llibre 
La  mort  y'l  diable.  No  sabíam  que 
sàpigues  aplicar  la  seva  ciència  en 
assuntos  de  boyra,  y  li  donem  la 
enhorabona,  per  que,  si  està  destinat 

a  anar  al  infern,  —  segons  informes, 
—  al  menos  que  hi  sàpiga  anar  ab 
alegria. 


Axis  que  la  conversa's  generalisa 
y  tothom  parla  y  parla  be,  y'ls  uns 
als  altres  cedexen  la  rahó;  quan  les 
copes  quedan  plenes  fins  a  mitx  ayre 
y  ningú  les  porta  als  llavis,  y  venen 
los  camarers  a  retirar  la  vaxella  y  a 
tirar  culleretes  de  cafè  en  una  mate- 
xa  tassa;  y  se  li  acut  a  qualsevol  treu- 
re'l rellotge  y  manifestar  l'hora  als 
que  no'n  tenen  de  fer  rès;  ja  poden 
estar  segurs  de  que'l  convit  s'ha  aca- 
bat, y  vulgas  que  nó,  s'ha  de  seguir 
l'exemple  d'uns  quants  timorats  que 
se  despedexen  y't  despedexen  per 
que  te'n  vagis  a  retiro. 


Les  dues  de  la  matinada'ns  toca- 
ren a  uns  quants  desvetllats,  pels 
voltants  de  la  Seu. 

La  conversa  era  agradosa,  l'hora 
solemne,  la  quietut  molta,  y  la  sòn 
apartada. 

En  Masriera  va  ser  lo  primer  a 
rompre  la  concòrdia. 

—  Me'n  vaig  a  casa,  a  dormir. 

—  ^Y  tu  ets  poeta,  y  tens  casa  y 
parlas  de  dormir?  Vés  a  cercar  pre- 
mis pels  certàmens;  vés  a  la  nona, 
que  no  s'han  fet  per  tu  les  mages- 
tuoses  hermosures  de  la  nit.  — 

Y  per  venjarme  ab  arrogancia,'l 
vaig  seguir;  y  abans  d'anàrmen  al 
llit,  vaig  pendre  l'acostumada  sopa 
de  farigola  y  ou. 

^Quí  sab  lo  dia  que't  llevaràs  y  al 
ser  vespre  no  podràs  tornar  al  llit? 

Fa  un  fret  que'm  sembla  que  tin- 
gui'ls peus  a  Rússia.  Veyàm,  m'he 
dit  al  llevarme,  si  serà  avuy  aquest 
dia  senyalat  que  no  tornaràs  a  casa 
ni  dormiràs  en  ton  llit.  Per  que'ls 
que'ns  trobem  en  certa  posició  sem- 
pre tenim  l'amenassa  apuntada  de- 
munt. 

Lo  sol  pareix  que  no  sortirà  per 
aquests  reyalmes.  jQu'es  trista  la 
claror  boyrosa  de  neu,  que  refreda'l 
còs  y  emmustiga  l'alegria! 

He  calat  foch  al  esperit  de  vi  y 
m'he  compost  una  olleta  de  sopes 
ab  crostons  de  pà,  resíduus  del  so- 

par  d'ahir  vespre.  Veyent  fumejar 
l'olla,  pensava:  si  quan  emboquis  al 
interior  aquexa  pasioril  de  farigola 
y  such  bullent  no  abats  lo  fret,  se- 
nyal que'l  còs  demana  macissos  y 
no  humitats...  Però,  no  hi  hà  cèn- 
tims. Tot  y  tothom  té'l  seu  orgull. 
^Per  què  la  carn  té  d'anar  més  cara 
que'l  pà?  i  La  carn,  un  dels  tres  ene- 
michs  de  l'ànima! 

Crech  que'n  diuen  a  la  Juliana  de 
la  sopa  d'herbes.  Sento  parlarne  ab 
tanta  alabansa  que'l  gust  se  me  n'hi 
va  derrera.  Però  jo  la  simplifico  y'm 
surt  una  espècie  d'aproximació:  ara 
la  faig  ab  farigola,  a  la  primavera 
ab  menta,  y  al  estiu  ab  Maria  Lluisa. 
Son  tres  essències  que  les  poden  do- 
nar a  un  agonitzant,  per  que  li  ale- 
gran  lo  trànzit  ab  aquelles  olors  que 
naxen  de  la  terra,  s'escampan  dret 
al  cel,  y  van  plegats,  si'l  pacient  fa 
cap  pel  mateix  camí. 

Un  dia  vaig  anar  a  la  fonda  (quan 
les  coses  marxavan  be,)  y'l  minyó 
me  les  va  oferir;  però  al  acabar  la 
cantarella  afegeix:  |hi  hà  un  arròs  a 
la  marinesca! 

«Truco,»  responch  jo  al  acte. 
No  m'hi  vaig  volguer  exposar  a  fer 

probatures  y  tastets.  jQue  bo  era! 
encara'm  menjo  l'olor  de  memòria 
molts  dies  per  postres.  Me'n  recordo 
com  si  fumés  devant  meu. 

Si  hagués  sigut  més  arriscat,  ara 
sabria  quin  gust  té  aquesta  sopa  tan 
exaltada  pels  inteligents. 

Però,  ^y  l'estimació  del  arròs  que 
m'es  fidel  y'm  correspon  enviantme 
expressions  desd'allavores...?  Potser 
fa  quatr'anys  que  perseguia'ls  der- 
rers  grans  de  la  racció,  fitorantlos 
d'un  a  un  ab  les  burxes  de  la  for- 
quilla. Valga  que'ls  dibuxos  del  plat 
eran  ben  fixos,  ò  sinó  esguerro 
aquell  ciervo  ò  me  l'empasso  bo  y 
sucant  l'última  expressió  d'aquella 
substància  marítima  y  terrera. 


Nostre  pà  de  cada  dia...  Jo  no  de- 
mano tant;  fins  escatimo  l'oració, 
per  estalviar.  «Que  no'm  manquin 
los  rosegonets,  Nostr'Amo,»  li  prego 
cada  dematí.  Quan  me'n  vaig  al  llit, 
no  n'hi  hà  de  pare-nostre.  No  me 
agrada  pidolar  massa  y  cansarlo  per 
la  gana  del  endemà;  axis  m'aventuro 
a  que'm  dongi  pà  tou. 

M'encaro  ab  un'altra  influencia,  y 
m'adormo,  refiant  ab  ella  de  que's 
cuydi  una  mica  d'aqueix  solitari  que 
queda  abandonat  demunt  d'una 
màrfega.  Y  per  ara,  no  tinch  altre 
enemich  a  témer  que'l  fret;  sinó,  de 
un  sòn  m'empassaria  la  nit,  com 
qui  té  una  basqueta,  sense  que'ls 
ulls  se  cansessin  d'estar  closos  tan 
belles  hores. 

Me'n  descuydava:  la  debilitat  tam- 
bé m'es  contraria;  aquesta  facinero- 
sa  vol  medrar  a  costa  meva.  Lo  fret 
y  la  gana  son  los  que'm  fan  l'oposi- 
ció a  la  vida.  Però,  l'un  acaba  les  va- 
lenties pels  encontorns  de  Sant  Jo- 
seph;  l'altra  es  més  tossuda:  per  axò 
la  varen  fer  femella;  tenen  més  perfí- 
dia elles,  son  més  venjatives  les  feme- 
lles. Y  de  tan  maques  com  n'hi  hà! 

Una,  una  sola,  creua  per  devant 
meu  en  somnis.  jQue  n'es  d'hermosa, 
descolorida  y  tot,  com  si  fos  de  cera! 
Fa  vint  anys  qu'es  morta,  y  es  ombra 
tan  sols  de  sa  hermosura.  Ve,  y'm 
besa  als  ulls.  jQuínes  besades  castes! 
jquína  delicia  de  puresa!  Es  l'amor 
que  penetra  fins  a  l'ànima  y  la  fa 
glatir  de  goig.  Jo'm  desperto,  y  con- 
versem,  com   deuen   conversar  los 

àngels,  però  ab  música  més  trista. 
Los  ulls  nostres  ;si  se'n  diuen  de  bo- 
niqueses!  ben  segur  qu'a  la  terra  no 
han  sigut  encara  imaginades.  Des- 
prés, quan  ja'ls  ulls  han  gosat  tanta 
ditxa  y  ve  Thora  dels  despidos,  ella 
me  diu:  «Fill...  —  Sí,  es  ma  mare 
aquesta  visió  lluminosa  com  l'estel 
del  dia;  —  fill,  —  me  diu, — tu  tens 
fret:  jque  vas  pobrissó!»  «Parlem  de 
la  nostra  felicitat,  mare...» 

Me  besa  altre  cop  los  ulls;  jo  li 
beso  la  mà  jcom  en  aquells  temps!  y 
allavors  sí  que'm  desperto  de  debò. 


Ab  un  fret  com  lo  d'avuy,  està  clar 
que  no  podíam  fer  cap  diner.  Los 
balcons  no  s'obren,  les  noves  no 
ixen  a  la  finestra  y  no  cau  ni  un 
cèntim.  Torna  a  extendre'l  contra- 
baix y  posat  en  fila:  jo  guio  dos  ce- 
gos,  lo  Quim  del  clarinet,  y'l  con- 
trabaix, que  tampoch  hi  veu,  Y  vín- 
ga  tocar  l'americana  de  la  Carmen  y 
aquesta  de  xurris  burris:  d  mi  me 
llaman  la  chata. 

jTinch  una  por  que  se'm  deseu- 

brexi  en  somnis  que  soch  músich 
de  carreró  y  que  toco  certes  bella- 
queríes!...  Potser  no  tornaria  més  la 
meva  mare. 

Però,  jsi  tothom  menja...  fins  los 
aucellets  troban  lo  seu  regalo  escam- 
pat entre  la  brossa  ò  en  cada  arbre 
hi  tenen  lo  seu  rebost...  fins  les  bes- 
tioletes  casolanes  tenen  lo  seu  règi- 
men  d'aliments  que  si  no'ls  hi  do- 
nan,  lo  prenen  ò'l  roban! 

Aqueix  dia  de  Santa  Cecilia  vaig 
fer  festa.  jQuína  quimera'ns  tenen  los 
de  la  seguretat  pública!  jJo  anava  ab 
lo  vestit  de  diari:  sembla  un  edifici 
de  mahons,  ab  tants  pedassos  de  co- 
lors que  no  lligan.  Lo  bo'l  tinch  de- 
sat a  la  caxa  de  préstams.  Ni  l'aniré 
a  treure;  ja  fa  dos  anys:  jquí  sab 
ahont  passa  aquella  moda!  Sembla- 
ria un  barberet,  ab  los  pantalons 
pegats  a  la  pell  y  les  mànegues  tan 
estretes  que'm  podrían  sangrar  sen- 
se arremangarme. 

Me  guayta  ab  uns  ulls  de  fer  parar 
lo  plor,  encesos  com  dues  bales  de 
carrabina  y  fixos  disparats  contra  la 
meva  direcció. 

— ^Tu,  que  haces  por  aquí?  —  me 
diu  lo  de  policia. 

—  Ni  jo  soy  tu,  ni  hago  nada.  Es 
Santa  Cecilia,  ^està  usted,  mi  subal- 
terno?  — 

Me  va  fer  anar  a  Governació.  Jo  li 
vaig  dir:  —  Miri,  vostè  no'm  perju- 
dica a  mi;'m  cau  aviat  lo  lloguer  de 
casa  y  faltaré  ab  l'amo;  vagi,  pòsil 
pres  a  n'ell,  que  li  farà  perdre  l'em- 
pleyo.  — 

Y  cà!  no  passà  a  ipajors.  Allí,  al 
peu  de  rescala,'m  varen  conèxer  dos 
ò  tres.  «jSi  es  de  la  murga!...»  Y'm 
van  aíiansar. 

Aquell  patatero  retirat  me  convi- 
dà a  unes  copitas  tractantme  de  tu, 
com  abans  del  desterro. 

— Nó,  s'estima;  no'n  bech  de  licors 
comuns.  Lo  meu  facultatiu  me  té  or- 
denat lo  Champagne. 


Fa  massa  fret  pels  pobres:  a  casa 
no  hi  podem  viure;  al  carrer  no  hi 
podem  medrar.  ^Quí  toca,  y  qui  es- 
colta, y  qui  menja?  Si  jo  hagués  des- 
preciat  l'estiu  y  hagués  anat  als  Pi- 
rineus a  cercar  fresca  per  l'Agost, 
tan  com  natural  qu'ara  vingués  la 

revenja.  Però,  jobsequiarme  ab  una 
temperie  de  sota  zero  y  dècimes  per 
avall,  jo  qu'al  estiu  no'm  quexo!... 
No  sé  si  tinch  por  de  morir  de  fret  ò 
degana.  Nostre  pà  de  cada  dia '^- 
nèunos.  Senyor... 

